text:
單嘢喺我去咗旅行之後發生,喺非洲呢啲蠻荒之地,連電話都費事開,所以香港發生乜嘢事,原本都唔會知道.都係多得一位身在非洲心在港嘅團友,全靠佢日日上網睇香港新聞,朝朝向大家做早餐匯報,我先知有單咁嘅嘢.呢位團友一連講咗幾日,鑊鑊都講到咬牙切齒.直到年初三,喺鬧爆孔教授同廣大國內同胞之餘,佢仲忿忿不平咁話:點解香港九七嗰時唔獨立呢!聽到呢度,我差啲啲就忍唔住,想開聲反駁佢.不過最後我都係冇出聲,初三赤口,費事搞咁多嘢啦.
真係唔明白,點解佢幾十歲人仲可以咁天真嘅呢,連香港獨立都噏得出.講大原則,香港根本唔應該獨立,而睇實際環境,香港亦冇條件獨立.其實呢位團友想唔做中國公民都應該冇乜難度,佢兩公婆年年用一百幾十萬去旅行,絕對係有米之人,要移民真係話咁易啦.有能力走又唔走,但係就日日喺度鬧,你話有乜謂呢.話時話,我相信香港有好多人都係咁嘅心態.
講番孔教授嘅言論,條片我返到香港先上網摷嚟睇,果然極盡挑釁之能事,話係狗噏都不為過.問題主要出喺佢嘅態度,簡直囂張跋扈到無倫,對於一啲自覺比國內同胞優越嘅香港人嚟講,當然係難以接受.但係睇清楚佢嘅論點,就會發覺唔係完全無的放矢.所以呢一番言論,極有可能代表咗一部份國內人嘅心聲.
事實上,孔教授並冇話所有香港人都係狗,佢仲講過香港都有好多好人添.佢亦提到香港有比國內優勝嘅地方,例如法制.根據我嘅理解,佢話係狗嘅香港人,主要有幾類.第一,唔肯承認自己係中國人嗰啲.第二,同國內人溝通,故意唔講普通話嗰啲.第三,自恃殖民地遺民身分,歧視,欺負國內同胞嗰啲.我睇嘅片係七分鐘完整版本,應該係最全面.如果大家睇嘅係某互動媒體嘅兩分鐘精選版本,觀感當然會完全唔同.
講到國民身分認同,香港真係有好多人唔承認自己係中國人.早排港大嘅一個有關民調就引起一場小風波,最後仲扯埋干預學術自由嚟講,都咪話唔搞笑.更搞笑嘅係政府想喺教育同宣傳上做啲嘢,增加港人對國家嘅歸屬感,但係咁都要俾人鬧,香港都算係舉世無雙喇.正如孔教授所講,香港已經優勢盡失,全靠阿爺照住.呢個係鐵一般嘅事實,國內人自然好明白.香港攞盡阿爺著數,但係偏偏有好多香港人唔肯認自己係中國人.以國內人嘅角度嚟睇,咁樣根本就係食碗底反碗面,真係唔嬲至奇啦.
至於普通話,又真係有好多香港人唔肯學或者唔俾心機學,完全搞唔清佢地係乜嘢心態.對於一個國家嚟講,有一種共通語言係理所當然嘅事,根本冇得異議.香港人唔識普通話,蝕底嘅最終都係自己.當然啦,呢種情況唔係喺香港先有.我去上海出差,當地同事講上海話,我一句都聽唔明.去北京出差,啲同事講嘢猛咁捲脷,我淨係聽到一半.講真,我覺得班友好討厭囉.呢種山頭主義,對任何人都唔會有好處.
以上兩點都未必係個中矛盾嘅主因,我覺得香港人對大陸人長期以嚟嘅歧視先係關鍵所在.由八十年代開始,香港人已經叫國內人做阿燦,後來又出現咗北姑,北嫂,大陸喱呢啲名詞,最近仲將啲同胞貶為蝗蟲添.如果易地而處,大家究竟會有乜嘢感受,又會點樣反應呢?當然啦,呢個問題已經有咗答案.但係喺插爆孔教授嘅同時,香港人又有冇諗吓,歧視咗人地幾十年就好地地,而家俾人鬧番一次就發晒癲咁,會唔會有啲嚴人寬己呢?算嘞,基於言論自由嘅大原則,鬧爆一個北大教授根本唔算得乜嘢.香港人一向自由慣,上至國家領導人,下至販夫走卒,總之鍾意鬧邊個就鬧邊個.不過搞到要圍中聯辦,又要迫北大炒孔教授,咁就有啲唔妥當嘞.人地話晒都係知名學府嘅教授,發言當然有作為學者嘅觀點,而家搞到向官方機關施壓,咁又係咪干預學術自由呢?淫人妻女笑呵呵,香港人果然優為之呀!
講真,我只係以事論事,絕對無意幫孔教授護航.好似佢話香港人嘅質素係屬於全國比較差之列,我就唔多同意嘞.我當然唔會覺得香港人嘅質素高到識飛,事實上,嚴人寬己已經冇乜道德可言.唔理你認唔認都好,大家始終都係中國人,質素自然唔會有太大分別.你鬧吓我,我又插番你,大家半斤八兩,咁咪幾好囉!
Seal, Galapagos, Ecuador


c: text/html

text:
楚楚動人
深夜時份,當我用緊電腦,我在乎果隻楚楚有時會走去我後面張梳化背枕上面瞓覺,好鬼可愛,呢隻貓貓真係好黐人.
大約四年前,我去接小虎返屋企時,順便响breeder間屋睇吓其他貓仔.當時,正當其他貓仔周圍攪攪震嘅時候,有一隻白毛橙紋嘅貓仔好靜咁走咗上我大脾度坐.我問breeder有關呢隻貓嘅嘢,佢話呢隻貓大過小虎廿幾日,係佢响另一個breeder度買番嚟配種嘅.由於呢隻貓好乖,所以對佢印象好深.呢隻貓,當然係楚楚啦.
「好啦楚楚,我要帶小虎走啦,同佢講聲拜拜啦好無?小虎呢?走咗去邊呀…」
「砰!」
「……」
响果日同楚楚道別後,我就無再去探過佢,只係响breeder個網頁度睇佢啲相.後來楚楚生咗一竇貓仔,好靚架佢哋,有一隻仲响幾個蘇格蘭摺耳貓貓展中大出風頭.做呀媽嘅楚楚,都可算老懷安慰囉.
我知道,breeder通常都會响貓女三歲嘅時候俾佢退休,幫佢揾番頭好人家,等佢可以安享晚年.當楚楚兩歲半時,我就聯絡breeder話希望楚楚退休後可以收養埋佢,始終,我仍念念不忘當年既天真且儍嘅佢坐過我大脾仔,我覺得同佢係有點點嘅緣份.
愛貓嘅人,大多都會提倡去愛護動物協會度領養貓貓.當年未決定買小虎之前,我曾流連愛護動物協會無數次,最後睇中咗一隻三歲大嘅灰毛貓.當我申請領養時,協會個審批員因為一個好白痴嘅理由拒絕咗.當我搞掂咗呢個白痴理由嘅時候,隻灰貓又俾人領養咗.一氣之下,我就走咗去breeder度睇貓,卒之買咗小虎返嚟.
幾個月後,breeder拎咗楚楚去做絕育手術,之後我就帶咗佢返屋企.當時嘅楚楚,又瘦,毛又疏落,鬼咩,同十幾隻貓一齊爭食,想肥想靚都幾難.楚楚嚟到後,慣性好明顯同小虎唔同.小虎三餐定時,滋油淡定.而楚楚呢,隨時行過貓兜就食,食得都幾擒青架,梗係當時迫出嚟嘅慣性啦,食得慢?等聽朝啦呀姐.
依家嘅楚楚,已經唔會坐人大脾囉,佢只係會跟住人周圍行,享受人撫摸佢,但抱抱就唔得,不過佢永遠都唔會攻擊人,純到死.有時當小虎發脾氣時,會追住佢通屋走.一日食好多餐,仲會食到啲糧周地都係.不過,佢確實係靚咗,毛又厚咗鬆軟咗,而且身體仲日漸膨脹.
「楚呀楚,你又食嘢?你睇吓你,肥到襪都著唔落啦(註)!」
註:「肥到襪都著唔落」出自賭王何生,用嚟形容地產商嘅財政狀況.

robotstxt: allowed

filter: keep


text:
其實原本係唔會有下集架,但係見倒個病人臨生日(即係我臨走)之前四日係咁又暈又嘔,唔通我掉底佢揾第二個車我去機場上機咩.原本最尾一個weekend係諗住壽星仔生日前先剪個髮再衝刺出去玩,點知星期六朝早喺屋企食完早餐,一出到city行左15min就無啦啦話頭暈,要即刻喺巴士站坐底休息,抖左一陣,搽埋藥油,跟住佢去剪頭髮,我就去shopping,點知佢剪完髮打比我話嘔,我即刻biklicboklok meet up佢,好彩佢仲揸倒車返屋企,不過早一個路口泊底架車(係掉底架車)又即刻嘔,嘔到人地sidewalk棵花應該會死左.跟住返到屋企攤喺床度連飲水都嘔,由房嘔到廁所,我又要用漂白水洗廁所,再準備好舖左多層垃圾袋嘅垃圾桶喺床邊,再去煲粥,可惜佢連粥水都飲唔倒,又嘔,如是者我又抺又換膠袋.到夜晚屋主睇唔過眼車左我去Pharmacy買藥,但係佢飲水送藥都係連d藥嘔出黎,係咁好暈好暈,唔知佢做乜.哩d時候我唯有向我嘅醫學顧問Carmen Lau求救啦,只要佢話我知佢唔係好嚴重啫,我就放心架啦!
第二朝一早屋主話車佢睇醫生,佢check左邊度有醫生睇,可惜去到full左,佢又check另一間,跟住我又秤住哩個行路嚴重過飲醉酒兼全程拎住個膠袋嘅人又上車去第二道.個印度妹醫生話佢可能係耳水不平衡,但係奇怪又冇耳鳴同聽覺差左,anyway佢話佢最concern佢依家好pale,要止嘔先,但係如果佢仲係飲唔倒水即係食唔倒藥就下晝好送佢入急症吊鹽水,佢寫定埋張referral letter.跟住我地又去Pharmacy執藥啦,個藥劑師姐姐又話如果佢食琴日d藥唔好,醫生開d藥應該會令佢更暈,另外執左一大盒冰條狀嘅electrolyte比佢suck,藥劑師姐姐話咬嘅應該冇咁易嘔喎.好啦,卒之星期日冇嘔啦,飲倒粥水啦,但係佢全日都只可以訓喺床,連坐喺床都天旋地轉,似乎d藥除左止嘔外冇幫助,我又唔識搓車,佢又行唔倒,唯有要等多兩日先有朋友車佢去睇唐人街果個香港人醫生.
生日正日就去左睇果個香港人醫生啦,診金都好貴呀,分廿分鐘內一個價錢,超過廿分鐘再貴d,唔怪得佢慢慢同你傾.佢話應該係耳水不平衡喎,如果唔係先要去做check-up,一係做物理治療,之後又開左d藥.對於醫生話耳水不平衡可以用物理治療fing返正,我地感到相當愕然但興奮,因為咁咪可以救返好多人?! 基於陳里奥話新嘅藥都一樣冇效,而屋主又有睇開Physio,就book左佢睇開個醫師睇下係咪真係有得救啦.
如是者,距離病發到去睇Physio剛好一星期,情況已經有些微好轉,起碼我地可以一齊坐巴士轉火車出city,冇再行到醉酒佬咁(哈哈,我地第一次一齊坐公共交通工具).去到我又循例幫佢同醫生講案發經過,而哩個靚女Physio聽完同睇完香港人醫生寫果兩個字又好似有頭緒喎,同佢做完好多望哩度望果度嘅exercise之後,又將佢fing黎fing去,再叫阿病人出走廊行下,估唔到阿病人真係話好d播,經過又fing又行又fing又行,物理治療師話奇怪點解d GP話佢耳水不平衡,其實佢比較似耳石移位,而個印度妹assistant都話係有得醫嘅,真係當堂安樂左不知幾多!佢話因為拖左成星期,攪到佢依家就算fing返郁d耳石(希望佢慢滾下滾下滾出耳道),對眼都相對要長d嘅時間去adjust,揾返個balance,哩樣野可以自己做多d exercise練返(而我梗係冇見哩條仆街做啦,但係佢話佢做左).攪左成個鐘,個靚女醫師仲幫佢book埋星期六再睇另一個比較有哩範經驗嘅醫師,咁就可以更清晰下星期可唔可以返倒工啦.因為有希望,所以去左隔離食pancake同和牛burger慶祝.之後朋友黎車我地去睇埋中醫,睇下又會唔會診倒d乜,中醫師把左好耐脈,又冇特別話佢咩問題,又冇話佢邊度虛(竟然?! 應該所有中醫都會話你梗有d野虛架嘛!),開左條水蛇春咁長嘅藥方(哩度藥方冇得拎走),執左7大包藥,反正佢停左d西藥好耐,咪試下咯,難得佢肯飲(真係估佢唔倒!!!).
經過一輪休息兼吔左咁多藥又刮沙又massage,星期六陳里奥決定自己試下揸車去Physio,反正哩間比較近.今次個男物理治療師睇左半個鐘,基本上都係話佢係BPPV(耳石移位),又問佢返工返幾長時間,叫佢返屋企做多d exercise,基本上可以返工,星期三再黎覆診.病人睇完話同睇完上次Physio分別不大,對於冇進展都確實令人好擔心,不過反正我都extend左成個月,就安心進行煲湯煎藥之旅,希望佢點都要好返,否則點放心返香港!
哩度依家乜都貴,基本上盡量慳得就慳,廿幾三廿蚊澳紙買個之後冇乜用嘅藥煲,太浪費啦,所以索性用屋主個瓦煲仔煲藥就算,每次都要先浸藥,再3碗水煲埋一碗水,再反渣2碗水煲埋一碗水,加加加埋起碼兩個幾鐘.有時都會失敗架,例如唔記得睇火,同埋唔知點解成日都煲到鴨屎綠色,其實唔知會唔會飲左仲衰(嘻).當七日藥飲晒之後,陳里奥話有d失落嘅感覺,應該係飲到痴左線.
陳里奥抖左一個星期後,決定返返工,佢休息果個星期嘅OT job由另一個人頂左,估唔倒陳里奥一返工,佢就話要休息,哩度d人真係懶到一個點,有機會比佢揾多d佢都唔稀罕,但係要個病人一返工就踩足四日OT就真係太涼薄啦,不過好彩佢夠命硬,順利挨過.既然咁都挨得過,即係進展再好左啦,揸車已經適應左,唯獨是行路都仲未完全平衡,希望快d完全康復.
好彩佢今次進度都好快,我餘下兩星期都可以過返正常生活,仲可以一齊去玩,包括去左好靚嘅Secret Harbour,我地仲跟地產舖門口貼果d樓盤單位去視察現樓(外圍),發現同張相完全唔同,真係wtf呀.哩d渡假區真係好靚,小朋友喺度長大真係無得頂呀,不過太偏離市區驚會變成獨家村,我都係鍾意有朋友熱鬧d.另外又有一日做跟車,又去左好多地方,好過癮雖然成日坐喺車會腳痺,去左Rockingham又去左Cottesloe,平時都唔會去咁遠,加上天氣大緻上都幾好(有驟雨),所以好靚,係可惜見唔倒彩虹咯.
好快又一個月,下集都將近結束,臨走前一日輪到我咳同作感冒,不過Friday night都係盡地去玩下.一早四點陳里奥已經收工返到屋企,拿拿臨煮反(要清剩餘物資,嘻,我平時shopping嘅成果),七點食完就出city食我仲未食嘅Galerie,再去左裝修過晒嘅Casino(飲左杯免費朱古力),再去傳說中嘅Fast Eddy(出名廿四小時all day breakfast),可惜我已經塌塌地,淨係叫左個薄荷茶希望舒緩下喉嚨,跟住返屋企食藥訓覺.
由於藥力強勁,成晚訓到陷左入張床,第二日都冇乜力,最尾一日早餐都整唔倒,交比陳里奥負責,其實哩度食早餐真係好開心,成日都可以整到大龍鳳咁,食個pancake都可以放到一枱都係醬,其實如果有氣有力我會切埋生果片.
成朝橫風橫雨,好彩到出門口時出太陽,因為邊境工作人員有工業行動,所以要早3個鐘check-in同出境,而絕唔會令你失望嘅Scoot原本1835flight到過左2000先飛倒,攪到我去到新加坡冇時間去lounge直仆去轉機,餓死左(冇訂餐,不過好彩都訓死左),到香港反而早左,要等成個鐘先有第一班巴士,返到屋企都過左8點半,完成長征,吔個杯面沖涼食藥訓覺.我好掛住果邊可以比我自由活動嘅廚房,好有禮貌嘅陌生人,好creamy嘅香蕉,廣闊嘅天,真正嘅生活,訓覺會比我拖住嘅人.


text:
相關內容
- 放大顯示情侶間3大溝通盲點!
唔好以為另一半最了解你嘅生活細節,你同佢溝通就一定無問題.原來有時情侶之間嘅溝通,可能仲衰過同完全唔識嘅人.例如有人問路,你會俾好清晰嘅指示:「下個街口見到左手邊便利店轉右,再過兩幢大廈就到.」如果係同男朋友講,可能係:「下個街口,轉入我哋成日去食嘢嗰間茶餐廳.」你認為佢一定知你講緊邊度吧,如果兩邊都有茶餐廳而你哋都去食過,咁佢咪好容易會錯意囉!
點解會咁樣?其實當兩個人越親密,就越會高估大家嘅溝通準繩度,對話中有好多假設對方會明嘅情況,而誤會就是由此起.而最常見嘅戀人溝通盲點有以下三種,多加留意就可以少啲爭拗!
1. 講唔清楚
好多時情侶喺生活細節上講得唔清唔楚,就係嘈交嘅導火線.有時只要講清晰啲就可以避免,例如與其講「周末我想輕鬆一下」,不如講得再仔細啲:「我weekend想留喺屋企唔出街,最好叫外賣.」培養了這樣去溝通,可以避免大部分誤會.
2. 假設對方係你肚裏面嘅蟲
即係假設知道你諗咩,同你想法一模一樣.尤其係拍拖耐咗,覺得已經充分了解對方,就會假設大家對很多事睇法一樣.不過事情並唔係咁樣.假設你最近暴飲暴食,正為此而苦惱(因為好似肥咗),而有一晚飯後,男朋友問你第二朝同唔同佢一齊去GYM,你當堂好似被點中死穴,認為佢一定係暗示你肥咗要修身.其實佢只不過係問吓你一唔一齊去GYM,無其他.
另外一種係疑似翻舊賬,例如你倆曾經因為假日節目安排而吵過架,你批評佢唔夠積極去諗節目,當時問題解決了,幾個月後,你問佢星期六有咩節目,又觸動咗佢嘅神經,覺得你又話佢唔安排.好了,為免情況僵持,而你又覺得唔知佢諗咩時,倒不如問一句:「點解你咁講?」適時將誤會淡化.
3. 忽略閱讀對方的身體語言
人與人之間溝通唔單止靠聽對方講咩,眼神接觸,表情,身體語言表達出更多訊息.不過情侶相處耐咗,就會鬆懈,減少留意對方嘅身體語言.例如對方講緊佢認為重要嘅事,而你洗緊碗,只用耳聽,用背脊「得」住佢.久而久之,累積下來就容易造成感情危機.
同時,為免對方混淆,你也應注意自己嘅說話同身體語言係咪配合.當講及家事或工作上的麻煩事,男生對於身體觸碰更受落,如撓住他手臂,將手放喺佢膝頭上,佢會同你感覺更親近,令感情更進一步.


text:
今日好開心呀 一早我地就出發去荃灣整頭髮
我啦 ti爸啦 yee ee啦一齊做color 個個出黎都靚靚呀!
之後就去左灣仔食lunch同買衫衫 買完衫衫就同titi返屋企沖澡
搞掂晒d野 就向山頂出發 yeah!
上山頂條路好多急彎呀 搞到我同ti婆 yee ee仲有titi係咁fing晒頭 暈暈地啊!
終於上到山頂廣場 原來山頂廣場今年好好呀
有個corner擺左好多halloween衫比人著黎影相 搞到我同yee ee鬼咁興奮tim
於是就影左咁多相啦......
小ti都有扮埋一份呀 嘻嘻 紅魔鬼
紅魔鬼mami同titi
(mami咁啱著左對紅色鞋 襯到絕哩!)
Yee ee終於亮相啦
ti爸既留言 (titi到此一遊)
titi比我地嚇到咁既樣 哈哈
終於玩完山頂廣場既 PUMPKIN GARDEN啦
玩完pumpkin garden 趁太陽未落山 梗係黎番d家庭相啦
小ti個幾月就黎過山頂廣場啦 拿 有證有據架
mami同ti爸同你周圍去 好錫你架!
小ti神情落寞咁
呢個靚唔靚呀 好似話係新整架
等mami親親小ti先!
再見啦 下次再黎過啦 (或者聖誕mami放大假先)
行完山頂 我地就去左九龍城食飯
係同mami爺爺做生日呀 仲影左mami恨左好耐既相
咩相? 留番下個blog再講 我要做野啦 哈哈!


text:
2013年9月24日 星期二
手拖手學行
上星期同龍BB 去左康文署Playhouse 度玩發現龍BB 又有一大進步喇! 佢識得自己主動拖住我同老公隻手繞場一周, 個刻真係好感動, 龍BB係第一次真真正正拖住我地隻手行咁耐都吾跌, 好叻仔呀(忍吾住要讚下)!
可能因為平時出街都好少會比佢落地行, 所以都無念過龍BB 可以拖住行咁耐都吾跌, 跟住我見佢拖住雙手都行得好定所以我就行行下叫老公放開佢隻手, 等我一個拖住龍BB 一隻手再行, 見佢一樣行得好定, 有時我重想越級挑戰放手比佢自己行, 但係龍BB 頂多行到三,四步就會坐底!
其實今次既大躍進又証明龍BB 開始大個仔, 亦要開始踏出佢人生既一大步喇, 真係好感動同埋有D 吾捨得!!!!!!
10M21D~ 依張相係家姐偷影, 睇住依張相令我幻想到另一個畫面, 就係好似龍BB 拖住兩個老人家咁, 哈哈......希望第時龍BB 大個左真係會好似依張相咁會吾嫌棄拖住我地倆老出街啦!
15 則留言:
同BB手拖手真係好sweet架 ^^ 肚b宜家知道有街出都會主動拖我黎催我地架 XD回覆刪除
龍B都算好叻啦,咁快識自己行,應該好快識跑添啦 :P回覆
拖住龍BB 行重sweet過拖住老公haaa刪除
佢行個陣都好心急好快,到時佢識跑我就真係當練跑步XD
肚B 都同我拖拖~ 好SWEET 架~~回覆刪除
10個月就識得行,好勁呀!!回覆刪除
好快你就好吾得閒啦,哈哈回覆
哈哈,期待中…………刪除
SWEET! 好快龍BB 就會行得好快添嫁啦~回覆刪除回覆
希望吾洗成日追住佢啦^^刪除
10個月可以繞場一周,龍BB勁呀!回覆刪除
個場好似幾靚,請問大嗎及在哪里?回覆
哈,我地都去左幾次,我又唔認得牆上的圖案啊!刪除
好叻叻!識行.真係好sweet回覆刪除回覆
吾知點解影背影特別Sweet......^^刪除
十個幾月已經識行,龍BB真係好叻仔呀!!!回覆刪除回覆
希望佢快d吾洗人扶可以自己行^^刪除


text:
( 15-SEP-2014 MON )
尋晚半夜里奧大人發開口夢 話唔知咩嘢收咗未 聽佢 d 語氣 應該係同女同事講啦 好溫柔咁架 哈哈 ~
好焗熱呀 不過聽日就會狂風雷暴大驟雨 仲可能會打風添 ~
早餐食米粉餐 超勁飽 ~
番到菇場即做 report 唔係又唔記得架喇 之後又忙喇 ~
食完 lunch box 就去一田買蘋果 點知無得賣 激氣 ~
又忙呀 同事又催我 pack 箱 我話忙呀 pack 唔到囉 大佬 依家一對手做嘢咋 唔係唔 pack 喎 而係真係無時間 pack ~
woo 今晚可能 8 號風球呀 唔該 "海鷗" 唔好咁快走呢 ~
今晚遲咗 10 分鐘放工呀 都開始有 d 雨 快快趣去埋百佳買生果就番屋企 lu ~
抖到 7 點就煮飯 話午夜前考慮改發 8 號風球 要快 d 打比里奧大人 叫佢聽日唔好上大陸 ~
好餓呀 所以煮完就即沖涼 之後即食飯喇 7 點半里奧大人打黎話放工 不過我都食先 lu ~
是日懶餐 - 柱候炒牛展
柱候炒牛展 - 之前睇食譜見到柱候燜牛展 不過我都唔會燜啦 同埋我係買一 pack pack 果 d 牛展 咁鬼薄 燜完都唔知去咗邊 lu 所以我就用柱候醬炒 都幾好味喎 好過成日用黑椒汁同茄汁 無咁悶嘛 ~
家姐 8 點幾 whatsapp 我知 10 點 45 分改發 8 號風球 咁睇黎聽日都要番工架喇 ~
等埋里奧大人食完 洗埋嘢都 9 點幾 佢做公司嘢呀 我就抖喇 今日好鬼攰 ~
家姐 10 點半打黎 話有件白痴嘅事話我知 佢頭先睇電視見到 3 號風球 同工人講話乜咁快改 3 號風球架 工人同佢講 10 點 40 分先掛 8 號 依家只係 10 點半喎 我話好在佢無 whatsapp 話我知改掛 3 號囉 不過我都試過咁 case 啦 我睇錄影嘅電視節目 錄緊果晚係 1 號風球黎嘅 咁我睇果晚當然無話打風啦 所以一見到 1 號風球就即刻同里奧大人講啦 之後佢話我睇緊嘅係錄影節目黎架 嘩哈 ~
今晚勁喇我 11 點唔夠就自己瞓先喇 ~


text:
2013年5月30日
感受自然 - 香港濕地公園
前兩日就講到我去咗機場展望台,嗰一日,我另外仲去咗一個地方,就係 香港濕地公園!記憶中我好似曾經去過濕地公園兩次,不過都已經係幾年前,呢排有時間,所以就再去睇下!
通往訪客中心嘅長廊,有好多銅像,全部都係可以響濕地可以搵到嘅動物,又或者係候鳥.
訪客中心呢到有幾個展館,於是我打算睇哂展覽先至出去戶外;一入到大堂就可以睇到熱帶魚!
其中兩個展覽,分別與濕地動物以及人類文化有關;咦,麥兜 都黎咗濕地公園參觀喎!
而我最喜歡嘅展覽,就係呢個 濕地直播室!因為有一個好有趣嘅互動元素,令參觀者更加投入!
究竟有咩咁互動呢?就係可以俾我地化身成為記者!響展覽入口,可以領取一張記者證進行遊戲!
拎住呢張證,可以去到展館內不同嘅關卡,依照指示完成任務;去到展覽最後仲會有表現報告!
呢個展館嘅主題係環繞著人類活動對濕地環境所造成嘅影響,做任務之前記得要先去採訪一下啊!
參觀展覽期間,我都發現到呢到嘅展品都花咗好多心思去製作,好靚之餘亦好有意義!
好啦,參觀完展覽,響訪客中心望下出面嘅情況先!嗯,冇落雨,咁就等我出去睇下啦!
濕地公園嘅戶外部份,面積非常廣闊,有好多野睇;可以響自然環境中散下步,都幾舒暢!
公園裡面有一個好大個嘅人工湖,有橋橫跨去另一邊,湖邊亦有荷花等等嘅小植物.
行完人工設計嘅地方,就去到真正嘅濕地!有一條浮橋,可以響上面仔細欣賞紅樹林嘅生境!
另外亦有好幾個大大小小嘅觀鳥屋,可以響入面好寧靜咁睇下雀仔,其中一間仲係三層高嘅添!
我響觀鳥屋入面睇咗一陣,見到一隻雀仔響岸邊搵緊野食,之後仲發現泥灘上面有好多蟹仔啊!
生活響香港呢個咁繁忙嘅城市,平時真係冇咩機會去郊外行下,感受一下大自然...能夠響空閒時間去到自然環境散下步,整個人靜落黎,細看周圍嘅景物,感覺真係幾舒服架!
訂閱: 張貼留言 (Atom)


text:
2016年4月18日 星期一
Day 5 享受最後時刻(印尼雅加達)
16 則留言:
果然係及時雨XXXD....如果係駕電單車時下大雨就慘,又危險!回覆刪除
好同意呀,明碼實價會樂意畀多點tips,如果係比人呃就一蚊都嫌多
間酒店唔錯喎,兩公婆一起外遊,都係要嘆下世界嘅^^回覆
所以上篇覆你咪話個天待我地不薄囉~刪除
無錯,錢嘅野最緊要使得happy~
咁嘅價錢住呢間酒店,直頭超值~
係印尼開完電單車, 以後去邊開電單車都唔驚啦:)回覆刪除
Bakso 好有牛味,香港唔得. 不過有無加人工chemical 就唔知啦.回覆
係喎,有時都諗係香港考唔考返個車牌好.刪除
你講開又真係比香港食嘅牛丸更有牛味喎!
似Indomie喎.回覆刪除回覆
嚟印尼食 indomie更有風味,哈哈~刪除
出門旅行,有時真要茽講運氣回覆刪除
成十蚊一個包,以當地消費,真係幾貴.回覆
係,特別是想睇靚景,更要天時地利人和.刪除
係囉,香港都覺得貴啦,何況印尼!
你越屈我,我一個仙都唔會俾,但如果老實嘅話我反而樂於做闊佬.<-同意呀, 條氣順係好緊要架 ^^回覆刪除
accor group啲大集團係靠得住架回覆
條氣順即係開心,旅途上愉快好緊要嘛,哈哈~刪除
有時係D落後地方,住D靚酒店特別抵.
Couple massage 係特別優惠?可要剝嗮衫?不然求其搵個人扮 couple 都得啦?回覆刪除回覆
咦! 你又知要除衫嘅!!! 勁! 所以你分析得好啱喎~刪除
就唔係特別優惠,價錢跟一個人都差不多
我好鐘意你哥句:你越屈我,我一個仙都唔會俾,但如果老實嘅話我反而樂於做闊佬.回覆刪除
因為我都係咁~
又完成一個旅程了~唔知銀仔下次去邊呢~回覆
下次?唔話你知等你心思思,呵呵~刪除
不過都係D普通地方咁囉⋯
我鍾意酒店對拖鞋,好靚呀!回覆刪除
你見對拖鞋係好靚,但係咪好兒戲? 我去完食野回程,係爛路見有隻爛酒店拖鞋,竟然真係有人落雨時著出街喎,看來這個人要赤腳行爛路回酒店了,wakaka~~~回覆刪除


text:
星期六, 8月 8
恐懼
波幅易食, 但通常睇番記録都覺自己傻仔. 跌落去梗係唔会高興, 但仲有現金係手唔係買平啲嚤, 如果而家唔係高到升唔番去. 想大注汁都撈埋, 一升上去又變做傻仔了, 当然不做就賺唔到啲差價啦. 經過呢几年, 真正值得食既真係無几多次, 零四年一次, 零七年尾第二次同埋零八年十月个次囉. 熊市头尾或牛头調整急跌当然食得過, 但十个怕且都無一个食到呱, 其他更小波幅怕且更难食了, 起碼對我係囉. 食到当然开心, 但更多既就係沽過籠, 升番又唔憤氣去買回, 跟住就同市場拜拜囉, 呢几个月見唔少啦.
个市一日未升穿三萬二嚴格嚟講都未算係牛市, 但我就几肯定咁講, 而家全持貨既投資者差不多实跑贏九成以上玩票者(我未做得到), 当然能利用往后調整者梗係醒啲, 但本人上年玩都咁大都只係食到餸头餸尾, 跟住啲波幅都係讓賢好過囉, 反正大部份人既風險胃納應該係提高而唔係去炒, 百萬倉己經做咗示範啦, 正常人都几难接受, 或者覺得只係紙上談兵, 但出面倉不知死咗几多, 自己呃自己同埋順便騙旁人既又几多个, 如果連自己都唔信, 都唔知信邊个好囉.
个啲話要等跌破一萬先買, 佢地真係賺得到嗎? 个時咪又轉睇六七千囉, 食到啲小小小反彈又如何? 怕且咁黑仔开口中最尾都係个啲超蟹頑固者賺得多過呢啲口水尾囉.
5 則留言:


text:
因為如果唔係有佢地舉辦, 我唸我都真係無乜機會知道呢隻產品好或者唔好.
想知點解? 首先睇睇產品既樣先.
因為有個品牌名既絲帶圍住, 睇落個包裝好名貴, 有D似香水品牌出既沐浴露, 用開超級巿場買既沐浴露, 就算見到幾吸引都未必會買, 因為覺得一定貴.
而且佢得300ML, 感覺上好快會用哂. 屋企人多D都唔係太岩用.
再
黎多張, 其實當我由個盒羅左支沐浴露出黎果時, 我第一個唸法係, 佢係唔係男性用既沐浴露黎既, 因為依家都出左好多專為男士而設,
類似古龍水味既沐浴露, 可能覺得巿面既沐浴露大部份都係花香味, 未必乎合男士形象. 而呢款白茶及生薑精華沐浴露, 瓶身用藍色,
俾人感覺都幾COOL下, 而銀色既樽頭, 則俾人一樣現代及時尚既感覺, 綜合埋一齊就令我聯想到係俾男士用既感覺.
因為我身邊既女士大都會為左可愛既造型, 鮮明活潑既顏色而去購物, 而呢款沐浴露以上兩樣都唔乎合.
不過佢亦有吸引我既地方, 我本身對香薰及精油類既產品, 總係抱有一種莫名既熱愛, 而呢款沐浴露少有咁用白茶和生薑精華作為組合, 白茶既清新同生薑既醒神, 感覺上都幾有新意,
係網上稍為查找一下, 發現呢款沐浴露同香水一樣都有分前中後三種基調, 分別係
前調:蘋果﹑白茶﹑生薑﹑佛手柑
中調:洋李﹑紫蘿蘭﹑茉莉﹑胡荽
基調:樹木
不過我都只係聞得出, 有D類似檸檬同生薑既味咋.
按
壓式打開樽口既設計甚為方便, 而沐浴露質地適中, 容易倒出, 打濕後很快就可以有一 堆泡沬, (由於用手機拍照, 無辦法單手影相,
所以放棄放泡沫照片), 而且亦容易清洗.(呢樣真係要強調一下, 我真係試過有D沐浴露洗極都係滑溜溜咁, 例如D字頭既沐浴露就係一例.)
用完有種放鬆既感覺, 最衰屋企無浴缸, 如果可以做浸浴, 香味應該可以仲耐D, 個人感該會仲relax D.
除此之外, Bathique 除左 呢款白茶及生薑精華系列之外, 仲有另一款(茉莉花及草本精華系列), 唔知呢款又會唔會好似白茶及生薑精華咁醒神呢. 下次行經SASA真係要望下先.


text:
大約再座1小時既車程就到達Swiss Sheep Farm
了, 今日係星期六呀, 所以叫做比較多人呢, 但似乎好多都係泰國人呀, 不過就算係所謂多人, 對於香港人見慣周圍都係自由行既旅遊景點, 呢度一啲都唔覺得人多呀.
大人入場費120Baht, 小童80Baht (以前好似平好多, 但呢一年多咗人去, 出了名, 所以勁加價)
穿過呢個入口位就進入農莊架啦
因為正正是2pm, 所以太陽都好猛烈好曬, 陶寶B都成頭大汗.
Swiss sheep farm 當時係有羊呢, 羊欄內有好多羊仔呢
買了一堆草餵羊, 陶寶B起初有啲驚, 唔係好夠膽拎住啲草呢, 不過佢見我地個個都餵之後就大膽了.
唔好睇啲羊仔好似好溫柔, 佢地食起草時搶嚟食都好大力架.
除了餵羊之外, 另一個一定要玩的就是"大樹下的千秋". 平時係公園蕩千秋就試過無限次, 但係咁有童話feel既千秋真係第一次玩呢, 莎拉抱住陶寶B座住蕩來蕩去, 好爽呀.
呢度周圍好多影相靚位架, 慢慢影都玩咗前後1小時呢.
其實呢啲好有懷舊遊樂場feel, 玩就無興趣啦, 不過影相就好正呢.
今日真係好曬, 莎拉有太陽眼鏡, 婆婆有帽, 陶寶B就咩都無, 有帽你又唔帶, 你自己揀架!
莎拉好鍾意呢張相, 因為陶寶B既反映好的, 好似用身體語言講, "你兩個好肉麻呀, 我走先呀
!"
天氣實在係太熱啦,最好不過就係食番支冰凍既泰式雪條, 推介大家如果見到呢款雪條, 一定要試試, 因為我們試了椰子味及龍眼味, 好鬼好食, 因為有埋果肉, 真正的果肉雪條. 陶寶B都唔執輸食番啖解吓熱呢.
玩完Swiss Sheep Farm就上車繼續向Evason Resort進發.


text:
聖誕禮物
其實我想昨晚出,但有d不是狀態,天氣忽冷忽熱…我少不免……都有d中招
不過唔好影響節日來臨
我整個禮物盒比大家
你睇…我覺得幾靚得
近來好多朋友都買麵包機,但我無買
我好朋友Avis前日送我一個麵包,好好食,最重要係我一睇個包居然諗到一樣食物想整
就係麵包盒,中間原本想放咖哩,但我因為收到另一樣禮物,所以整磨菇雞盒
Look,我只食中間既包包,留番個盒
個盒食之前要搽牛油溶液晌四邊,再焗就又香又脆
磨菇醬
我不是狀態…先係買買磨菇,我附近超市得番大磨菇,我同自己講,記得去走黑色部份先好打碎,可惜打第一隻時忘記了
到第二隻先記得切走,唔切既話會變晒黑色,所以大家記得買啡磨菇
個汁一定要夠杰先可以掛得住晌包面,所以今次我整杰身版本
食譜:
雞扒 1塊去皮
雞扒去皮後切條,用鹽,檸檬汁,胡椒粉半個鐘
磨菇醬:
啡磨菇 1盒
淡忌廉 200ml
雞湯 150ml
麵粉 2湯匙
1.將雞肉爆香,炒至5成熟便可以
2.將啡磨菇抹乾淨去椗,然後用牛油略炒,用攪拌器中打碎或切粒
3.用少少牛油起鑊,加入碎磨菇,慢慢加入麵粉,炒到磨菇黏身,慢慢加入淡忌廉
4.遂入加入雞湯,略煮
5.將個醬汁盛起,用攪拌器慢慢打勻,令磨菇同醬汁能夠混合
6.將醬汁回鑊再煮至輕微杰身加入雞肉,然後煮到個醬杰身便可以
*做磨菇醬同整磨菇湯唔同,做醬汁個醬磨菇一定要打,否則個汁唔夠濃磨菇味
今次我個醬汁係用Fissler sponsor既攪拌器
我叫佢做神仙棒,但佢唔可以打走你臉上既斑,但可以打碎果仁,肉類等等
一set連5個刀頭
不過今次我影唔到過程,因為我第一次用,令磨菇四散,手忙腳亂,日後可以詳細試下,再影相分享
同埋City's super有個專for呢類攪拌棒用既膠蓋,等我買返來就唔怕一打野會四散呢
打醬汁用
買完d野又鍾意放上去 https://www.facebook.com/taisiu9


text:
Day 2 (15 September 2014)
Luzern ~ Pilatus ~ Luzern
第二朝七點就去食早餐........
呢間酒店個 buffet breakfast 都幾多野食,除咗例有嘅 ham,bacon,甚至有煙三文魚,而腸仔仲要係兩種唔同款
食飽飽就出發去 Pilatus
皮拉圖斯山啦,由酒店行過去火車站好近......本來打算先去逛逛清晨嘅琉森湖影幾張相,但今朝實在太趕,仲要趕住去買車票,點知去到搵極都唔見 Ticket counter,原來響 basement~
今日我地唔用 Swiss Pass,所以要另外買張套票,包咗由琉森乘火車及船往返 Alpnachstad 以及 Cogwheel Railway 往返 Pilatus,持 Swiss Pass 有50% discount, 每位 CHF55.4~
我地搭 8:12 嘅 S5 去 Alpnachstad~
沿途可以見到琉森湖嘅美景......
好快 8:29 就到啦~
一落車已經見到登山車站........呢度設施都好集中,由月台通過地下隧道就到登山車站,遊船碼頭亦響附近不遠處,好方便~
鮮紅色嘅 Cogwheel Railway 登山齒軌火車好醒神呀!!
呢個火車站好洋式 (廢話
.....其實因為剛剛寫完兩篇日本遊記,一時醒唔起呢度係歐洲)
瑞士登山車站旁邊都有好大幅地圖顯示每個觀景台或車站當日有無運作,對於遊客來講真係好方便~
登 Pilatus Kulm 有兩種方法︰
第一種係好似我地咁,由琉森搭 SBB 或者遊湖船到 Alpnachstad 再轉乘全世界最大傾斜道嘅 Cogwheel Railway 上 Pilatus Kulm.....
第二種係由琉森搭 1號巴士去 Kriens,轉 gondola 去 Frakmuntegg,再轉乘 cable car 到 Pilatus Kulm~
最理想嘅遊玩方式當然係先搭遊湖船去 Alpnachstad 後轉 Cogwheel Railway 上 Pilatus,玩完後就搭兩程 cable 去 Kriens,然後搭巴士返琉森,呢個就係被稱為 Golden Round Trip......我地一開始就諗住採取呢條路線,除咗可以搭晒所有交通工具,仲可以響 Frakmuntegg 玩我非常之想玩全世界最長嘅 Toboggan! 不過好可惜,竟然我地去嗰段時間 Frakmuntegg 至 Pilatus Kulm 嘅 cable car 係 closed 咗因為要建造新嘅 cable,好失望囉
,不過都無辦法啦,所以我地終於只能夠用第一種方法,去程搭火車回程搭遊船.....不過其實我地都好驚險差 d 搭唔到遊船,如果連遊湖船都搭唔到真係要撞牆!!
車站地圖打咗黑色大交叉嘅地方就係 Frakmuntegg 至 Pilatus Kulm 一段 cable car 啦,要 2015年春天先重開~
下一班 Cogwheel Railway 開 8:50.......
仲有 d 時間就響附近影下相~
Pilatus 呢條登山鐵道係於 1889 年 6 月 4 日開通,已經超過 100 年!! 除咗悠久歷史,佢最大坡度為 48%,好斜呀!! 係全世界最陡峭嘅登山鐵路.......要爬行咁傾斜嘅山就需要呢 d 雙齒構造啦,想像一百多年前嘅瑞士人已經能夠做出如此設計,好勁呀!! 相反大家仲記唔記得一百年後嘅 6 月4 日中國人又忙住做緊乜野?!
最初諗住我地買咗套票唔駛再買 Cogwheel Railway ticket 所以好老定,忽然見到剛才由琉森搭火車過來時同我地同車嘅幾位台灣女仔手上面攞住 d 好精美嘅車票,又見到好多人響 tickets counter 排隊,靈機一動就走去問下,原來就算同 SBB 買咗套票都要響呢度換車票嫁! 好在發現得早,hehe~~
車票背面就係 Golden Round Trip 嘅路線圖~
差不多夠鐘就入閘啦~
呢班車好多人,大部份都係一個旅行團,我地雖然早入閘響入面排隊,但職員就俾班旅行團先上車,好過份! 個旅行團上晒之後只剩兩個位,個職員就叫我地上車.......
(每個車廂可以坐八個人,d 鬼佬個個都好大嚿,坐滿成個車廂好迫呀!
我地坐得好唔舒服,我個背囊條帶又俾個車門夾住,成程車要用膝頭托住個袋如果唔係個袋甩下甩下會整到對面座嘅人,所以唔係好方便轉身影相,後來發覺原來仲有另一班吉車載其他散客! 早知唔上呢班車啦,激死呀!!
)
車廂嘅設計係傾斜嫁,如果想坐車頭就要爬樓梯上到頂~
出發登山啦~~
雖然座位好迫,但好彩我地最後上車可以執到右邊靠窗位......向上爬行咗約一分鐘就見到個湖景,好靚呀!!
當時第一個感覺就係原來 d 人成日用湖光山色來形容瑞士真係一 d 都無錯呀!
因為個車廂設計係傾斜,人坐響入面係完全感受唔到座山係幾陡峭,不過唔緊要,只要望出外面睇下個山坡就知有幾斜啦!!......咦,竟然有人健行上山,厲害!!
咁樣行法幾時先行得到上山頂??
火車愈向上爬行視野就愈廣,忽然見到雲海呀!!
成個車廂 d 人都好興奮,個個都嘩嘩聲
可以見到雲海好開心呀,現場睇真係好靚呀
車行咗一陣就去到中途站 Amsigen......
因為係單一軌道,上下山嘅車就響呢度交會~
呢個角度望落去好斜呀!
趁停車影下條齒軌先~
齒輪火車除咗載人,仲係運送物資往山上嘅主要交通工具~
火車停咗大約五分鐘又繼續起行........有隻約瑟呀!! (飄零燕入面爺爺養嗰隻大狗就叫約瑟,所以成個瑞士 trip 我一見到呢種聖班納狗就叫佢做約瑟囉)
火車好努力緩緩向上爬行,加油啊~
坐響我地對面有個 baby,好 cute 呀,忍唔住要影佢,佢成日想睇出面個景,但一入山隆就好驚,即刻喊晒要人抱返去車廂中間,但一出山隆又要爬返過去窗邊,爬來爬去好搞笑~~
過咗中途站之後火車要爬行約十五分鐘先去到山頂.......
沿途美景處處
山上小木屋,絕對係飄零燕 feel 呀~~
就到啦!!
坐咗差不多半個鐘終於上到去 Pilatus Kulm 啦~
Ceiling 有隻好大會發光嘅噴火飛龍......至於呢條龍點解會成為呢座山嘅圖騰,當然有段古,傳說 1421年有一條龍飛過呢座山時唔小心撞暈咗一個農夫,當呢個農夫醒返時發現山上有 d 岩石沾咗飛龍嘅血,而呢 d 岩石後來被發現有治療嘅功效,就係咁樣呢條飛龍就成為呢座山嘅標誌......係咪? 我都話啦,古今中外,到處都有太多呢 d 奇奇怪怪嘅古老傳說~
至於 Pilatus 呢座山名稱嘅由來,傳說當年下令釘死耶穌嘅羅馬總督 Pontius Pilatus,唔知係咪做得壞事多,條友死咗之後,佢嘅鬼魂響四處飄盪咗好耐都搵唔到落腳處,最後終於飄到嚟呢座山,之後只要有人想攀登上山就會刮起狂風暴雨,一直到16世紀琉森政府仍然下令唔準人民上山以免會打擾呢個幽靈而令暴風雨出現喎,而呢座山亦因為呢個 Pilatus 而命名......傳說聽過就算,而家呢座名山每日吸引大量遊客到訪,熱鬧到不得了,恐怕嗰隻鬼魂都匿埋唔敢出嚟獻世~~
剛巧見到有直昇機上來~
先響車站大堂巡個圈,呢度有小食店,souvenir shop 同 toilet~
之後就上觀景層......
剛才飛來嘅直昇機飛走啦~
觀景台可以飽覽附近一帶山峰美景........
今朝嘅天色好 good 呀,藍天白雲,令人心境開朗......遠遠仲可以眺望連綿嘅雪山,快 d 望多兩眼,晏 d 無嫁啦!
世界最長嘅 Toboggan!! 好想好想玩呀!!
真係好失望今個 trip 玩唔到,最初諗住呢度無得玩,咁去 Grindelwald 時附近嘅 Pfingstegg 都有得玩可以補返數啦,點知嗰日因為響少女峰玩得太耐返到去 Grindelwald 又落雨,最後都無玩到,好遺憾呀!!......單係望官方介紹嘅呢張相就已經令我羨慕到不得了
(From Official Web Site)
連綿嘅雪山,令我忽然懷念起今年五月先去過嘅日本立山......今年咩事呢,竟然一年之內兩個 trips 都係上高山
....不過上山要趁早,遲多幾年變阿婆唔行得走得想上都有心無力
美麗嘅雲海
相片中嘅 building 就係 Hotel Pilatus-Kulm,本來想 book 住一晚諗住第二朝可以睇日出,不過四個月前都已經 fully booked,真誇張!
Hotel Pilatus-Kulm 後面嘅步道就係通去 Tomlishorn,等一陣我地就會去啦~~
Oberhaupt,如果由山腳行上去只需大約十分鐘嘅時間,非常容易嘅一條健行路線~
不過我地打算先去行 Dragon Path 龍道.........
所謂龍道,即係岩洞隧道,係響 Oberhaupt 岩壁中鑿出嘅一條步道,由洞眼中望出去可以欣賞 Pilatus 另一種景色~
響 Pilatus Kulm 一共有五條健行路線,最容易簡單嘅係綠色線 Path I,只行 Dragon Path.......最難行亦最花時間嘅係橙色線 Path V,由 Hotel Pilatu-Kulm 開始起行去到 Tomlishorn,官方網頁 suggest 單程嘅時間係 35 分鐘
.......35 分鐘! 有乜可能?? 或者瑞士 d 人行慣山啦,試諗下佢地手長腳長,行一步等於我行三步,我仲要一年先行嗰兩,三次山,而且據講呢條山路去到最尾嗰段係極度辛苦,想要挑戰呢條步道一定得要預算多 d 時間.......為咗唔好一開始就打殘自己嘅士氣,所以我地先行簡易嘅藍色線 Path II,由 Dragon Path 經 Chriesiloch 折返再直接行紅色線 Path III 上 Oberhaupt 山頂.......至於桃紅色線 Path IV 就要睇下去完 Tomlishorn 仲有無時間先決定行唔行啦~~
OK,出發前先返大堂去個 toilet 先~
有人準備玩降落傘呀!
架直昇機又返來啦.......
睇嚟佢好似係不斷運送物資俾正在興建緊嘅新纜車站~
進入龍道啦~~
岩壁上有好多跟龍有關嘅圖畫及傳說故事~
由龍眼望出去嘅風光會唔會詭異 d 呢
圓桶形嗰座就係另一間酒店 Bellevue,後面就係 Esel~
乜都無嘅山上竟然有間教堂........
山頂仲要豎立咗個十字架......
響咁高嘅地方建造教堂,係咪會更接近上帝多一點呢?
邊行邊欣賞美麗嘅風景真係一件賞心樂事~
無論任何國家任何地方,只要係旅遊景點,總會有人放同心鎖~
呢條步道非常易行,大部份時間都係穿梭於山洞中嘅平路~
當然亦偶有石級......不過其實呢 d 梯級相比一陣間嘅 Tomlishorn 步道已經係小兒科
石級前左手邊有條隧道係通去 Hotel Pilatus-Kulm,如果唔去 Chriesiloch 只係行綠色線 Path I 就可以通過呢條隧道返過去酒店嗰邊.......呢個時候忽然電話 whatsapp 同 email 不斷咁發出通知聲,原來響呢度一帶範圍都接收到酒店釋放嘅 wifi 嫁!! 唔好嘥即刻 whatsapp 幾張相俾人先,hehe~
要上 Chriesiloch 就要行樓梯啦.......
只係行嗰幾級已經喘氣,唉!
由呢度可以行去 Frakmuntegg,即係玩 Toboggan 嘅地方,老爺話我咁想玩不如碌落去玩完先再返上嚟.......但就咁碌落去都要個半鐘喎......
而且係行呢 d 山路!! 打死我算把啦
不過就算想行都唔得,呢段時間維修~
美麗嘅風景只宜遠觀~~
行下停下我終於用咗半個鐘行到去 Chriesiloch.......沿呢條咁鬼斜嘅樓梯穿過呢個 Chriesiloch 洞就去到山嘅另一面......呢條鐵梯真係勁斜,無 90度都有80度,真係一步一驚心
呢邊完整地見到車站同兩間酒店........
仲有火車路~
清楚見到上落山嘅健行步道~
不斷有火車上落~
好多人玩降落傘呀~
掉轉頭影返 Chriesiloch 同剛剛走過嘅山路先~
去到岔路口直落去就係酒店同車站觀景台,我地當然拾級上山往 Oberhaupt 頂進發~
終點在望!
邊行邊停邊影下相......其實係唔可能一口氣走咁多級樓梯.....
終於上到去海拔 2106 公尺嘅 Oberhaupt 山頂啦!!
呢個觀景台唔係好大,據講如果天氣好視野佳可以遠眺琉森湖,少女峰,艾格峰,甚至德國嘅黑森林.......
不過今朝太多雲,只看見雲海,完全見唔到琉森湖......
但都真係已經好靚啦!!
行咗差不多一粒鐘,坐低抖下欣賞一下風景先~
興建中嘅新纜車站,可惜今次無緣坐 cable car~
觀景台旁邊有個好大嘅十字架......明明有欄杆圍住唔俾人過去,但當然有遊客唔理照行......於是老爺係都要我爬出去企響十字架旁邊扮被釘
Tomlishorn 就響呢兩座山後面~
響 Oberhaupt hea 夠就落山........
Next stop, Tomlishorn we are coming~~
(...待續)


text:
01.11.2005 (星期二) 天睛---> 陰天
第四天:
洞爺湖溫泉酒店 --> 小樽 --> 札幌
又係要早起身,呢間酒店個早餐又係幾正架喎(朝放題).食完呢個豐富嘅早餐之後就出發去小樽參觀,車程都要成二個幾鐘,又可以訓下覺喇.
去到小樽之後就睇下呢條手信(精品)街,都有好多唔同嘅日本美食同重有d玻璃製品(北一硝子),不過好多都係之前係北海道其他地方見到有得買.不過,日本d食品商店真係好鬼死好架,無限量甘俾人試食,份量都唔少架.日本d葡萄酒(紅酒同白酒)嘅味道都唔錯重幾好味添呀,所以都買o左一支.行行下見都有一對團友係一個海鮮市場到買新鮮燒帶子 (JPY$300)食,見到帶子個樣都幾正咁,我哋又叫o左一隻來食.嘩 ! 原來新鮮燒帶子落d牛油落去係好好味架.
行完之後就去食午餐,午餐嘅地方叫做小樽運河食堂,又係一個幾正嘅午餐,食完午餐就係去小樽運河到拍照留念,之後就驅車返札幌.
返札幌嘅狸小路行街,導遊重帶我哋去一間有折扣嘅手信舖頭買嘢,因為我哋會 Stay behind 嘅關係,所以我哋無買到,等臨走前先去買,成條狸小路行晒,發覺普遍嘅嘢都同香港差不多,不過有部份嘅就平香港好多,一樣就係個 d FANXL 嘅 Product ,平香港一半,基本上係北海道好多間嘅商店都有得買.另一隻就係 DXC ,因為無買開唔知平唔平~~~睇完嘢就係去食燒烤晚餐,今餐係有加送嘅,就係神戶嘅牛柳同埋牛扒喇.係由神戶空運到來架,價錢兩樣夾埋要成七百幾蚊港幣,不過香港無得食梗係要試下啦.試過兩樣比較,我哋覺得牛扒好食d,因為脂肪多少少~~~食飽就返酒店,今晚住宿嘅酒店係KEIO PLAZA HOTEL SAPPORO(京王プラザホテル札幌) ,又完成一個嘅旅程喇.


text:
好快又到左旅程最後一日,今日又係好晏起身.雖然丹迪旅店有包早餐,不過我地今日要去食小籠包,所以唔係旅店食.我地先攪左check-out,將行李寄存同埋拜託旅店幫我地接收李儀餅店送黎嘅手信之後,就由丹迪旅店直接坐的士去永康街鼎泰豐.
» 閱讀全文
去到西門町都係食下繼光雞,阿宗麵線呢D小食,跟住又周圍行下咁.不過因為雨太大,唔係咁想係條街行,所以選擇左去戲院睇返套戲.
» 閱讀全文
因為係山上而且又落雨嘅關係,呢一晚訓得好舒服,訓左足足12小時.因為尋晚領教過佢嘅食物,所以今朝都唔敢再去食旅館嘅早餐.起身之後再浸多次溫泉,大約11點就check-out走人.因為未食早餐,所以返到烏來老街之後,我地先去搵地方食嘢.按照旅遊書介紹,我地去左泰雅婆婆美食店.
» 閱讀全文
打完電話去旅館之後5分鐘,三好米溫泉會館架私家車就黎到約定地點接我地,架車車身有三好米字眼,好易認得出. 三好米溫泉會館座落係山上嘅環山路旁,可以居高臨下望見南勢溪,由烏來老街坐車去只需大約5分鐘車程.
» 閱讀全文
勇士廣場就係烏來南勢溪旁邊,對岸就係烏來瀑布,而瀑布上面嘅山頂就係雲仙樂園.勇士廣場地方好細,係呢度唯一景點就係睇烏來瀑布,可能因為有雨落,所以瀑布水量都幾豐富,幾有氣勢.
» 閱讀全文
從烏來公車總站向前行大約150米就係烏來老街入口,街口有一間全家便利店.由全家便利店轉入去,過左呢條橋就係烏來老街啦.烏來老街大約只有100米左右,街道兩邊集中左好多食店,小食檔,手信店同埋平價溫泉旅館.
» 閱讀全文
今日會由台北去烏來,因為唔洗趕時間,所以打算11點先chech-out.丹迪旅店嘅房租係包埋早餐架,所以起身之後先落地下飯廳食早餐.早餐係自助餐形式,不過食物只有幾款,味道過得去咁啦.因為第三晚會再返丹迪旅店住多晚,所以我地將大件行李寄存係旅店,只帶少少嘢入去烏來.
» 閱讀全文
今年以黎最中意嘅電影係阿凡達,只可惜澳門冇3D影院,只係睇左2D.所以今次到台北其中一個節目就係去睇返次阿凡達3D.上網搵過資料,原來台北美麗華影城嘅iMax影院係東南亞最大嘅,所以一於就去見識下.
» 閱讀全文
介紹完酒店,係時候寫返第一日嘅行程.我地將行李寄存係旅店之後,就即刻出發去食午餐.之前睇天氣報告話台北有雨,但係呢一日就不知幾好天,仲有太陽添,以為好正啦,點知之後就. . . . .日日落雨.
» 閱讀全文
介紹完丹迪旅店嘅公共地方,係時候介紹房間啦.丹迪旅店總共只得30間房,由平到貴分為標準客房,精緻客房,豪華客房以及精緻雙人房四類,房租由NT$2,000至NT$3,000,不過新年期間就比平時貴3成.
» 閱讀全文
由澳門去台北唔洗兩小時機程,因為當時冇其他機降落,冇其他旅客爭,所以話咁快就入左境,可以即時去坐機場巴士入市區.因為要係台北車站坐的士去丹迪旅店,所以今次都係選擇坐國光巴士.雖然由桃園機場去台北車站嘅機場巴士會駛經丹迪旅店中山店附近,不過因為唔係咁熟路,為免麻煩所以都係選擇去到台北車站總站落車.
» 閱讀全文
最近幾年每年農曆新年嘅指定節目都係去新開嘅賭場,酒店觀光,已經開始有D厭.所以今年趁住有連續5日假期,決定出去走一走. 本來經過上次聖誕節首爾之旅之後,已經打算唔再係大時大節嘅日子出遊,但係到有長假期時又再心思思,所以最終都係決定照去.
» 閱讀全文


text:
事件發生咗都成20幾年,當年我啱啱讀完書出來,考咗入一間酒店工作,我有個女同事同我好friends ,係日日返工放工都一齊,放工就一齊吃下飯唱下K(當年啱啱興卡拉ok,仲會響酒吧唱大堂個年代),不過我有我女朋友,呢個女同事都有男朋友,所以我地只係好好嘅朋友.跟著我地都有經常聚會,後來連佢大哥同佢個妹什至佢大哥嘅女朋友都有一齊來聯宜下,所以大家都係幾熟.
Advertisements
佢大哥係當差嘅,而且已經係三柴沙展,守交通部,本身都係騎警,而佢自己都係機車發燒友,不過佢駕駛態度就好小心謹慎,所以從未出過意外,點知跟著果年大概96年農曆7月咁上下,佢大哥有一晚收工揸車回家突然發生意外,響屯門公路連人帶車衝咗落去一個已經欄曬路障嘅掘路工程地洞,成架機車撞到著火燒到爛曬,不過好奇怪佢大哥需然當場撞到胸骨同頸骨碎咗當場死亡,但係外表係無乜傷痕,大家聽到呢個消息都好傷心,而我個女同事同佢媽媽,妹妹,同大哥嘅女友,都好傷心,悲痛欲絕,跟著就大家睇下有D咩嘢要幫手,幫忙處理呢位英年早逝嘅朋友後事.
佢女朋友一直都表現好傷心,不過我發現佢由事發到出殯都好似好怕單獨面對大哥(補充一點,大哥同佢女友已經到咗談婚論嫁地步),甚至入停屍間見下佢男友最後一面都唔肯單獨見下佢遺容!咁當時我都以為女仔細膽啫,其實怕都好正常,咁於是隨著時間過去,大家都慢慢接受咗呢個事實,大家都重回正常生活了.
不過大概事發後半年,大哥個女朋友突然問我個女同事可唔可以借大哥張死亡證俾佢calm 保險,因為原來大哥為咗保障佢女友,除咗買咗份保額達15萬美金嘅大保險,俾受益人係佢阿媽之外,另外都靜靜雞買咗份賠償額達15萬美金嘅保險,受益人就係佢女友,所以到而家就要搞賠償嘞,咁佢女朋友都話唔要,又話出咗賠償之後俾返曬佢大哥媽媽,佢真情流露又眼淚汪汪咁,就大家都信佢女友仲係有情有義嘅,連我都幫口勸我朋友,呢個係佢大哥嘅心願,就幫佢女友申請賠償啦,咁於是乎呢單嘢就進入咗索償程序.
就係呢個時候,大哥一家實在太掛著佢,又驚佢走得太忽忽,有心願未了,咁啱我地其中一個朋友識得一個問米靈媒,響元朗一條鄉住叫二姑嘅問米婆,咁我地約好咗時間就同埋死者嘅媽媽,我個女同事同埋佢妹妹,另外仲有我同另外一個大家都識嘅朋友同埋大哥個女友,我地一行六人,入到去神壇,呢個二姑個壇擺咗三隻碗裝滿米,每碗米上面放咗隻鴨蛋,跟著二姑就向三碗米各上一注香,然後低頭說了幾分鐘一D我地完全唔知係講咩嘅說話,跟著當二姑再抬頭直視我地時,跟著就開聲講嘢,需然仲係二姑把聲,已經變咗大哥生前說話嘅語氣,二姑係一個元朗老鄉原居民,佢平時講嘢都有好重鄉嘅音佢講廣東話我地有時都聽唔明,所以佢一開口就係大哥平時講嘢嘅言氣,同埋一口純正流利嘅廣東話,而且仲會好似佢生前同我地我地傾偈咁,中間會夾幾句警察術語同英文,從呢點來睇,我相信二姑嘅言語能力已經超越佢本身嘅言文能力,當其時都真係又驚又喜又好奇呢個陰間亡魂同陽間家人嘅會面,有D乜嘢驚悚體驗呢?
咁嘅情形,最激動莫過於死者媽媽,佢一見到大哥到,就立即大哭,捉住二姑隻手猛話好掛著佢,記得最觸動我嘅係大哥用二姑隻手去摸佢媽媽塊臉,大哥就話生死有命,時也命也都係因為要還冤孽債,原來大哥發事當晚,係有隻佢之前處理過嘅一單交通意外而死咗嘅少女鬼魂,因為覺得大哥對佢好好,幫佢搵人安排佢屋企人辦理後事,所以想拉埋佢落去陪佢,大哥話當晚佢開到架車速度成80幾90公里,佢係俾鬼揞眼,完全係睇唔到個地洞先會撞爛曬D路障再插落個成8呎幾深嘅地洞度,佢呀媽知道後更加哭到肝腸寸斷,呢個時候呀大哥就同佢家人講咗好多只有佢地一家人先知道嘅秘密家事,當中包括我同佢之間嘅小秘密,事原係唔知大家有無印象,20年前度曾經有一隻減肥葯食咗係會痾油嘅,當年我減肥食咗葯再去住果間佢屋企燒嘢食,點知肚痛,搞到佢個馬桶成個都係深色嘅油,佢仲笑我小心瀨屎搞到一褲都係,而大哥今次就同我講 :「肥仔,唔好再食痾油丸嘞,做多D運動啦!」所以我係絕對相信大哥係返咗嚟!
跟著佢再同佢屋企人講咗一陣家事嘅嘢,交代咗一D事情,佢呀媽都適應咗呢個方式溝通,由於原來佢地上來陽間只係好短時間,檯面果三碗米同三隻鴨蛋每裂開一隻代表時間就到,三隻鴨蛋都裂曬代表亡魂要上路返陰間,就響佢爆到第二隻鴨蛋時佢呀媽同大哥講 : 「阿玲(大哥女友),都嚟咗呀,佢都好掛著你,你有咩嘢同佢講下?」呢個時候我見到佢女朋友,全頭大汗,手抖腳震咁講咗句 : 「你響下面好嗎,我好掛住你,你想要乜我燒俾你.」佢女友講嘅時候係一直流眼淚,真係睇到我地都心痛難過,點知,佢男友,大哥亡魂連直眼都唔睇佢女朋友一眼,同佢呀媽講:「你地做乜麻煩人地嚟,我嘅事唔關佢事,人地而家已經有咗另一個男朋友仲住埋咗好耐啦!」呢段說話由大哥亡魂講出來簡直難以至信,我地一齊望住佢女友,佢一路喊到講唔到嘢,手抖腳抖得好利呢害,響呢個時候大哥先同佢女友講,: 「我知你已經有咗第二個男人,仲住埋一齊好耐,基本上我剛過頭七你就同佢一齊,佢而家仲響你屋企第你返去!」大家都驚訝點解會咁㗎,呢個時候,大哥同我地,包括佢呀媽,屋企人講:「我頭七果一次返去睇佢,見到佢地瞓埋一張床!阿田(大哥女友新男人個名就係叫阿田)仲俾本書妳打傷咗我,仲趕我走」!
呢個時候佢女友終於醒起當日佢男友死咗之後,佢覺得好空虛好難過,點知就俾一個追咗佢好耐嘅一個觀音兵,趁佢感情脆弱時成虛而入,點知有一晚半夜突然有一隻好大嘅蝴蝶飛咗入來,趕極都唔走,所以一時心急拍咗隻蝴蝶落地,仲搵本書夾著佢掉出窗口!到呢個時候,大哥已經受傷被佢本書打傷咗,不過永遠不及心傷,最後,佢用最後一隻鴨蛋爆裂之前同佢女友講:「呢個男人只係想要我留俾你嘅保險賠償金,而家你已經變咗心,我留俾你嘅嘢你係唔可以攞,不過呢一世你始終係我嘅掛念,呢D保險賠償一成俾你,你自己好自為知,講明你聽,如果你夠膽唔張餘下九城俾返媽媽,我可以保證你好快到落嚟陪我,你自己諗清楚」!講完呢句之後,第三隻鴨蛋都裂埋,然後二姑回復正常語氣鄉音,話大哥上嚟時有好大冤氣同殺氣,但係上來交代一砌之後覺得感到佢好多嘢都釋懷曬,冤氣同殺氣都消弭無型.跟著之後大哥個女朋友攞到差不多成百萬港元嘅保險賠償,不過佢唔敢唔守諾言,將九成賠償金俾返(大哥嘅媽媽),呢單真係玄之又玄嘅一件事實個案!
Source: http://www.post01.com/post77236


text:
曾經,我同過一個大我四年嘅女仔拍拖.
嗰時佢問我:「你介唔介意我大你四年?」
四年代表咩?代表我入大學嘅時候,佢已經出黎做緊野.都可能代表我學生哥嘅零用係唔足以同佢出去食啲好少少嘅野.嗰時嘅想法好簡單,以為出左黎做野,洗錢會豪好多.
「聽講女人平均遲死過男人,咁你介唔介意老左同我一齊死?」當時我十八歲,為了愛情,幾核突都講得出.
基於大家互相迷戀,同埋大致上雙方都係庸俗嘅人,佢覺得我呢個講法有啲浪漫,故此無去深究大四年同一齊死有咩關係.總之我地就一齊左,姐姐對我好好,打點晒我所有行程,甚至旅行嘅itinerary都會事前用excel整出黎.次次出黎行街睇戲都幫我帶定支水同紙巾,體貼得好交關.
因為佢對我太好,有人笑我,話我溝左個工人返黎,有次重當住姐姐面,以一個扮講笑但其實笑鳩你嘅tone去質問我.我見到女朋友一副唔開心樣,我只好話:「其實我係佢隻Barbie.」
兩個人一齊嘅時候,佢真係會幫我梳好個頭,同我僅有嘅頭髮,扎個衝天炮嘅辮,用盡佢麻麻嘅Fashion sense幫我襯衫,總之Barbie首歌入面講嘅野佢真係做得齊.
姐姐佢到底係點嘅人?
好奇怪,我見住佢同其他朋友講野可以大大聲,巴辣倀雞以一敵百,見到我就會變到好感性,好識體貼我嘅需要,令我覺得自己好似一個比佢釋放母性嘅媒介.
姐姐生得都幾高,172cm,而我是個唔夠六尺的矮撚.換言之,佢著高踭鞋,我會有些少暗湧.同姐姐出街睇戲,拖拖下手,佢會無啦啦攬住我手臂,成個人痴埋黎.呢個動作嘅合理高度差應該係15 cm,姐係理論佢個頭應該係斜斜地挨落我三角肌附近.
而唔係好似當時咁一個突如其來斜斜地撞爆我顴骨.
「無事嘛!你痛唔痛呀……?」第七百二十三次,佢大力左.
「對唔住呀,我生得唔夠高.」身高係我地兩個永恆的痛,而呢件事具體反映落我顴骨度,撞到骨頭多數得兩個結果:一係唔痛,一係超撚痛.
我眼水都流埋,唔知姐姐係咪練過鐵頭功.
於是佢以後都無咁做,但佢對我無微不至,間唔使帶我去啲位置山卡啦但係要排好耐隊先可以入去食半個鐘嘅餐廳,佢係又靚又高又叻嘅姐姐,我只係一個普通人……
重要差幾cm先到六呎.
分手嘅原因我已經唔太記得,大概係我講左啲真心說話,例如其實我覺得搭車排隊兩個鐘排隊企一輪先可以食半個鐘野呢件事有啲難以接受,例如咁樣食完野再要原路搭返出黎真係有啲戇鳩.例如我其實唔係一個浪漫嘅人,成世人最怕麻煩,唔洗任何人貼身照顧我,亦唔想反過黎好似湊細妹咁照顧佢.
我睇得出佢內心呢個渴望.
佢個心係個一米五五高又細粒又矮又想人呵護佢嘅小朋友,所以我係佢呢種渴望嘅一個投射,只不過我唔係佢搵緊嗰種人,我扮唔到.
而勉強嘅結果就正如顴骨慘劇咁,辛苦到我,佢亦都得唔到佢想要嘅感覺.普通嘅分手故事,我講唔到好驚人嘅劇情.
有人講過,有時聽某一首歌,你會諗返起某一個人.姐姐好鍾意周杰倫,重要係好堅持「《范特西》之後周杰倫走下坡到依家」嘅偏激/客觀(我都唔知點形容)歌迷.
所以我每次聽到龍卷風,我都會諗起佢.
不知不覺 你已經離開我
不知不覺 我跟了姐姐走
後知後覺 又過了一個秋
後知後覺 我該好好生活


text:
今日(10月24日)之後, 我家十月份生日會正式結束了, 十月之星最後一員係yayaGigi. 今日一早我地去買左個蛋糕同佢慶祝. 但係原來朝早西餅鋪係未有蛋糕賣架, 因為工場既車要成下午一點至到架. 正在頻能之際好彩餅鋪內有一千零一個蛋糕賣, 係halloween蛋糕黎, 不過無選擇之下都係唯一選擇...相信係尋晚賣剩...隔夜的.
妹妮見到蛋糕就興奮, 人地都未點腊爉佢就大叫比yaya知'surprise!'
其實大人都無咩所謂, 當多件tea食啫, 不過細路就好開心, 仲逐樣數蛋糕上面既toppings. jelly worms啦, marshmallow眼啦, 數得開心之際, 點知突然大喊. 原來手指尾唔小心揩到腊爉上d火呀.
喊到唔停口, 猛話好痛好痛
錫番都停唔到口呀陰功!
影相就勉強停一停
一影完又欲罷不能再喊
跟住爸b用佢d古老方化幫妹妮揸牙膏止痛
切蛋糕了, 勉強停一陣啦...比佢搞到都唔記得唱生日歌喇
妹妮仍不時fing fing隻手話好痛呀
食下蛋糕唔痛喇,隻手指尾仍然豎起架
點知又再喊,如是者睇番D相見到妹妮停完又喊左5次
其實個蛋糕D裝飾好得意架,D眼都做得好似呢!
playback番一早,今日學校要帶自製樂器,YayaGigi尋日放假時買定兩支水等妹妮整樂器, 首先倒D雜錦米同豆
妹妮幫手倒都倒到週圍係,不過顯然佢係貪過癮啦
兩個樽都裝夠了,要shake shake有聲嘛.
開始decorate下個樽,用水筆啦
妹妮咁鐘意畫畫就難唔到佢
畫到成樽花碌碌
不過原來水筆唔上色,一掂就無!於是改再貼紙,佢有得玩貼紙仲開心潻!
貼到成樽都係呀!不過好似碎花咁又好靚噃!
貼得幾努力!
製成!!兩個shake shake就係簡單既樂器喇.睇佢笑到見牙唔見眼呀!
就係整完樂器,我地就整裝出發去食早餐同買蛋糕.爸B話妹妮咁著先似番D細路仔噃,之前有輯著花花裙+芭蕾舞鞋爸B話老積得滯呀


text:
第一堂:
我 哋班有九個小朋友,燒腩仔係全場最細,其他至少都有歲半識行識走,單係泳池門口集合加換衫點名聽教練briefing都去咗半個鐘,而每個參加者仲獲分發 一頂泳帽(真係...幾十蚊嘅堂仲送你兩頂泳帽...),教練講明上堂一定要戴泳帽因為有事時claim保險就睇你有無戴泳帽,但超唔鐘意戴帽嘅燒腩 仔...一手就將泳帽拎走...好彩教練話只係家長戴都OK...
入到泳池第一時間就係做熱身,燒腩仔自己企最叻都只係企到廿秒咁大把, 做熱身呢D咁粗重嘅嘢當然係艾菲係後面捉住佢D手同腳代勞啦,熱完身教練就叫我哋放小朋友係池邊坐低浸吓腳等佢哋適應吓水溫先,然後家長落水再慢慢撥D水 上小朋友個身到(由腳一直向上撥直至撥到心口),起初燒腩仔好似唔多like,但見到隔離D哥哥姐姐一齊排排坐又即刻笑晒口好high咁.
見 小朋友ready就抱小朋友落水,大人捉實小朋友兩邊「加拿大」畀佢背對住自己一路來回池邊踢水同用手撥水,等佢哋慢慢浮起身,但燒腩仔邊識踢腳呢個指令 吖,於是艾菲就捉住燒腩仔「加拿大」之餘仲要伸對手去幫佢踢對腳,只係咁樣行咗五分鐘艾菲已經覺得好攰﹗等小朋友知道只要肯踢水人就會係水入面浮嘅道理之 後,就可以畀佢哋反身扶住家長對手來回池邊踢水,但燒腩仔太細個未識踢水所以教練叫艾菲繼續第一個動作,當時艾菲心諗「今日肯定散硬」,好彩燒腩仔後來忽 然開竅自己踢水,艾菲就試吓將佢向住自己,佢果然自己好開心咁踢水踢到自己浮起,叻仔呀﹗
學完踢水之後教練就教小朋友扶住家長係水入面跳,因為個池有0.7米深加上燒腩仔連企都未識企,所以佢都只可以繼續踢水呢個動作,到差唔多落堂教練就叫家長 將小朋友放係池邊坐然後家長係水入面同佢面對面,跟住數123小朋友就由池邊跳落水畀家長接住,嘩﹗呢個動作實在不得了啦﹗玩到燒腩仔笑到咔咔聲,後尾艾 菲都未數123佢已經急不及待要跳落來,就算彈到成面都係水佢都完全唔介意﹗
落堂換完衫我哋無沖身就即刻返屋企,同燒腩仔沖完涼放佢落床就即刻瞓到成隻豬咁,最好笑係米高入房聽到佢發開口夢笑咗一聲,雖然艾菲唔係親耳聽到佢呢一吓笑聲,但已經好感受到佢真係好開心,即刻覺得自己咁辛苦同佢去上堂係值得㗎﹗
第二堂:
做 完熱身就好似上堂咁放小朋友係池邊等佢哋適應水溫,一放燒腩仔係池邊佢好似已經記得上堂玩跳水咁,勁興奮急不及待要自己跳落水,落到水都唔使教已經好開心 咁自己踢水,今堂教練預備咗D膠波叫小朋友追住來吹,等佢哋學吓係水入面要用口透氣,但燒腩仔就只係識得食波,艾菲都完全無佢收.
今堂係 代課教練,佢見艾菲捉燒腩仔捉得咁辛苦,就畀咗塊浮板叫燒腩仔捉住等艾菲無咁攰,但燒腩仔唔係好like塊浮板唔肯拎,仲搞到艾菲差D甩手浸咗佢個頭落水 一秒,最終艾菲都係唔用浮板就咁用手捉佢就算,但明顯浸到頭仔之後佢開始有D不爽,後來教練拎咗D發泡膠條出來圍住小朋友個身,等佢哋自己浮起個身來吹 波,家長就係後尾拉實條發泡膠條,燒腩仔一聽到發泡膠條磨擦嘅「吱吱」聲即時大喊,教練同艾菲點安撫都無用...
最終燒腩仔喊咗半堂,艾 菲已經好努力咁用唔同方法去令佢收聲,試過唱佢最like嘅ABC佢聽,佢收咗聲半分鐘發現自己仲係水入面又喊過,同佢玩跳水佢都唔際,畀個波佢拎住都係 照喊,仲要進展到一轉身見到條發泡膠條就喊,喊到落堂都仲係唔肯收聲,只係落到更衣室畀星星餅佢食時停咗一陣,直至艾菲換好衫揹佢離開泳池佢就即刻收聲, 仲識得係車到撩隔離位個靚女玩,真係畀佢激死﹗
仔呀仔...只係一條發泡膠條你都咁驚...來緊仲有八堂點算呀???莫非媽媽要買條返來日日整D「吱吱」聲來同你特訓先掂?
幼兒水上安全班


text:
2015年6月8日 星期一
濟州 - 潮遊濟州!平飛航線,到步攻略!
今個暑假想去濟州同藍天白雲喺綠茶園玩遊戲,同埋尋找오빠李敏鎬嘅紙牌,又驚首爾有MERS,濟州都係唔錯嘅選擇,當然大家都係要小心啲同注意個人衛生,或者遲一排再去啦!總有機會嘅!安全同健康先係無價的!
PND Air Tips:
HK EXPRESS其實有直航機去濟州,不過如果潮友行程唔只淨係包濟州,而係想玩哂首爾濟州釜山,就可以落首爾去金浦機埸轉內陸機!
內陸機都有幾間航空公司揀,好似Air Busan,Jin Air,大韓乜乜乜. 今次坐嘅就係Eastar Jet,因為佢同Air Busan都係有得平嘅.
第一,兩間公司都係先登記做會員,後上網買飛,而且佢地喺非旺季+星期一至四時段經常會有Special Offer,呢個時候買會平好多!
第二,因為大部份潮友都會揀早機去,所以坐早機去係會貴啲,如果想慳少少嘅潮友就可以揀晏晝機.呢次一人來回全包~$700hkd,都算okay!
廉航又坐得舒唔舒服?雖然係細機,又坐得果50分鐘,TBH,但係舒服過HK EXPRESS,有飲品提供,然後空姐仲會同全機人玩遊戲(可可脆片韓文翻譯機聽到應該係玩包剪揼),好搞笑.
到咗之後當然係醫肚啦~濟州市外巴士站等車期間,一於去附近嘅小餐館食返碗碗濟州島出名嘅豬肉麵墊墊胃.
고기국수(豬肉湯麵),湯麵嘅麵條質感有啲似上海麵,湯底鮮甜,主角豬肉有接近10塊,配埋蔥花同少少辣椒粉(唔食辣嘅潮友可以講請不要放太辣:너무 맵지 않게 주세요)
好惹味好地道,4500won!
김밥(紫菜包飯)1700won,相比起其他偏貴,但味道正常,且好香麻油味~ 等車附近嘅餐廳都唔錯,呢度主要唔係食美食,係食速度,當你等緊巴士又仲有少少時間但又肚餓,絕對係你嘅第一選擇.
鳴謝PND韓國助手可可脆片全程導航-
訂閱: 張貼留言 (Atom)


text:
記得細個時,艾菲嫲嫲每年生日,燒腩仔婆婆都會提醒我哋買生日禮物送畀老人家,艾菲覺得呢個都係一個好嘅教育來,尊敬同關愛長輩嘅message係要自小灌輸,來緊個星期五係燒腩仔婆婆六十大壽嘅大日子,我哋三個做仔女嘅就喺啱啱個星期日,請燒腩仔婆婆去食自助餐慶祝,咁做孫嘅燒腩仔都三歲大,係時候要做返D嘢啦﹗
同燒腩仔商量咗陣之後,佢都同意整張生日卡畀婆婆(梗係啦,婆婆平時咁錫佢),仲好興奮咁追咗艾菲幾日「有得整婆婆張聖誕卡未」:P,對於真係無乜美術底嘅艾菲來講,買現成嘅生日卡畀燒腩仔吸個名印貼吓貼紙就最方便,但諗吓諗吓又覺得無乜誠意咁,反正之前淘咗D大卡紙返來,正好係呢D時候用啦﹗
要畀一個只得三歲未識寫字嘅小朋友DIY生日卡,艾菲都諗咗成晚先諗到點搞,終於決定簡簡單單只畫一面,先將張卡紙用狗牙剪剪成所需size,然後簡單地喺上面畫個雙層蛋糕嘅圖案,之後就交畀燒腩仔負責填色,平時佢放學返來做功課都有時做到無心機hea做,難得今次佢係異常地興奮同用心喎,雖然都係油到出晒界,但艾菲覺得可以接受啦﹗
填好色就叫佢幫手用貼紙貼返Happy Birthday字樣,另外再貼一個6同一個0喺蛋糕頂扮蠟燭,貼好艾菲就用marker幫佢喺60字樣上畫蠟燭芯,再捉住佢手仔用手指畫印兩點燭光落去.
最後叫佢自己吸返自己個名印,艾菲幫佢用筆寫返上下款,咁就大功告成啦﹗雖然唔係好靚,但都叫做一番心意啦﹗
張卡整好咗幾日,終於到星期日可以送畀婆婆,但燒腩仔係超心急,婆婆都未坐定就塞咗畀佢,又唔識送卡時講多句生日快樂同送香吻,呢個小朋友真係一D都唔sweet㗎﹗kakaka...
食飯呢晚係呢排最凍嘅一晚,眼見D雨一直落唔停,真心凍到完全唔想出街,但為咗婆婆都要衝出門口,我哋今次揀咗去食自助山,book之前唔知children's policy呢單嘢,如果早知一定唔再去(畀晒deposit無得揀),但去到艾菲都第一時間叫佢個waiter拎走張卡以示不滿,講真你點可能要求一個小朋友甚至BB全程乖乖唔吵鬧,燒腩仔已經算坐定定嘅小朋友,都會不自覺講嘢大聲咗,但其實隔離枱堆姨姨高談闊論咪仲大聲仲滋擾﹗
講返食物,質素好似無上年年初去食咁好,熟食選擇無上次去咁吸引,最出名嘅燒味略嫌唔夠熱同咸,至於冷盤就叫做keep到,艾菲都終於忍唔住破戒食咗隻生蠔同一粒帶子刺身(上次陀燒腩仔艾菲係唔戒口㗎,但無奈呢排李斯特菌case太多,唔到你唔怕),堅係好好味囉衰鬼,最值得一讚就係枝棉花糖,棉花糖中間枝棒棒係會閃閃發光同拎得走㗎,用來氹燒腩仔呢D小朋友就最good啦﹗


text:
星期四, 11月 29, 2007
Usui Level II
然後大師教另一種玩法,佢同我做嘅時候,搞到隻左手唔止痺,直情痛,真係第一次有咁大(痛)嘅感覺.再之後又教玩第二隻玩法,叫做隔山打牛(哈哈,我改嘅).嘩!今次直情後心輪都係咁有嘢走出嚟添....真係勁.
處理karma我就揀左上次講reiki比人串嘅事處理,如我所料,好彈手,即係有排搞,唔緊要,慢慢嚟,日日搞d,搞到得為止.
然後就教我地處理未來三個月嘅事,點知symbol都未劃哂,隻手就好"咭",我梗係話大獲啦,都知係唔好嘅習慣,不過一時間改唔到,大師當然馬上指正.改,我一定改,只要有信心,無嘢係做唔嚟嘅.講返轉頭,睇嚟都要快d去買返個"架撐"搞搞佢先得喇.
到最後個attunement又係我最有feel嘅一次,我直情感覺到有一股好大嘅能量由我個頂輪入嚟我個身入面,之後就又試過左手痛,今次再加上右邊風池同風府中間(我估係膀胱經)痛添.真係未試過咁多地方痛架.
今晚就寫住咁多先,事關Alan叫我地一定要早訓,因為啱啱上完reiki係會覺得精神左,但係都要早訓,如果唔係就等於OD一樣,還完仲要比息添.唔知係唔係有師父/兄/姐/妹幫我做梗嘢呢,隻天眼不斷有感覺,Anyway,邊個都好,多謝哂先,真係功得無量,大恩大得,小第唔會唔記得嘅.
星期二, 11月 27, 2007
練功
尋晚如常地練"傻吓傻吓"(呢個係我個串串供老婆幫呢套功法改嘅名,因為上次要edit過d聲音,重覆咁聽左好多次,每一次我老母都跟住講"傻,吓.傻,吓",所以我以後都叫佢做"傻吓傻吓").練完就要靜心休息三幾分鐘,之後就聽吓師父帶我地練埋邊度,點之聽左無耐,我就不知不覺咁失去左知覺(即係訓左?),連師父果兩吓叮叮聲都聽唔到,中間只係濛濛鬆鬆咁聽到爆炸聲,都唔知係唔係大風吹到d窗嘅"bang bang"聲,事關我咩都睇唔到...
Anyway,過左唔知幾耐,突然覺得全身冰冷,打左個冷震就起左身,先發覺自己原來練到訓左,本來喉嚨都有少少唔舒服,個人仲有少少凍到震嘅感覺,當然即刻攞返張被訓,好彩一早起身飲返幾杯水就無哂事啫....
星期一, 11月 26, 2007
星期日, 11月 25, 2007
靈俢=撞邪?
事原近排開始學梵文心經,我咁好學(都要贊吓自己先),當然會響網上面搵下資料,又比我搵到有免費嘅梵文心經online聽,咁我梗係晚晚都聽住訓,睇吓可唔可以搞到自己唔洗背都識啦(真係懶).點不知夜晚太靜,比我外母聽到,佢走去同我老婆講話:"咩佢聽埋哂果d咁嘅南毛架"...
我老婆尋日又走嚟問我:"你仲咩晚晚都係咁南南毛毛啊...".可能因為我近排晚晚都係咁念大悲咒,我話:"咁你都聽到,勁唔勁先?",佢只係笑吓就無答我,哈哈,唔知佢會唔會當我痴左呢?好彩佢都無咩點理我,只係咁樣講兩句啫,唔知我第時攞幾本天使嘅書返嚟佢又會講咩呢?
靈俢嘅路真係唔易行,特別係你平時"蛇王"上網睇靈俢有關網頁嘅時候,又咁啱比你d同事睇到,佢地就會甪好奇怪嘅目光咁望住你,又成日係咁問你"點啊?你d咩靈氣練成點啊?識飛未啊?"哈哈,唔知點解我就無嬲過,只係繼續同佢癈話落去就算.可能知道以前嘅我都會有咁嘅返應,可能做IT嘅人就係咁,無咩科學根據嘅多數都唔會信,直情連了解都費事...
可能就係因為咁,我對呢本書"嗨! 我是和尚: 東大IT僧侶修行日記"特別有興趣,等我睇吓搵唔搵到先,如果搵唔到都無辦法,唯有"恨"吓啦.
星期二, 11月 20, 2007
心經真係好勁
我到今晚個心輪(前後都係)都仲係涼了半截...搞到我今晚都唔敢亂練,淨係敢補返吓就算.仲有啊,我前兩晚一路做healing一路念心經,你知唔知有咩事發生左?睇吓下面個圖睇吓睇唔睇得出?
一般嚟講我係會點左上面嘅candle先做healing,而candle就係放響我腳底,而一般嚟講,candle係會好平均咁燒,一路到燒完為止,但係上面個圖嘅candle,外面一d都無燒過,只係中間燒左,點解?咪就係我隻腳嘅凍風凍到外邊嘅蠟燒唔到囉,所以就無溶到,你話勁唔勁?我用左四五次呢d蠟燭,呢次係第一次燒成咁,次次都同我燒哂架.仲有啊,我點著之後confirm所有蠟都已經溶哂架喇,呢d蠟燭係而X買返嚟好細細支架咋,好難中間燒完外面無燒過架...
星期日, 11月 18, 2007
星期六, 11月 17, 2007
thesecret 中文版
裡面仲有其他特別嘅point我都miss左.
好似話笑係可以釋放負能量,亦提到有一個有未期cancer嘅病人,醫生已經話左無得醫架喇.佢日日係咁笑,笑足三個月,點知佢完全好返哂,咩cancer都無哂,真係勁神奇.不過都有聽過有d cancer或者未期病人練完笑功(晨咁早去空氣好嘅地方,多數係山上面,揀一棵大樹,然係抱住嚟係咁笑),之後都不藥而癒,不過唔知係真定假.
有樣嘢好啱我嘅,就係要吸引金錢,就要專注在富裕.即係話成日諗住唔夠錢洗就會真係成日唔夠錢洗,唔怪得啦!不過我以後都會成日都去睇自己鍾意嘅嘢,然後仲要同自己講:"我買得起",哈哈,感覺應該幾爽.另外佢有一個幾得意嘅講法,就係多d去給予,因為分享你嘅金錢即係等於話:"我有好多錢",係唔係真架?
睇完本書就去左睇佢個co-author list,唔知點解,突然對Mike Dooley 有d興趣,我估我會睇吓搵唔搵到佢果兩本書嚟睇吓:-
來自宇宙的訊息
無限的可能-夢想生活的藝術
星期五, 11月 16, 2007
心經原來威力唔嘢小架
Anyway,真係要再次多謝Terry師兄介紹左Alan比我跟佢學嘢,搵日要請佢食多餐飯先(記得嘅話,哈哈).又多謝師父搵我出去做Demo幫我清左咁多嘢,亦令到我知道心經嘅真正威力有幾勁,仲要多謝Isabella師姐,佢d功力真係好勁,搞到我而家都仲好想比人清多幾次添啊,因為唔知原來Remote都可以咁有feel.不過佢好似話之後好攰,搞到我好鬼唔好意思添.
我而家好認真咁想努力d學好心經,好想快d學完幫到我身邊嘅人清吓嘢咁,不過都係問清楚師父點樣先可以用得安全d先,事關無學過嘅可能唔係好受得起呢d沖擊.
大感冒
於是我夜晚返到屋企就插到自己一身都係針,包括:-
風池,天突,合谷,足三里,三陰交(好似唔關事)同埋太沖.
我取穴嘅方法係好有學問吓架:-
就係包括: -
估估吓
亂咁嚟
再加埋以前睇中醫嘅時候果d中醫幫我針過嘅穴位(當然都係睇感冒嘅時候啦)
可惜好似唔係好work,不過個人已經唔再忽冷忽熱,亦無再滾滾地,骨頭亦唔痛,就連個喉嚨都一d都唔痛,只不過仲有好多鼻涕,痰同咳得幾勁,連把聲都變埋.可能放錯穴位,又可能支針唔係好得自己都唔知.星期二起身都係頂唔順要去睇醫生,事關要幫手take care BB,如果病左就要被迫免疫,順便攞返一日病假休息一吓.但係醫生好奇咁問,你無理由喉嚨唔痛喎,因為真係好腫,亦都損哂.我都唔知點解架,但係我真係一d都唔痛喎.
夜晚當然都係一樣咁亂針一通啦,取穴就同尋日一樣,事關都叫做有少少成績.可惜星期三病狀一樣無變過,不過鼻涕就少左好多.星期二果時去睇醫生到返屋企用左三包紙巾,到左星期三成日都係用唔夠一包,不過把聲都仲係變哂,而亦仲有痰,所以耐不耐想咳d痰出嚟而引起幾聲咳咁.但係我d同事個個都話我扮病,事關佢地話我好精神,一d都唔似病咁話喎,好彩我把聲都變埋啫,如果唔係我老闆一定話唔信我病.
到左星期三晚,一心諗住都應該差唔多好返,所以就無再針喇,因為針完又要等半個鐘之後先訓得.點知星期四起身都仲係一樣,咩都無變過,只係覺得少左dd痰,不過見仲有少少藥,所以就無去睇醫生.但係星期四晚就再次同自己亂針一通,可惜,到左今日(星期五),都仲係一樣,唯有好唔願意咁睇多一次醫生,睇吓可唔可以好得快d啦.
等我今晚試下改用下面嘅穴道先:-
風池,天突,合谷,足三里,三陰交(好似唔關事),太沖(其實都好似無關係),中府,巨闕,俞府,不容,尺澤.
因為本本書都講唔同嘅嘢,唯有自己試試吓啦,希望有用啦.
星期日, 11月 11, 2007
星期三, 11月 07, 2007
個個輪位都熱熱地添
尋晚飲嘅時候唔知係唔係坐我隔離個friend傳染左佢d病比我(佢差唔多完全先聲),走嘅時候我突然都失左聲,好彩第二朝起身無咩事,不過今晚可能念心經念多左,所以把聲又好似失失地咁添.
Anyway,今晚好好彩比大師叫左出去做demo,都知大師功力超凡,比佢幫手清左一陣,初初仲坐響到嘅時候都只係覺得個背脊有一股熱力直入我個身,然後落左落去臍輪果度,點不知個人一起身,直情好似有好多嘢係咁由個身入面走出嚟,個人之後就好似輕左好多咁,成個人鬆哂,好勁.之後當然精神哂啦,勁爽,返到屋企個背脊都仲有d涼涼地添.真係多謝哂大師.
講返開竅嘅時候,本來都好似唔係有好大feel,最覺就係個天眼好似有d嘢咁,不過後來ted先兄同lisa師姐話好似有d嘢係咁轉咁,之後我諗返又真係好似見到有d光響我面前係咁轉咁喎.Yeah!原來我都有少少feel架,不過只係少少,所以自己就唔係好肯定,所以到最後都無講到出嚟.Anyway,越嚟越大feel原來真係幾爽架.
星期二, 11月 06, 2007
真係唔信多過信架
Anyway,飲到一半,突然間有個friend問我信唔信輪迴?吓?我啱啱先開始睇生死書咋喎,又會咁快有人問呢d問題嘅?開頭唔係好想講,因為一來唔係話睇左幾多,二來知道讀IT嘅多數都唔信呢定嘢.莫講話係佢地,十年前嘅我都唔信架,人地講我仲會即刻笑人添.點知個個都唔知點解係咁追問,咁我咪話比佢地聽我而家開始睇呢方面嘅書,都開始信呢d嘢.當然件事唔會就咁完,佢地亦不斷講話呢d唔係咩信仰,只係信念?其實我唔識分,咁咪話我其實都係啱啱先開始睇呢d書,仲有排學.
不過唔緊要啦,我本來都無諗過會同人講,亦更加無諗過要人信,所以我都無繼續講d咩,只係當佢地再追問我原因嘅時候,我就話我而家開始學能量療法,即係類似外家氣功,從而有機會接觸到佛家學說咁.當我話比佢地聽,我老婆生得嘅時候,我試過同我老婆發氣,令到佢生仔生得快左,我一同講完有個女嘅天主教友就話信,佢話佢老公都唔知同佢發d咩氣,而令到佢生得快左,又會咁Q?而另外又有一個女嘅,佢都試過比氣功師父發氣嘅經驗.點解個個都講氣功?咪就係我一早就知佢地唔明,所以咪同佢地講我而家學梗一d類似氣功嘅嘢囉.可能以前口多多開,得罪左佢地我自己都唔知,於是就有人打斷我嘅講話,又笑,又話唔信??
無嘢嘅,呢個人我知同佢有唔小...Karma?我地原本都勁friend架,但係有d事發生左,而我又處理得唔好,之後我地就變得好生疏,我一心諗住好朋友嘅嘢,有今生無來世,所以應該唔會太mind,時間亦應該可以沖淡一切.而且都已經發生左好幾年啦,我都已經無哂嘢喇,不過今晚發現原來佢都可能仲係幾在意.因為以前嘅佢,應該唔會咁中斷我講嘢,又係咁笑,又話唔信咁,因為咁樣都幾無禮貌,講嘅人會好無mood.
其實我只係粗粗地咁同佢地講我響Quantum-Touch個website睇到關於勞功穴同氣機嘅科學講法(細胞分泌哮素同量子物理學裡面嘅震動原理),都仲未同佢講Yale同哈佛大學已經開左呢d course,亦無講大學已經有Complimentary medical同Holistic medical讀.不過唔知點解突然唔想再continue,雖然全班中之中最scientific嘅女仔(佢個mindset仲比好多男仔更加scientific)都話信,我估我講落去會再convincing d,但係比我已前個friend咁樣笑一笑,就好似個人無哂氣咁.根據"聖境新世界 "講,我d能應該比佢吸哂?
我最後講左一句諗住完左個話題,我話呢d嘢好難講到人地信,唔試過唔會信,點知另外一個friend好搞嘢,佢叫我不如而家表演比佢睇??我真係好想問佢有無錢收,因為原來都幾侮辱.當然我同佢講呢d唔係用嚟表演,如果要做就要set好哂個架部,仲要係用嚟醫病架,而且上次同人試完中左招,所以就咁拒絕左佢個要求喇,件事亦都就咁告一段落.
呢件事之後,我一路返嚟就一路反醒,先發覺以前嘅我,可能真係處事太過唔顧及到人地嘅感受,今次只係話返比我聽,之前嘅我咁對人法,人地嘅感受會係點啫.好彩,幾年前我都已經慢慢改變梗,而家大部份時間我都唔會好似以前咁對人,只不過有時太過high,high到唔記得先會咁.Anyway,我會繼續改好d,希望明天會更好啦.
星期一, 11月 05, 2007
邊度熱熱地添
夢境入面,我去左一度好陰沈沈嘅地,眼前係一間好明顯係燒毀左嘅學校,個人突然有一種好驚嘅感覺.轉眼間我竟然發現我突然身處學校入面,而且間學校d火好似未起咁.我當然馬上想走,因為知道間學校會起火,但係去到門口發覺個門口竟比人放左d死人塞住走唔到.唔知點解個人越嚟越熱,仲要係由自己身入面熱出嚟,果種感覺好奇怪.
轉眼間,又發現自己比人救左,果個人仲好似神咁,飛響我面前出現,之後我就成個人出左間學校咁.好勁,亦都好驚之吓就醒左,我真係唔知點解會咁驚,因為都已經比人救左出嚟,但係總知就係驚啦.
Anyway,今朝起身竟然仲記得個夢講咩,所以就寫低佢先,因為近排都不斷發怪夢,但係起身之後就唔記得個夢講咩.而家我個邊度仲係熱熱地,好怪,係由入面熱出嚟果隻,不過之前問過師父話唔怕我先練習咋,希望對功力有幫助啦,不過今晚都唔會再玩邊度住,等聽晚問吓師父意見先.
星期日, 11月 04, 2007
周兆祥
又其中有幾個article(包括繼食你知道嗎?,繼食真好,繼食有乜好?同埋講東講西)介紹繼食嘅好處,其實之前上大師開嘅無尚瑜伽都知道,不過呢兩編就再講得詳細d,所以就膽粗粗咁forward比一個朋友,點知佢二話不說就話好,會試吓咁話喎,真係有d意外,開頭仲諗住要同佢講一輪添.
Anyway,而家都開始少左食肉(一時時啦),亦都開始食少d,因為唔知係唔係年紀真係大左,每一次食得好多,之後個人都唔係好Alright,希望個身體會好起來,亦希望可以好似周兆祥講咁,練功會事半功倍就好喇.
星期五, 11月 02, 2007
原來真係可以問下個病嘅原因?
其實好開初我都的確係有d急想上level 2,不過諗左一輪之後突然自然諗通左,知道其實reiki唔係萬能,唔一定可以幫到,亦知道有時真係欲速不逹.不過可能件事再次要面對,所以個人又唔知點解急返,亂返.不過我十點左右post完第一個paragraph之後,個心就好似不斷收到嘢咁,唔知點去形容,總知好似個心結開頭好實,慢慢越來越鬆咁,唔知係小師會大家嘅幫助定係已經有師父/兄/姐睇到做左嘢?到而家洗完個白白之後好似醒左咁,知道我咁落去係唔會對任何嘢有幫助,相反,只會帶到更多負能量入呢件事入面,絕對唔係應該.而且,好似The Wounded Healer入面咁就唔好啦,而家我一心諗住學好下個星期嘅心經,希望唔幫到多都幫到少,如果咁都學唔好就咩都唔洗講...
等我得閒上網睇定d料先.
反思
呢個Blog寫得好嘅地方實在太多,例如佢好多時都可以用一個好客觀嘅態度,寫出佢對唔同師父嘅感覺.佢亦從來無hard sell任何一個師父,就算佢自己跟過又鍾意嘅都講得好中立.再者,佢亦跟過好多唔同嘅師父,所以佢咁講得就更加令我信服,相比之下我呢度就真係太過差,太過唔夠客觀,亦有少少誇張.
星期四, 11月 01, 2007
老婆Healing - 第二擊 (只係"得得地"咋)
於是我咪同佢搽保心安油囉.當然唔work啦,我亦即刻幫佢推拿下個肚,因為佢講話成個肚都痛,我咪估係大腸囉,當然推左十分鐘都無料到啦.於是我就開始懷疑佢究竟係唔係成個肚痛定係痛到自己都唔知邊度痛.突然比我醒起可以用Byosen Scan,用手感睇吓佢邊度有事.
Scan左一陣就發現佢只係肚臍下面四吋(係同身尺)好"吉",於是就集中rei下佢果度.
至於點解唔睇醫生?第一,我估去到急症室,呢d芝麻小事起碼等一個鐘佢先會理你,之後就要觀察二個鐘,再之後有事都死左啦,如果係無事就唔洗去啦.第二,佢都幾痛吓,要同佢去都有一定難度,當然如果去到一定OK就點難都同佢去啦.但係去到只係for等,我就真係唔係好想.
又至於點解唔食藥?我個人就真係唔知果個位痛要食咩藥,唯一可以食嘅咪就係止痛藥囉,不過我不嬲都唔鍾意人地食止痛藥嘅,因為好傷身架.而且止痛藥基本上唔係醫好你,只係頂住先咁解,咁不如rei下咪仲好.
rei左半個鐘我就問佢有無好d,但係佢竟然敢答我無喎,我就覺得無可能,點都有少少,因為我個手感已經係由好"吉"變成好輕微.我再追問一輪佢先話又好似好左dd,不過而家就係肚臍上面二吋左右痛?吓?咩會走架?於是我梗係再scan一次,點知真係喎.好彩手感明顯輕好多,只係好似有嘢噴出嚟咁啫,於是我就比左d胃藥佢食.點解突然又比佢食胃藥?因為肚臍上兩吋應該係胃嘅地方,而且reiki只係alternate medical,即係要同正常嘅醫學夾住一齊用架,所以咪叫佢食完之後就再同佢rei吓囉.
rei左十分鐘佢就話好左好多,仲即刻走左去訓添,而且我個手感都輕微左d.哈哈,即係今次都有少少成功啦,yeah!今次嘅experience又再比到我多少少信心,真係唔錯.


text:
Hahahaflorist
服務詳情
評語 提交評語
其他人覺得個花球靚,我睇返相都覺得幾靚,但果刻拎住就覺得唔太抵,可能因為個價錢太貴,所以就有少少失望.本身join$1988嘅package,但係因為加左繡球,襯花球果啲,所以最後加多左300蚊.拎花球方面有少少麻煩,一係就夜晚八點半之後太子道拎,一係第二朝去佢係青衣嘅屋企拎.佢都幾夜返工,有次係夜晚差唔多12點先打俾我.
其實佢係最後一個星期先搵我,問我鐘意咩色,又問有冇主題花果啲,叫我send返啲我鐘意嘅花球嘅相俾佢.因為佢一直以黎都冇乜影,所以我有主動搵佢同佢講婚紗點,我個樣係點之類,可能因為佢太多單,所以就冇乜時間,都有少少驚佢做唔切.
如果可以早少少傾會好啲,因為始終新娘會緊張,講聲comfort返新娘已經好ok.
因為Hahaha有我想要嘅鬼佬花,於是係度訂左行ceremony嘅頭花,花球.啲花全部都係外國訂返黎,全部做得好靚.因為outdoor嘅花球好易殘,加上日頭太陽多,花球又易缺水,而且係黃昏嘅時候又會拎住花球影下相,所以唔想花球太殘.個花球係大粒啲嘅garden rose,隻色好靚,係我好鐘意啲tone,有少少peach嘅,同埋唔易order,但佢又可以買到.
佢個basket嘅花都好靚,係佢嘅signature,大概千八蚊,我就擺左係head table當decoration.呢個係用啲好鬼佬式嘅插花,啲人離開嘅時候可以拎枝走.
hahaha嘅態度都好好,可能因為對花要有心機,因為如果唔loving啲花會殘,所以最後都同佢地做到半個朋友.
網上見到呢間嘢好多人like,見佢地Facebook post啲相都好靚.咁打俾佢地傾,佢地就叫我响網上睇吓乜嘢款啱我,就話cap張圖比佢就得,而用既花材都可以轉可以揀.其實覺得都好方便,唔駛吓吓上去見面,email溝通都okay.
到攞花嗰日其實嗰花球係OK既,妳話顏色唔啱又唔係,嗰款唔啱又唔係,又可能係因為佢地响我結婚嗰日之後有單大客既job要準備,所以花响我嗰job既時間少咗又唔定,總之我收到嗰花球就硬係覺得同我想像中有D出入,但係整體感覺係OK既.


text:
2013年12月2日 星期一
Day 1(Part 2) ARASHI LIVE TOUR 大阪初日
今年第一次的四面台, 一直心儀Arena E F區, 好彩係流通網都買到連番, 老公終於可以坐Arena了.朋友早我一個星期去札幌場, 幫我帶兩張飛番香港, 人生中首次攞住張演唱會飛去日本, 初日正是大愛色啊, Funky Dance B!!
呢幅係名蛋圖可以參考一下Arena的座位, 由於佢地大部份時間係Central Stage, ABCD區都變左睇背脊
EF區最正係又近Central Stage, 又近Moving Stage, 同埋花道
到差唔多開場時先發覺....... 唔記得帶手燈, 真係勁DOWN, 但又買唔切, 好傷心, 等我練左幾日FUNKY
係Twitter抄出黎既Setlist
1.愛を歌おう(OP)
2.Breathless
3.ワイルドアットハート
4.Love Rainbow
~挨拶~
5.CONFUSION
6.Endless Game
7.Intergalactic
8.Step and Go
9.EYES WITH DELIGHT
10.sugar and salt(櫻井solo)
11.Hit the floor(大野solo)
12.サヨナラのあとで
13.Rock Tonight
14.20825日目の曲(二宮solo,ギター弾き語り)
15.One Love
16.果てない空
17.君のために僕がいる
18.言葉より大切なもの
19.エナジーソング~絶好調超!!!!~
~MC~
20.Dance in the dark(松本solo)
21.モノクロ
~アクセントダンス~
22.P・A・R・A・D・O・X
23.Calling
24.夜空への手紙(相葉solo)
25.Tears
26.Starlight kiss
27.FUNKY
28.迷宮ラブソング
29.Love so sweet
30.愛を歌おう
~アンコール~
31.遠くまで
32.サクラ咲ケ
33.Happiness
~ダブルアンコール~
34.感謝カンゲキ雨嵐
35.マイガール
唱LOVE RAINBOW時, MOVING STAGE出, 無記錯係紅綠燈向我地呢邊進發, 停低.... MOVING STAGE停低係眼前, 第一次感受到係透明移動舞台下低望佢地腳底, 心諗上得MOVING STAGE佢地都會向STAND既觀眾唱啦, 點知, NINO突然伸個頭出黎向住我地呢邊, 我除左尖叫, 真係唔知可以有咩反應, TMD近啊, 好靚仔呀..... 感動死了, 無買錯位呀
朋友一直同我講NINO SOLO段片裡面, 佢送一紮紅色玫瑰花比佢媽媽, 但我點睇都好似係康乃馨呢, 繼札幌場SOLO唱錯歌詞後, 當日再度唱錯歌詞, 唱完佢又講失礼しました(唔好意思, 搵唔到SOLO相>.<)
其實我好鍾意呢套閃令令既外衣, 可能比較不眼熟, 其他衫都唔知係以前D咩CON見過
佢地大部份時間係CENTRAL STAGE, 我都好清楚見到佢地個樣, 老公好開心, 佢話未見過咁近, 我地坐個位超多SJ, NINO第三, 最少係LEADER
呢套衫都係比較特別
唱愛を歌おう時有一個大汽球, 佢地就升高係大汽球裡面出現, 算係比較特別既效果, 因為今次唔多MAINSTAGE, 所以都無MUD特別既效果, 又無噴水池
我個座位又真係睇唔到花畑 >.<
呢套唔知出現過幾多次
格子外衣係BEST ARTIST番兜, 真慳皮
我係F9既第二行, 前面係一家人, 所以都無太遮擋, 反而第一行有兩個空席, 真係令我太在意, 老公仲講笑話係咪牛牛賣唔出D飛, 一個鐘頭後, 終於一個牛LOOK男人帶埋牛嫂入黎睇, 唔通係傳說中只執彩帶既黃牛???? SOLO新歌佢全部坐低, 唱名曲時都有拍下手, 不過最開心都係牛嫂
點解會衝阪蛋?? 舊年去純粹係想制霸五大DOME, 但比我發現左原來阪蛋既ARENA係非常之正, 我覺得係比其他DOME細, 於是無論在ARENA的任何地方都好近, 唔好講ARENA, STAND既邊位直頭同MOVING STAGE激近, 所以有FANS可以同LEADER握手
除左面積小, 阪蛋地理位置都非常方便, 無論住心齋橋仰或難波都只須幾分鐘車程, 仲要係一出地鐵站就係, 福蛋同札蛋都要行超遠的, 所以對阪蛋確實有情義結
最後搶到兩條彩帶, 即係一人得一條, 聽講今年彩帶特別少
睇完CON超超超肚餓, 當然去食我地最鍾意既大阪燒同炒麫
都未夠喉, 再去酒店對面間四天王食拉麪
大滿足です
訂閱: 張貼留言 (Atom)


text:
竞彩网足球比分直播
延兴,建武中,凡三诛诸竞彩网足球比分直播 ,每一行事,明竞彩网足球比分直播 辄先烧香,呜咽涕泣,F以此辄知其夜当杀戮也.子岳死时年十四.
西阳竞彩网足球比分直播 子文竞彩网足球比分直播 云儒,武竞彩网足球比分直播 第十七子也.永明七年,封蜀郡竞彩网足球比分直播 ,建武中,改封西阳.永泰元年见杀,年十四.衡阳竞彩网足球比分直播 子峻竞彩网足球比分直播 云嵩,武竞彩网足球比分直播 第十八子也.永明七年,封广汉郡竞彩网足球比分直播 ,建武中改封.永泰元年见杀,年十四.
南康竞彩网足球比分直播 子琳竞彩网足球比分直播 云璋,武竞彩网足球比分直播 第十九子也.母荀昭华盛宠,后宫才人位登采女者,依例旧赐玉凤凰,荀时始为采女,得玉凤凰投地竞彩网足球比分直播 :“我不能例受此.”武竞彩网足球比分直播 乃拜为昭华.
子琳以母宠故最见爱.太尉竞彩网足球比分直播 俭因请昏,武竞彩网足球比分直播 悦而许之.群臣奉宝物名好尽直数百金,武竞彩网足球比分直播 为之报答亦如此.及应封,而好郡已尽,乃以宣城封之.既而以宣城属扬州,不欲为竞彩网足球比分直播 国,改封南康公褚蓁为巴东公,以南康为竞彩网足球比分直播 国封子琳.永泰元年见杀,年十四.
湘东竞彩网足球比分直播 子建竞彩网足球比分直播 云立,武竞彩网足球比分直播 第二十一子也.母谢无宠,武竞彩网足球比分直播 度为尼.明竞彩网足球比分直播 即位,使还母子建.永泰元年见杀,年十三.
南郡竞彩网足球比分直播 子夏竞彩网足球比分直播 云广,武竞彩网足球比分直播 第二十三子也.上春秋高,子夏最幼,宠爱过诸子.初,武竞彩网足球比分直播 梦金翅鸟下殿庭,搏食小龙无数,乃飞上天.及明竞彩网足球比分直播 初,其梦方验.永泰元年,子夏诛,年七岁.
2015-11-25


text:
今日係基督教宣道會沙田幼兒學校既迎新日, 係學校特別安排小朋友先適應校園生活, 星期六同爸爸媽媽一齊返學留下好印象
小慈今朝好早起身, 輕易調較到佢早睡早起, very good! 見到我地換衫出街好興奮, 拖住我地好乖咁去搭火車, 仲羅埋我地張八達通去嘟, 又識企定定搭扶手電梯, 識講 "火車黎喇~~", 月台見到個大鐘又識講 "clock 黎架喎!" 好可愛
跳下彈下咁就返到學校, 今次已經係小慈第 3 次黎呢度. 第 1 次就係 interview, 第 2 次係尋日黎學校買書, 我專登請假帶埋小慈同工人姐姐一齊黎學校認下路, 所以今日迎新日已經係第 3 次喇!
入門口老師俾名牌小慈, 多得開心豆芽組既操練, 小慈對 "牌牌" 一 d 都唔陌生. 跟住一齊唱熱身歌, 做 warm up exercise, 小慈都好投入呀, 唱歌係佢既強項麻! 跟住又有得玩砌大 lego 同玩滑梯, 但唔知點解唔肯坐車仔. 排隊去洗手間又肯去, 俾老師拖入廁所好耐都未返出黎!? 原來老師要小慈坐廁所去小便, 小慈又肯坐喎! 片片濕左老師仲同佢換埋片添! 估唔到老師又唔怕麻煩同佢除鞋除褲, 更估唔到小慈唔怕三保咁合作
入課室玩玩具, 同我一樣大肚中既郭老師安排小慈自己坐, 俾左一份夾夾餵馬騮食香蕉既玩具小慈玩, 我同爸爸離遠觀察. 小慈好叻呀! 夾夾收放自如手勢正宗! 十幾條香蕉由個筒夾去 monkey 個口, 小慈夾得好快, 攪到我忍唔住埋去影佢, 成枱家長睇住佢表演! 老師都話小慈小肌肉控制好叻! 咁咪好快識渣筷子!?!
玩第二份玩具仲攪笑, 係 d 動物公仔配對遊戲, 每隻動物個頭同身體係分開要自己配對番. 最鍾意小動物既小慈已經好興奮, 又攬又錫愛不惜手, 係咁同 d 動物講: "你好呀~~~" 又監隻企鵝同長頸鹿鞠躬, 又要佢地排隊真係好好笑
開開心心就過左一個鐘頭, 9:30-10:30am 放學了! 今日小慈表現唔錯, 希望佢對學校既印象唔差啦! 臨走時老師送左張豬仔咭俾小慈, 小慈竟然話: "多謝區老師~~" 返得多開心豆芽組, 小慈當左 "區老師" 係所有老師既代表! 其他郭老師, 陳老師, 張老師對佢黎講都係等如區老師呢 ^^
今日仲認識左一個原來住係我地樓上既同學仔添! 上次係公園見過一次, 佢媽媽問小慈幾大讀邊間學校就係咁傾左幾句, 佢媽媽又真係聽我講即刻轉左校做同學仔啊!! 大家互相照顧啦~~


text:
買左 2 年全年通行證都唔覺有咩著數可言, 最抵應該係頭一兩年續會送一晚迪士尼酒店, 而家得折頭住酒店都唔夠化算, 又舊年可以免費帶 1 個朋友入樂園, 今年都要俾 $80 先入得, 真係越來越唔抵! 我地唯有當佢樓下公園咁多次進出樂園抵銷入場費啦, 其實入到樂園都仲要消費, 爆谷熱狗汽水都唔平
哈~~ 香港迪士尼今年成立 5 周年, 竟然為我地呢 d 有 pass 既會員攪晚會, 係某幾個指定既晚上, 放完煙花仲可以留係樂園玩多 2 個鐘
小慈小明仲細唔可以由朝玩到晚, 都係等佢地食飽飽訓醒晏覺叉足電先入去樂園玩, 弟弟學識左睇路牌, 佢自製 "望遠鏡" 搵緊 Mickey 頭
話就話有 21 度, 不過今日天陰大風都係著番件衫先
照例, 今日樂園都係好多人, 我地選擇去探險~~
弟弟最鍾意去泰山樹屋聽 BB 泰山俾花豹嚇到佢喊 "啊丫牙丫啊牙~~"
可愛既小慈
小慈真係好似爸爸
弟弟似我, yeah
4 月之星 -- 小慈
食住薯條睇仙子亮燈同埋煙花, 爽呀~~~~~~~
晚會開始, 好多迪士尼朋友出黎同大家見面呀! 美妮著得好靚, 小慈超開心
弟弟都好鍾意, 影完幾張相都唔捨得走, 係咁 Minnie 呀! Minnie 咁叫!
又排隊同 Piglet 影相, 小慈認得佢係 Pooh Pooh 既好朋友
史迪仔同埋妮路呀
同大公仔影完相仲可以玩樂園既遊戲, 第一次玩小飛象完全唔駛排隊!!
巧遇同學仔澄澄, 佢大個小明 7 個月, 係姐姐
小朋友有伴玩最開心
轉到頭暈既咖啡杯都仲要玩多次
2 個鐘其實好快過, 呢 2 個未夠 3 歲既小朋友真係好捱得, 手拖手慢步樂園, 不過都係時候要返屋企喇
終於櫥窗前面唔再人頭湧湧可以影下相


text:
之後就行去拜神啦, 係裡面見到好多花, 有人舞龍舞獅, 好熱鬧行左一個圈, 去食齋等左好耐先有得食, 唔知係咪肚餓嘅關係, 都幾好味喎, 食飽飽行去睇天壇大佛, 條樓梯好長好高, 今日個太陽仲好勁添, 不過一d都唔熱只係隻眼好辛苦啫, 仲睇左個大佛博物館, 裡面好靚, 不過唔影得相
睇完坐車去大澳, 我地係東涌買票時係買套票坐大澳車唔洗錢, 到目的地啦勁多人, 買左包燒尤魚, 好似唔係燒得咁好食, 行到入去d村度, 個陣蝦醬味好臭呀, 真係頂唔順, 之後坐低休息左一陣再行過, 出到村見到有麥芽糖夾餅$6, 又再買左包燒尤魚, 燒瀨尿蝦係第二檔度買, 尼檔ok喎, 仲要排隊添, 一路食一路行去巴士站坐車去梅窩, 伯母話想行下沙灘
係梅窩好少人, 而且仲開始凍, 因為已經5點幾6點啦, 買左兩舊蕃薯食, 見到有個外國人掉個波係水, 之後隻金毛跑落水執, 我地企係度睇, 來回好幾次, 我地就覺得好殘忍咁, 唔知個外國人點諗呢???行左一陣坐船去中環半個鐘到, 再坐船去尖沙咀, 係尖沙咀影左幾張相就去坐車返觀塘, 係車到好眼瞓, 返到觀塘已經7點幾8點又買左$20腸粉食, 世伯又炒左年糕, 又食左少少, 真係飽到嘔, 11點幾又陪Pong落街還碟&租碟
明天一定要做運動啦, 尼兩日食完又瞓瞓完又食, 個肚腩又變大左啦
太多相啦, 唔post出黎啦, 如果要睇就入去相簿度睇啦


text:
我地間房景觀都好正呀!!望到海好舒服
Thursday, June 16, 2016
Maui 之旅 2016 ~ Day 1-2
4月29晚,我同爸B要掉低妹妮飛去夏威夷呀!估唔到咁短期內又有旅行去,多得爸B公司可以帶埋我去,呢個咁啱係5.1勞動節long weekend,可惜帶唔到妹妮去啦!呢晚我同爸B夜機,妹妮送我地到樓下上的士
啱啱至去完美國而家又去,如果呢個trip係年中或年尾就好了.今次去夏威夷既荗宜島,要係檀香山轉機,因為時間關係,我地要早一晚到步.雖然機程唔算好耐,但係轉機,等機時間總共都成17個鐘.首先香港 -->關島-->檀香山-->荗宜.第一程去到關島,其實我地都未去過關島架,呢次過門不入,好彩機場入面商店仍有開門,有d野行下食下.
再飛7個多鐘去到Honolulu了,我地好多年前來過,見到個機場真係好懷舊呀!再飛多一個鐘就到Maui了,我地去到已經9點幾了
去到Maui既Kakului,個機場成個美孚商場咁既?!
行出小小就無咁似美孚了
第一晚自費酒店,我地揀左係Kahului市住.上網查過Kahului已係成個Maui島最似市區既地方,我地聽日可以係度行下街先至入去resort.
呢間小酒店都有泳池又係海邊,HK$1200/晚,不過不失啦.勝在地點方便,離機場只要5-8分鐘車程,搭的士只係US$15!酒店坐落條大街左右各有一個商場(Maui唯一兩個較大商場)都係行10分鐘內就到,連租車都慳返
我地行十分鐘內就去到一個商場Maui Mall,呢度有IHOP呀!我地一早起身就黎食早餐
爸B上次食過呢個Phili cheese steak番尋味,今次再encore
呢期既推廣係red velvet crepe,入面有cream cheese,好味但都幾漏下
商場附近有TJ MAX有超級市場,我地都去入下貨.中午就返去酒店checkout,keep 住行李再行另一邊既商場!呢個商場叫Queen Kaahumanu shopping center,比較似美國本土既mall但係都係無咩好買,好多商店都係買夏威夷衫 ^_^
我地行到3點幾就返酒店拎行李,再返機場集合.跟大隊去Resort Wailea區了,由機場去Wailea大概要半個鐘,如果搭的士要US$50
去到Resort了,望落去都唔同d,同我地尋晚住果間差3倍幾價錢
我地間房景觀都好正呀!!望到海好舒服
Sunday, June 12, 2016
東京復活遊 Day 3-5 木更津三井outlet,井之頭恩賜公園,吉祥寺,六歌仙
第三日,一早預報呢日會落雨,於是我地呢日去outlet.因為今次無攞國際車牌所以租唔到車,我地就搭左巴士.而家個巴士站已經由Keio百貨搬左去times square果邊,都好方便架!
大概一小時十五分便到木更津了,以前我地多數去御殿場outlet,但木更津更近而且都好多野睇.去到木更津要係車站轉乘一個本地巴士,10分鐘便到了,呢日落雨,都好涼呀
好彩上車前係Lumine買左waffle食下,呢次係櫻花味同Earl Grey味
係outlet都算有d斬獲,好彩公公都有興趣行下!我地行下抖下,lunch去左food court入面食,個天婦羅丼都幾好食架!
食飽飽又行下,又飲下咖啡.我地不經不覺行到5點幾了!走既時候突然刮大風,d風大到人都足吹得郁!我地去到轉車站時好彩有個大候車室,因為要等20分鐘先有車到,而當時天都黑晒,風大到呼呼聲,連電視新聞都有講呢場大風!我地見夠鐘都未有巴士踪影,但係其他人已經走晒出去排定隊.我地心諗咁大風可能車都要改道或有交通阻塞,點知班車只係遲左大概10分鐘就到!日本既野真係好靠得住呀.
返到新宿都成8點了!
呢晚求其去食左3300円放題shabu shabu
但係質數就麻麻了,食落去都分唔出食緊豬肉定牛肉 :]
街上面人人都著乾濕褸,真係咁保暖同防濕咩?
呢日買左d衫啦,碗碟啦...
Day 4
呢日一早經過麥當當,見到呢set 積木好靚,原來可以唔食野淨買都得!!我同EE即時買左兩set
一直都好想食天神拉麵但又擔心公公嫌佢鹹所以之前幾日都係食烏冬,牛肉飯做早餐.好彩呢日慳持去食,點知佢話呢餐拉麵係最好食!真係吹漲!!!
但係天神拉麵真係好好好好食!每次都會連湯都飲得晒架,佢係九州拉麵,所以d麵唔係孌而係直既,不過拉麵來講我自己最鐘意係豬骨湯底
行去搭JR時聞到好香,而且好多人排隊,原來係呢條長型puff,但係啱啱食飽真係食唔落了
下一站係吉祥寺,我地唔係行吉祥寺,但係行呢度之前我地去賞花先
去井之頭恩賜公園睇櫻花,原來行過呢個公園已經係三鷹博物館了!不過我之前已去過,公公又唔大興趣,所以賞下花算了.經過呢間好似餐廳既地方,好古典呀,但係無開所以去唔到
行到落公園了,離遠已經覺得好偉大,d樹好高
原來行到落去d櫻花好多,係晒岸邊影相真係好靚架!
影影下呢張相之際,有d日本人叫我地
原來後面有條蛇呀!!!
呢個湖都好靚,兩旁佈滿櫻花,仲有得踩水上單車添呀!不過我地3個大人過重坐唔到了
有條橋行過對面岸,就係恩賜公園動物園了,最近新聞報道動物園入面有隻好老既大象花子老死了,呢隻大象有69歲,新聞仲話花子成世都係單獨飼養,有同伴既大象,真係好慘呀
呢度有燒米餅有櫻花雪糕,我地揀左食雪糕
嗱,公園入面都有指示牌去三鷹美術館,下次再黎的話可以行完公園再去
呢度d小巷都有好多野賣
我地去左一間叫Satou食晏,EE話好出名喎,樓下外賣區又真係排晒長龍,佢地賣既係牛肉球,好似吉列牛肉餅咁
好彩我地上樓上堂食有位,原來食鐵板燒
坐正廚師枱睇住佢煮
我地叫左3份唔同既牛但係已經唔記得邊份打邊份了,味道都不錯呢
係吉祥寺行左一陣我地就返新宿了,路過見到呢d LC 特別版真係心花怒放!d做型同顏色真係殺死人,但係太重了,而且煮食唔係強項,所以慳唔小
返到新宿公公上酒店休息,我地就最後衝刺,因為明天就返香港了!!呢晚食左笑笑居酒屋,普普通通又一餐
Last Day了,呢日我地4點機就返香港了.第一晚本來已經想食六歌仙,但係原來而家好多人食,walk in 已經無位 (以前次次都係walkin等位),於是book 到最早己經係呢日午餐
但係真係值得等,因為d肉真係比前晚3300円放題靚好多倍,好食好多倍,都只係一萬円一位任食!
除左牛肉,仲有海鮮都係任叫
可在Shaubu Shabu,燒肉,壽喜煱三選二,我地揀Shabu Shabu同燒肉
烚下烚下既肉都好靚架,只要輕輕烚一下已經入口即溶了.encore左好多round之後就出發去機場了
東京之旅就此為止,真係好想快d再來!!
Subscribe to: Posts (Atom)


text:
Thursday, October 30, 2014
We love October 10th Anniversary!
又到十月了!!!又係我們這一家的慶祝月了,第一擊就係爸B同媽me結婚十週年紀念呀!!!上網查過十週年係Tin anniversary,有朋友 十週年去旅行,但係我地唔可以掉低妹妮,因為佢日日都好多功課,又測驗又默書,爸B話如果我地自己走左一個星期,返到黎都唔知變成點了!
妹妮呢一日已經問係咪去Morton's 食飯呀?我問點解係Morton's呢?妹妮話: 因為你知我鐘意食果度過洋蔥包吖嘛!...原來係咁!
今年因為佔中取消左煙花,舊年就因為前年既海難取消,雖然無左煙花,但係我地一樣開心慶祝我們的大日子
不過妹妮有得去食飯好似開心過我地,因為十月一日係公衆假期,yaya會放假,所以我地已經習慣結婚週年都帶住妹妮,而且一d都無覺得有個電燈膽,我覺得3個一齊慶祝好幸福呢
仲有攝影師幫我地影相,仲想點?呢個Elsa &Anna 甫士咪就係妹妮教我地擺囉
上到餐廳,都唔記得上次食時裝修左未,好似唔同左咁
妹妮最欣賞既洋蔥包,之前佢唔記得間餐廳個名,有晚提議我地去Ymca對面間餐廳食飯,比佢個tips𢱑頭!究竟邊度呀?問左好耐原來佢講Morton's 呀
妹妮未夠一歲我地就係呢度慶祝了,不經不覺都係第6年了!
裝修modern左
妹妮都就快7歲了!但係佢好enjoy 我地年年都黎食飯架
揸機都唔錯吖!
呢日無左煙花我地可以慢慢食,唔駛趕住比返張枱下一輪
嘩,呢張仲唔係沙龍?朦到睇唔到
除左牛扒,我地仲叫左帶子,蟹餅
以前妹妮唔係好鐘意食牛扒,因為覺得靭,所以只食包,薯條,磨菇,而家大個了可以据埋扒
龍蝦湯都係我地既例牌餸
平時妹妮8:30瞓,呢日食到9點未夠已經開始眼瞓了,好彩我地已經食到未聲
呢間餐廳只要你有節目慶祝就會送甜品,我地每年都有甜品送架!
仲有得影相添
呢晚係檸檬梳孚里,其實想食埋creme brulee, 但係真係食得太飽了.次次都話唔好叫咁多,但係其實每次都係食包同飲湯塞飽左
妹妮最鐘意就係吹爉炾了
呢張相我地不經不覺已經儲左7張了!!
yaya同往年一樣都為我地準備左花朿,真係好有心架
妹妮細個時yaya仲會幫佢手整張咭添,而家就由妹妮一手包辦了!
Saturday, October 18, 2014
東京買,食團 Day4-5
話咁快第四日了,仲有一日就走了.呢日主要都係行街...日行夜行是也!呢朝早餐去左松屋,類似吉野家,梗有一家係左近既!以前最低消費牛肉飯係290円,而家已經320円了.
之後又去encore Mr Waffle, 呢日食左橙朱古力味,但係都係鐘意earl grey味多d,清清地又有茶味
呢日我地去左銀座朝聖,但無咩斬獲呀!去銀座當然要去Hermes參拜啦,不過我咩都無買到.
跟住去apple store,呢度d iPhone 6 要一早登記左先有得買架,整間店都係塞滿人,同香港差不多
行過d 小鋪,見到做birthday 同wedding favour , 入去睇下有無野啱駛先?
妹妮一定會鐘意呢d Frozen朱古力了
途中我地去左超級市場,唔通呢度d蘋果有分送禮同自用??呢d寫住自宅用既係靚d定無咁靚呢?
超市都有海產呀
下一站係日本橋,其實去過東京十次有多,但之前都未黎過
呢度都係得兩間百貨,又比較近銀座罷了,已經兩點幾,於是去左百貨入面食晏.成間餐廳得我地四個人...相信一係好貴一係唔好食得去邊
不過日本人真係好認真,個師傳都好用心去做壽司
佢見我地影相仲好怕醜!
買相同味道都ok, 但埋單都幾嗱脷呀!
百貨入面有人即場做帽添呀
跟住我地又返左涉谷行左個幾鐘,因為時間唔夠,其實想去遠d行下代官山呀,下北澤都無時間,唯有近近地行下算啦
返到新宿我地都行左一陣先去食野,呢幾日經過左幾間磯丸海產,見到咁多分店決定呢晚去試下
呢度都係漁場裝修,但係抵食過前晚間漁場四十八好多!
我地瘋狂叫餐
擺個爐仔係面前燒又幾有風味噃
我地叫左好多野食,比前晚食多好多,但係埋單都係一萬円多小小!!!四個人一萬円呀,平過前晚3陪呀!!下次真係要用幫襯呀
呢晚買左小小生果,前晚我地買左大大個水蜜桃d汁多到漏,今晚再買多4個,係街邊檔買一千円4個, 帶到返香港妹妮話超多汁超好食,早知買夠一箱啦!
last day了!!呢日去歌舞伎町搵野食
新宿早上好清靜呀
歌舞伎町d人先剛剛返屋企
去左食若狹家魚生飯
雖然黃昏機,但係3點要從酒店上shuttle bus了,於是呢日留係新宿,但係商店都要十點至開門,我地只可短短最後衝刺兩個幾鐘,就要食lunch返酒店了
因為住Keio Plaza, 我地返左酒店附近既南口食晏,呢間專食牛脷既
不過我唔好牛脷,叫左燒牛肉,反而又幾好味噃
牛脷厚切
3點鐘就出發去機場了,呢個trip雖然黎左5日,但係都太太太快過了!!!!真係好想好想可以再黎東京,真係百行不厭!唔黎得耐就身痕...
回程機仲有他來自星星睇,希望可以再組合外遊多次,同朋友去旅行好輕鬆,又可以瘋狂行街真係好開心!!一個滿足的旅行...只係略嫌未夠呀!
Subscribe to: Posts (Atom)


text:
講左咁多球例,反而連球例中既開山老祖都未講,好似有的講唔過去.今日不如就返樸歸真,講下球例第一條,相信對了解跟住發展出黎既第二到第三十四條會有的幫助.
球例第一條可以講係高爾夫球球例既基本法,雖然冇乜條文,但係就對呢個運動既精神做左好清楚既定義,對其他既球例有指導性既作用,所以跟住呢四條附例,認識下都冇壞既.
球例第一條(1)「開宗明義」
作為第一條球例,就梗係開宗明義界定一下高爾夫球玩法啦.而根據呢條附例,高爾夫球呢個遊戲就係以球例容許既方式,將個波從發球台開始一棍一棍咁打到入個窿度為止.講到呢度,可能你會話阿水都知啦,講左等於冇講,但查實當中有幾點係好值得留意既.
第一就係要完成每一個洞,你打既每一棍都要係球例容許既情況下至算數,若果其中是但有一棍唔合例,分分鐘成個洞都唔算數,而十八個洞中是但有個洞唔算數,你知有乜後果架啦.
第二就係呢個遊戲既精神係要你用支棍將個波打足晒從發球台到個隆既距離,祇可以打突,唔可以打少,呢點從其他球例容許Drop波時唔准比先前更接近個窿既要求就可以睇到.另外,好似球員係錯誤位置打波而觸犯球例二十(7),要決定球員有冇嚴重違反球例(Serious Breach)時,其中一個好重要既考慮就係佢有冇因此得到距離上既得益,就係源於呢條球例既精神.
再者,就當然係引發對於點至算係一棍既爭抝,於是就產生左球例十四條,有興趣可以click去睇睇.仲有就係若然個波合法咁入左洞,就算球員唔知道(例如撞樹反彈入左),以為唔見左個波,甚至搵完五分鐘後drop過個波或者去發球台再打過,通通都係唔計既,因為根據呢條球例,個波入左窿(唔分莊閒俾人引用球例第十條要打過就另計啦),個洞就已經係打完左,之後的桿數就唔可以再計入去,你話呢條球例係咪好重要呢.
球例第一條(2)「買定離手」
呢條附例係講除非球例容許,球員或者球僮唔可以做任何野去影響個波既位置或者去勢.所以,就算你睇住個波碌緊落水,你都千祈唔好叫你個球僮截住佢,因為落左水搵唔番都不過跟球例二十六條罰一棍,但你衰呢條就要罰兩棍,甚至可以判你嚴重違反球例(Serious Breach)而取消資格添.睇完呢條球例,怕且你會明白點解若然你個波打到你個球僮或者自己咁黑仔都仲要罰兩棍啦.
球例第一條(3)「狼狽為奸」
呢條附例係禁止球員互相同意不執行球例中任何一條或者將罰桿取消.雖然呢樣野都好常見下,例如大家同意沙池罰一棍可以執出黎打,或者第一個洞Mulligan唔使罰棍等等,其實都係球例好早就唔准架勒.不過講時講,好多時波友打波都係志在玩下,又真係冇乜需要咁執著既.不過,若然係打比賽,就千祈唔好勒,因為一概有關人等都會被取消資格(Disqualify)架.
球例第一條(4)「掛一漏萬」
正所謂道高一尺,魔高一丈,無論球例寫到幾詳細都好,點都有的情形係球例照顧唔到既,所以呢條附例就講明若然有咁既情況,就要按公平(Equity)原則處理,至於點至算公平,就真係見人見智勒.好似Decision 1-4/9咁,准個球員將個打左係雀巢邊既波執出黎打,等佢唔使打到個雀巢就真係有情有義,但係Decision 1-4/4就夠晒無厘頭,話說有條友俾跟住果隊打個波上黎,幾乎兜頭朴到應,即刻火都黎埋,就將個波向果隊打番過去,結果?佢被判輸洞(Match Play)或係罰兩棍(Stroke Play),不過唔係因為打錯波(Wrong Ball)或者非法練習(Practice Stroke),而係按公平(Equity)原則,你話係咪莫名其妙呢.
無名


text:
我老婆係我第一個女朋友, 係我咁多年來唯一性伴侶
舊年公司請左一個女仔, 我地係同一個部門
佢年紀比我細幾年, 中等樣貎, 身形嬌小, 感覺似天真率直一類
同佢一齊工作相處都算幾開心, 佢好似當我係大哥咁, 我又當佢係妹咁
佢有一個拍左大半年拖o既男朋友
有時我地傾計, 都會講到自己既愛情史
幾個月前, 佢開始暗示喜歡我
我初初扮吾明白, 咋傻扮懞咁糊混過去, 因為我吾想對我老婆吾住
佢亦好似知道我意思, 停止左暗示
後來我逐漸發現, 我都喜歡左佢
有時聽到佢同男朋友講電話, 或者知道佢地去街, 我會有心痛o既感覺
我不禁責駡自己多心, 向自己講 : 人地拍拖吾關我事
後來有一日放工, 佢問我有無地方去? 我話無, 打算返屋企
佢之後提議一齊去飲野
我立即有少少遲疑, 不過又想同事之間都應該有時要聯誼一下, 於是同意左
我以為有其他同事都去, 點知去到酒吧至知道原來只得我同佢兩個人
由於自細屋企訓練得多, 我都幾飲得, 慣性地一坐低就要左半打喜力
但我吾知道, 佢原來一向好少飲, 一支都未飲完就已經見到佢醉醉地
我叫佢吾好再飲, 等我飲埋剩低o既酒
但佢好堅持一人飲一半, 仲話乜野 : 我無咁衰女, 自己吾得就要朋友頂埋
其實我都吾知佢做乜咁堅持
佢飲到第二支o既一半, 已經開始吾掂
我於是試圖搶走佢支酒吾俾佢飲
我搶酒時, 佢突然好大聲講好多野 :
我醉係我o既事! 你做乜咁緊張我呀? 你又唔係鍾意我, 埋我咁多做乜呀?
我暗示鍾意你, 但你就成日扮傻! 你知吾知你扮傻, 我會好吾開心架? 我覺得自己令到你好難做呀!
點解你吾可以好似正常男人, 有女人埋身就要?
就算你玩完就扔, 我都覺得好過而家!
佢突然咁講, 我當堂呆一呆, 又覺得酒吧有其他人睇到, 好尷尬
正想方法收科時, 佢突然攬住左我, 錫落我個咀
我又係呆一呆, 唔識反應, 之後我就想擰開塊面避開
佢見我避開, 突然好大力咁咬落我膊頭近頸o既地方
我想推開佢, 但佢依然用力咬住
結果我被佢咬到出血
之後兩個星期, 我處處避開佢
我承認, 我吾係對佢無意思, 但亦都有少少怕佢
佢好似無事發生一樣, 如常返工
幾個星期之後, 我要加班, 所有同事都收左工, 公司得我一個人
我做到大約十點左右就打算走, 突然佢喺面前出現, 嚇左我一跳
佢問我, 點解要避開佢? 我話無, 只係來太忙
佢問我食左飯未
我講大話, 話剛才食左飯盒
點知佢立即話我講大話, 因為我枱面同垃圾桶都無空飯盒
之後佢拎左一件三文治同埋一罐汽水俾我
佢話知我一定做到無食野, 所以特登買野返公司俾我食
我大話被拆穿左, 覺得唔好意思, 而且又唔敢拒絕吾食, 於是一邊工作一邊食佢份三文治
突然佢從後面攬住我
我下意識掙扎左一下, 佢立即向我講吾駛驚, 佢吾會再咬我, 話只係想攬一下我
我又再呆左
之後o既幾個星期, 我經常要加班, 而每一次佢都收工後去而復返
終於兩個月前, 我抵受唔住誘惑, 開始同佢拍拖
不過, 我地之間一直維持無性之愛
我知道自己好差, 搞婚外情
我一直都吾敢向人講
而家自己亦都吾知點做
佢話吾會同我老婆爭
如果有朝一日, 我老婆可以接受佢, 佢肯做細, 叫我老婆做阿姐
我好混亂, 唔知到底應該點做


text:
记得今年1月2号,我喺面子书度问唔知今年李克勤同埋趙增熹会唔会一起搞音乐会活动?多得幸运之神眷恋同埋天时地利人和配合,佢哋两位喺8月24号同埋25号喺我家乡,马来西亚云顶云星剧场开咗两场演唱会.我当然第一时间买票参于其中.现在同大家分享一啲趣事吖...
呢场演唱会好正.佢留咗一个美好的回忆俾我同我啲朋友.阿熹同歌手同埋啲乐手好夹,好有默契之余,佢哋啲团队精神都好强.基本上整个演唱会嘅流程好顺,好好睇!呢样嘢真係要俾个like大家:)除此之外,克勤啲歌经过精心嘅管弦乐编曲过后,俾我感觉係原来中文流行歌曲咁样玩法都得,唔会难听.最难得嘅係中西乐器crossover出嚟嘅嘢一啲都唔会有冲突,好顺,听到好舒服.完全将中文流行歌曲推上另外一个层次.真係好多谢呢一班背后嘅音乐人.你哋嘅创意同埋勇于尝试嘅精神同埋肯不停介绍啲新嘢俾大家认识係值得赞扬嘅.今次所介绍嘅新嘢係趙太生演奏嘅三弦琴同埋男高音3人组合Opus3.无你哋呢一班人坚持去做呢个音乐理念,根本好难体会到乜嘢叫做音乐无国界嘅真正意思,多谢!
话说演唱会当晚,有一位观众,佢叫Simon,佢想同克勤一齐合唱.克勤都无拒绝,佢请咗Simon上台.咁Simon就想同克勤合唱 呢只歌,唔知得唔得.我听到后我都会同Simon有同样嘅犹豫,就係呢首歌已经有些年纪咗(1988)而且又唔係演唱会热门歌曲而且又唔係今晚被例入歌单嘅歌,得咩?后来克勤开玩笑一阵后,佢就好有信心话:"你唱啦,阿熹会弹㗎啦,无问题嘅!"咁Simon就好定咁开始唱,两句后,啲琴声就嚟啦.当时即刻掌声四起,就咁样呢一场演唱会就穿插咗呢一段小小嘅惊喜,好开心.唱完之后,克勤仲好認真话有一份礼物送俾呢位歌迷,全场人都好好奇係乜嘢礼物,点知克勤话:"今晚我送咗一个美好嘅回忆俾你."跟住全场人大笑.睇住台上克勤同阿熹果种自然嘅交流,克勤100%放心同埋有信心将音乐部分全权交俾阿熹玩,佢哋之间嘅合作无间精神同埋默契喺我要俾个like佢哋.因为到目前为止,我喺大马睇其他歌手嘅演唱会,我感受唔到同样嘅感觉!唉...真係好开心同埋兴幸有机会参予呢个演唱会:)
当演唱会进行到75%时,克勤依然喺到唱歌,讲笑.讲吓讲吓,佢就转头望住阿熹并称呼佢为「童颜」总监并且顺便问埋佢:"点解你四十几岁人总可以咁靓仔嘅?"阿熹失神一下,都唔知要答佢乜嘢好.跟住克勤把握机会就邀请阿熹不如一起唱首歌吖.呢个时候,全场人(除咗个啲忙住去厕所嘅人之外)唔单止将注意力放响佢哋身上,连啲攝影哥哥都将架机影住佢哋;当阿熹听到这个邀请时,佢一直摇头,口中唸唸有词,我哋唔知佢讲乜因为佢冇对住个咪讲,跟住佢就好忙地东张西望,又好彩地俾佢喺佢嘅位嘅隔离揾到一条毛巾;之后佢就拿起条毛巾抹汗,抹吓抹吓,好巧妙地毛巾就遮咗大半个面,净係得番对眼同埋对眼镜面对观众.克勤睇到如此情形都唔忍心继续邀请,唯有放佢一马.咁多位「熹迷」,呢一幕係唔係好有趣啊?...
我开始睇李克勤演唱会係喺2007年.直到2012年,佢嘅个人演唱会总共举行咗3次.每一次都留低啲深刻印象俾大马啲歌迷.第一次,2007年:演唱会结束前夕,李克勤趁换完衫要开始唱歌时,佢豪无预期喺台下出现,当时都几近我同我朋友嘅位;当时开心之余就係得个傻笑,因为事情发生得太突然.之后就到安哥部分然后到完全结束.唔知係唔係大家太耐冇听偶像唱现场,我哋依然赖死唔走,继续喺度嗌,喺度呼叫偶像.阿熹同啲乐队已经执紧乐器.我同一位朋友等咗大约10几分钟,跟住决定放弃.就响我哋差唔多要到门口时,奇迹出现了.克勤出现喺台上.我哋好开心地冲返落去自己嘅位度.睇得出当时嘅佢心情波动得好犀利,除咗感激同埋感谢,唯一实际啲嘅方法就係唱歌以答谢啲歌迷...
但係问题就出现咗,因为准备好要唱嘅歌已经唱完咗,咁点算好?我都睇到阿熹好努力地揾曲谱.后来佢哋经过一轮商量后就决定有乜嘢曲就唱乜嘢歌或者是克勤想唱乜嘢歌,阿熹就弹乜嘢曲.感觉有啲似喺歌廊feel.其实我都唔係几记得佢唱咗几多首,但係印象深刻有红楼梦同埋破晓时分.虽然啲歌唔係唱晒成首,但係我哋都好为佢哋个份诚意同埋心意喝彩,试问有几多位音乐人同埋歌手会为观众表演一啲未曾准备过嘅嘢啊?再加上仲係人哋嘅收工时间.佢哋两位就好似係录音室度jam歌咁,依家谂返起,真係好正:)...
第二次係发生喺2008年.呢一次係我同朋友们受幸运之神眷顾,喺一个偶然嘅机会吓比较近距离睇到李克勤同埋阿熹.话说演唱会散后,我哋等到啲人潮散咗后,就慢慢行出会场.跟住我哋一班朋友就企喺会场岀边倾偈.倾吓倾吓,其中一位朋友就讲咗一句:"趙增熹吖!"因为我嘅位置係背住会场嘅,所以听完后即刻回转身.非常好好运,唔单止见到真人,佢仲係同我擦肩而过:)当时嘅佢身穿黑色长裤,黑色T-shirt加件黑色外套同埋背住一个guitar,往佢要去嘅地点前进.当时嘅我哋就如小歌迷般呆呆地望住佢嘅背影.一切好似发梦咁.当时我係度谂,头先个一位咁低调,有如邻家男孩般嘅人就係几个钟头前呈献咗一场好正嘅演唱会嘅音乐总监?答案当然係!!!因为唔係我一个人见到.真係发梦都估唔到,我哋一班朋友咁鬼好彩,感恩.回过神之后,我哋就离开会场往酒店方向行去.好巧合地,我哋经过李克勤开庆功宴嘅地方,所以又凑热闹喺度望吓,八卦吓.等咗一阵,就近距离咁见到克勤.呢一次对于我哋嚟讲就好似买六合彩中奖般,完全谂唔到大家咁好运喺一个唔驶人逼人嘅情形下见到自己欣赏嘅人,太开心啦. :D.....
今次就返番嚟2012年克勤嘅演唱会.今次要讲嘅就係安哥之后嘅事情.如常地演唱会完满结束,银幕上都出埋多谢同埋晚安嘅字,乐手都喺度执紧乐器,有好多人都离场咗.唔知点解,今次克勤啲死忠派哥迷又好巧合地坐喺同一个位置.我哋唔理三七二十一,依然喺度起势嗌安哥.可能真係我哋有幸运之神眷顾,2007年嘅奇迹再次发生.首先係鼓手哥哥帮手凑乐,跟住我睇到弹琴果位哥哥都出埋嚟.哗!我哋班死忠派哥迷直头係兴奋到暴.呢个时候台上台下有二乱.第一乱,啲走咗嘅观众又要返番转头,因为难得吖嘛;第二乱就係啲收咗工嘅乐手,和音又好专业出番嚟各就各位...
呢个时候我睇到阿熹好似唔知发生乜嘢事咁企喺度,跟住有一位仁兄(我唔知边个嚟)搭住佢两边膊头喺咁摇佢...终于阿熹回过神嚟,跟住佢就收拾心情行去佢嘅位.讲真,佢呢个动作係好重要㗎,因为无咗佢,佢后面班乐队就唔会开始,咁好可能我哋就会错过一次精彩嘅"意外"表演啦!呢一刻除咗兴奋之余,我不禁自问,究竟仲有冇其他歌手同埋啲乐队会好似佢哋咁,因为抵唔住歌迷热情嘅呼叫,而好好人地做多一段节目,而且仲係冇事先安排好嘅?...
克勤好真诚地同我哋讲多谢同埋好开心,好感动有我哋嘅支持.同样地,我喺度谂,台上被感动应该唔会只有一个人,我谂会係成队人.如果唔係,啲乐队唔会咁齐心咁一致喺短时间来准备好自己嚟作今次嘅"意外"表演.各位朋友,我哋俾个掌声佢哋吖.正经过后,克勤都会窒吓我哋㗎,佢话我哋延迟咗佢吃沙爹(一种大马出名嘅烧烤肉串)嘅时间.不过佢唔介意,难得聚会一次.后来佢唱多三首歌,大家越听越兴奋,如果可以嘅话,真係想果一刻就咁停住.最后克勤别有用心安排咗一首87年嘅「谁願分手」嚟作结束.哗,啲词简直係入肉,大家咁唔捨得,但係无奈地都係要"分手".不过令我惊讶嘅係咁耐嘅歌,阿熹都有准备到,佢嘅准备功夫都做到好足够,够细心!!呢一次演唱会真係结束啦!坦白讲,当晚嘅表演真係令我心情好难平伏,因为太兴奋了...
其实每一次李克勤来到大马嘅演唱会同香港嘅原创版都会有少许唔同.最大分別係我哋唔会睇到成队管弦乐队喺个台度表演,因为有好多因素限制比如话场地大细吖,赞助商多唔多吖,观众出席率高唔高吖,啲飞卖得顺唔顺吖等等.当一个演唱会要喺咁多限制下仲要做到个管弦乐嘅效果出嚟仲要喺资源有限嘅情况下保留啲演唱会嘅精椊,正如花家姐话斋:"真係一啲都唔简单吖!"回顾返咁多年嘅演唱会,印证咗一句说话:台上三分钟,台下十年功.在此真心多谢呢位劳苦功高嘅音乐总监,趙增熹先生同埋佢lead嘅个队乐手.亦都多谢李克勤慧眼识英雄介绍咗呢位喺香港乐坛多年贡献嘅音乐人.冇佢哋合作嘅演出,我哋外地人唔会有机会睇到有质数嘅表演,辛苦你哋啦,多谢晒!期待你哋新嘅演出,继续支持!
By Hacken and Hei's Fans


text:
Saturday, 27 September 2014
Formula 1 Singapore GP.買飛攻略
知道 S 去睇 Formula 1 賽車之後,唔少朋友問買飛要幾錢,聽到 S 係睇最貴嘅 zone 時,大部份人第一時間反應都係“嘩”一聲,“洗唔洗呀?”
哈哈,其實 S 喺第一次上網搜集資料,理解吓啲飛嘅價錢時,發現啲 pricing 五花八們...
未去過完全無從入手,唔知點揀至啱,見到最貴果啲價錢,反應同朋友們一樣,但好彩嘅係,S 唔識就問朋友.之前睇過嘅朋友話,有心睇賽車嘅話,一係唔好睇,要睇就睇最好嘅位.如果唔夠錢,儲到夠錢至去,如果夠錢買飛但整體預算比較緊,就住平啲嘅酒店,都要睇最好嘅位.
點解呢?
第一,位置... 睇賽車,最精彩又重要嘅包括起步,包括起步前拖架車出跑道按裝(以下片段),“撻”完車預備起步時 “fung fung” 聲嘈到拆天嘅感受,轉入衝線前大直路嘅彎位,pit stop 即整車換 tyres 所有預備架車嘅地方,仲有頒獎台,呢啲所有野,喺每個跑道,都係 pit grandstand (Sinapore 賽車場嘅 zone 1)...
其次嘅位置,係各個入彎位,揸車嘅人都知道,入彎係 overtake 嘅最好時機 (其實一啲都唔容易做到),所以第二貴嘅飛,通常都係喺個賽車場唔同嘅轉彎位,咁就要先 study 吓每個場嘅形狀至可以決定.如果去 Singapore 睇主力係睇演唱會,zone 4 係幾好嘅選擇,但係以睇賽車角度,同 zone 1 可以話係冇得比.
第二,日子...總決場果日,當然一定要睇,所以啲飛一定係最貴.但遠道從香港 travel 去睇,夠時間嘅話,睇埋其他賽事如 Porsche Carrera Asia Cup 同 Masters Historic (呢個唔知係咪年年有),重第一丶二日所有賽事嘅 practice sessions 同 qualifying session,再加上 Singapore GP 獨有不同口味嘅 concert,一字記之日“正”!尤其因為 S join 埋朋友們一齊預早半年就買飛,計埋 early bird 同 group tickets 嘅 discount,買晒三日可以入晒所有 zones 同所有 events 嘅 passes,只係比 final day 果日嘅 zone 1 day pass 貴一成左右!
一早訂飛嘅另一好處係,重可以註明想座喺邊隊車隊對面,朋友都係 Red Bull 粉絲,所以,我地嘅位係對正佢地,重要係對到正 Daniel Ricciardo 同 Sebastian Vettel,美中不足嘅係,我地座得夠晒前(第二行),但唔夠高,唔係每次入 pit 都可以睇到以段片嘅換呔情況,但由於夠前,睇賽事時感受特別好!想查閱 Singapore GP ticket pricing 的話,可 download 佢地個手機 apps “Singapore GP”...
註:S 買嘅雖然係最貴嘅飛,但始終只係“平民”看台,因為 pit grandstand 同 pit building 上面都有包相,全部都係由贊助商或大公司包晒,送比佢地嘅客戶或員工.S 有朋友曾經喺幾年前某大 sponsor 做工,佢地會攞部份飛比員工認購,但朋友冇再喺果度做, sponsor 亦都換埋,無緣!
.
.
.
No comments:
Subscribe to: Post Comments (Atom)


text:
係寧靜既office裡面,突然傳黎陣陣尷尬既止汗劑味道,當事人扮唔知,聞到既人扮作若無其事,眼角卻偷看估下氣味出自邊個同事身上既呢?
而家大熱天時,好多大汗既同事想就住就住唔出汗都幾難,就算office開行冷氣都好,朝早返工時人逼人又逼地鐵,無可能避免得到唔流汗既情況.如果俾人笑有「臭狐」,塊面真係唔知擺邊啦!
最近係唔少大學宣傳summer internship programme,有唔少著住一身整齊既suit黎見工既學生哥.接待佢地時,見到佢地滿頭大汗都唔敢拎紙巾出黎抹.之後逐一帶入房見,有位緊張男其實當我行近佢身邊時,已聞到一陣濃烈既止汗劑味.雖然大家都知有汗味係無人想既,不過點都會唔多唔少影響第一印象,尤其係一啲自以為高高在上既管理層,佢地係好膚淺,我唯有俾個笑容佢,叫佢放鬆啲就得架啦!
入到房,見到其中一位女經理即刻擦一擦個鼻,憑我女性既直覺,就知道係聞到異味既不滿暗示.等埋我坐低後,interview正式開始.見intern通常都係閒話家常,簡單咁講下平時課餘興趣,自己既優點缺點……緊張男手握拳頭,勉強擠出笑容:「我…你好…係啊,我平時鍾意睇戲,打下羽毛球咁樣…係…仲有呢…我覺得自己做野都幾細心同埋有責任感,係個人容易緊張啲……」
十五分鐘既時間好快過,緊張男手忙腳亂咁執拾台面上既証書就離開,當我關門時,發現佢跌左張証件相係枱腳,同時門口出面已傳黎腳步聲,緊張男敲敲門話唔小心漏左野,佢入到黎面紅耳熱不停講「唔好意思」,佢深呼吸左一下……咦……佢似乎終於聞到自己既氣味瀰漫係房度,低頭又講左幾句「唔好意思」就急急腳走.聽聞好多時自己係聞唔到所散發出黎既氣味,可能緊張男就係離開左一陣,返轉頭先聞到依然係冷氣中徘徊既味道.
大部人因為尷尬,只會係網上尋求解決方法,一般都係建議食野清淡啲,訓多啲,勤清潔.老生常談對於年青一輩用唔著,見人講究形象同面子,有啲口臭既同事會話「嘩,用呢啲野唔怕乸親個格肋底?」,「好心噴多啲香水啦,焗住聞人地陣味,真係慘.」汗味同止汗劑味其實已經分左兩堆人,前者認為自己無問題,大條道理覺得「天氣咁熱係咁架啦,我都唔想架」;後者自覺會令身邊既人唔好受,即使坊間講話有無味既止汗劑,但係用過既朋友都知其他人會聞得出既,係無可奈何既情況下都要繼續用,所以值得大家體諒.
夏天既味道,真係唔係人人受得住,小妹都係匿係冷氣房度,做隻懶熊過渡香港愈黎愈高溫既炎夏!


text:
里奧大人叫我成塊咁食 我話好呀 但我心諗都 cut 開一半啦 做咩唔 cut 埋去 之後佢話講笑 好好笑咩 哈哈
吞拿魚配蕃茄辣汁意大利粉 - 估唔到里奧大人話食吞拿魚意粉 咁仲好啦 好過成日食煙肉同肉醬 同埋屋企仲有幾罐吞拿魚 我就係驚佢唔鍾意食 所以唔敢整住 咁依家就可以整啦 哈
羊鞍焗爐燒 (2 件) - 我食咗小小 又唔係好羶喎
蒜蓉焗田螺
中華海草
( 2-JAN-2016 SAT )
今朝 7 點 50 分先起身 真係勁唔想番工囉 哈哈 ~
遲咗出門 所以差唔多 8 點 40 分去到平時食開嘅茶餐廳 見到 8 卦坐門口 之後佢同我打眼色 原來阿渠坐喺佢對門 所以我即關門即轉場 呵 但咁又好喎 可以食粉果做早餐 平時呢間好多人食 所以好焗 但今朝無咩人 可以舒舒服服咁食呢 ~
番到菇場完全無 mood 我明明有 report 都唔想做呀 就咁 load 相 load 咗半日 對眼好攰 哈哈 ~
又開始新嘅一年 lu
家姐11 點半打黎問一陣同唔同媽咪飲茶 但我話可能一陣行山 所以唔去喇 咁講完之後無耐 里奧大人打黎話起身 咁我話一陣同媽咪飲茶好唔好 佢話好 咁我就即約家姐喇 ~
佢地約去稻香 咁里奧大人就拿拿聲刷牙洗臉 之後即去攞位呢 ~
我放工都即走 lu 一坐低已經有嘢食 呵 ~
香芋金錢酥盒
醬皇金錢肚 - 用蘿蔔糕墊底 都幾特別喎
剁椒蒸三寶
臘味糯米飯 - 都煙韌同乾身 唔錯喎
五穀粗糧糕
香芋煎薄罉
唔記得叫咩拚盤
飲到差唔多 2 點半就走喇 送埋佢地去停車場 我都番屋企 lu ~
雖然會落雨 但都忍唔住抹窗 之後再執零食柜 因為阿表實在買咗好多零食比我 唔知以為佢做批發 哈哈 ~
1 盒 + 3 袋嘅愛心手信
2 包 mimi 脆脆 + 2 包海鮮脆 + 1 包江魚仔
包包都脹卜卜架
獨立包裝嘅海鮮脆 + 杯麵
唔同味道嘅媽咪麵 我,可以做代言人 哈哈
Rojak 醬
真係有排食嘅手信 哈哈 多謝表表 & 小寶
女飛俠嘅手繪晝心意卡 又靚又得意呀
食完就去商場行陣 之後番屋企一開門覺得好焗 即頭痛 唉 ~
沖埋涼都休息 坐坐下覺得好熱 我同里奧大人講話唔知係咪頭先食咗 d 羊肉 所以個人好暖呢 ?! 佢話我食咗好小咋喎 應該唔關羊肉事囉 哈哈 ~
里奧大人就睇戲 我就陪坐啦 個腦好實 完全無 mood 睇戲囉 但又瞓唔到 但 11 點半都仲未做完 咁我話瞓 lu 因為開始有 d 眼瞓咁呢 ~~~~


text:
白灼生海蝦 一斤
原籠蒜香糯米蒸羔蟹仔
東江沙薑雞半隻
燒汁腰果牛柳粒
金菇瑤柱扒豆苗
( 25-FEB-2014 TUE )
尋晚瞓瞓下勁想嘔 不過忍住 之後瞓瞓下又勁餓 咁都好 起碼有餓嘅感覺 ~
早餐食通粉餐 不過奄列同多士就食唔哂咯 留番晏小小食 ~
家姐今朝問完我食咩早餐 之後里奧大人又問我食咩早餐 等我以為自己無答到人添 但明明記得有答家嘛 哈哈 我次次唔舒服 佢地第朝實問我食咩早餐 搞笑 ~
本來諗住唔食藥 但個胃仲係唔舒服 所以照食啦 食 4 粒藥丸 但其中 2 粒係食完令人昏昏欲睡 呢下先慘 ~
10 點幾勁餓 咁食埋奄列多士啦 點知食完就勁忙 雖然勁眼瞓 但都要開行 turbo 做 因為聽日 off 唔想有手尾 ~
Lunch 落去買星洲粉米 不過呢間又係麻麻 我覺得有 d 米粉有 d 苦 唔知係落得太多咖哩粉定我本身食完藥 個口苦呢 ~
1 點半準時開工啦 做呀做 做呀做 5 點 45 分終於搞掂哂 ~
今晚同媽咪 家姐去酒樓食飯 因為今個星期三四五都唔得閒 咁我又唔想個幾星期之後先見媽咪 所以改今晚食 但其實我都唔係咁想去 因為我食完藥超勁攰呀 ~
媽咪又煲咗魚湯比我 不過我一早話唔要 但佢係都要煲 我話根本無時間飲 唔記得飲會倒架 所以唔好煲比我 但媽咪唔理架 話里奧大人都要飲 之後媽咪話 d 魚湯落咗陳皮 可以幫我化胃氣 我聽完之後 終於明白媽咪點解堅持要煲比我啦 因為我話個胃好脹 嘩 聽完之後勁感動呀 同時我覺得自己超級勁勁勁勁衰格呀 ~
感恩家姐今晚 6 點 45 分已經到酒樓喇 咁都好 我可以早食早休息 ~
媽咪食完就番屋企先 咁我地都唔上媽咪屋企喇 同家姐行埋萬寧就各自歸家 ~
里奧大人 7 點 45 分放工啦 佢食埋嘢先番屋企 咁我差唔多番到屋企樓下 佢想去麥當勞買冰雪新地 咁我去買囉 不過架機壞咗 所以無得食 咁 join 埋一齊行番屋企 lu ~
番到屋企即沖涼喇 之後就一睇睇電視劇 ~
我同里奧大人講 今年咩嘢表示都無噃 我預咗無蛋糕 但估唔到連生日歌都無噃 不過佢無理我 哈哈 ~
11 點就瞓喇 其實我未眼瞓 不過里奧大人瞓 我都會跟住瞓嘅 咁我就唔駛熄燈熄電視 ~
( 24-FEB-2014 MON )
今朝個胃仲係好脹添 又係成日想嘔想嘔 胃唔舒服真係好鬼辛苦呢 ~
早餐食奶油多 居然食唔哂添呀 想走嘅時候 有人同我講早晨 原來係 "渠王" 咁就一齊傾下計 等埋佢食完先一齊番菇場 ~
好鬼攰呀 不過要做 report 做到 11 點幾就搞掂 可以抖抖 ~
今朝買咗個吞拿魚燒餅做 lunch 第一次覺得食嘢係咁辛苦 但唔食又唔得喎 ~
本來諗住今晚早 d 煮飯早 d 休息 但里奧大人係都要我睇醫生 咁放工即睇啦 雖然已經掛號 但都要等半個鐘 勁攰呀 ~
原來係感冒菌入腸胃 衰里奧大人話我應該攝親 加上又食埋杏仁呢 d 熱氣嘢 所以就病喎 ~
里奧大人今晚早 d 放工 都差唔多 7 點先放工 佢叫我食粥 不過我驚食完成肚水仲唔舒服 所以我唔想食 最後叫里奧大人去唐記買飯番屋企 share 食 我就唔駛出街食 之後我即刻沖熱水涼喇 哈哈 ~
食完睇陣電視就瞓喇 因為開咗電毯 我瞓咗半個鐘熱醒咗呀 出汗添呀 即刻叫里奧大人幫我熄電毯 佢喺度笑啦 話今晚其實都唔凍 開電毯實熱 但我瞓之前仲係占寒占凍嘛 ~
我叫里奧大人比哂 d 酸菜我食呀 因為我勁反胃 食完好似好 dd 咁
( 23-FEB-2014 SUN )
今朝差唔多 10 點就自己醒 咁梳洗之後就去食早餐 lu ~
諗住番教會 點知今日 d 早餐好遲先上 所以食完番到屋企都已經 11 點 15 分 我又未沖涼洗頭喎 最後都趕唔切番教會呢 ~
喺屋企執下嘢 再煲八珍湯 飲埋就出門口喇 ~
約咗媽咪 家姐同姐夫飲茶 不過家姐差唔多 1 點半就走先 媽咪差唔多 2 點又走 因為想做運動 咁我同里奧大人就差唔多 2 點半走 再去埋街市買菜就番屋企 lu ~
番到屋企 hea 住過 4 點就飲湯 之後我就食 wasabi 果仁 食咗差唔多 20 粒 之後慘喇 個人好似唔多舒服 想嘔想嘔咁 唔知係咪果仁頂胃呢 ~
7 點左右就出去食嘢 但其實我真係唔餓 所以去譚仔食麻辣米線 開胃 d 嘛 同埋依家得寶開咗間譚仔 ( 三哥 ) 唔駛行到牛頭角咁遠 方便好多 ~
勁想食紅豆雪條 所以去埋超市買雪條先番屋企 ~
個人無啦啦發冷 我即沖熱水涼呀 同埋叫里奧大人開定電毯比我 咁我隨時瞓都暖笠笠 ~
我睇睇下電視都瞓咗 之後索性入房瞓喇 反正都差唔多 11 點要瞓嘛 ~
( 22-FEB-2014 SAT )
今朝 8 點起身 天氣清清涼涼好舒服呀 ~
早餐食飛碟 食完超勁飽 下次問佢有無半份先 咁樣食完無咁辛苦 哈 ~
諗住 hea 過啦 點知 11 點又有嘢做 邪到爆 ~
放工坐 297 去 Mega Box 同埋里奧大人一齊喺百樂門飲茶 燃燒時間呀 ~
魚翅灌湯餃 - 好味道 因為想食 d 濕濕地嘅嘢 哈
大蝦腐皮卷
涼瓜煎魚餅
脆皮紅豆餅 - 唔得煙韌 如果唔係一定好好食囉
桂花五粮糕
食完就行 Ikea 再 Aeon 勁想食黃蘿蔔壽司呀 所以買黎食 ~
真係無咩想行 同埋約咗同事 "阿後" 5 點喺九龍灣地鐵站等 所以 4 點左右就坐 shuttle bus 去德福 順便去麥當勞飲咖啡 ~
金榛朱古力咖啡 / 藍莓紐約芝士餅 - 今次加 $4 要杯大嘅 飲到好辛苦 嘩哈哈
準時到 Pie & Tart 咁里奧大人就自己番屋企 我同 "阿後" 就出發去佐敦 到咗佐敦就約埋另一個同事 "溫總" 一齊去酒樓呢 ~
今年地方超勁細 咁工作人員又有嘢整 佢地講咩都聽到哂 所以阿頭話叫我地不如出去行陣 其實咁仲好 因為酒樓都好焗呀 ~
我地去咗寶靈街 之後再去裕華 6 點幾先番酒樓 都好多同事到咗 lu 咁就埋位坐喇 ~
差唔多 7 點先開始 玩咗陣枱獎就食嘢 lu 之後又睇 slide 又食又玩遊戲咁 差唔多 10 點幾先走 不過我最後都無去唱 k 呀 之前 admin 又話好多人去 但原來係好多工廠同事去 我又唔熟佢地 咁都唔好玩啦 早 d 番屋企陪里奧大人好過 哈 ~
同 "阿後" 一齊坐 van 番屋企 番到屋企都 11 點 即沖涼 抖陣就瞓覺喇 ~
烚蜆 - 估唔到好味喎 好鮮甜呢
蒸龍躉仔
白切雞 ( 外賣 )
叉燒 ( 外賣 )
炒生菜
青紅蘿蔔豬骨湯 - 我上星期話想飲 d 清甜嘅湯 唔想成日飲豬橫脷 咁今晚媽咪煲青紅蘿蔔湯啦 但無啦啦走去加 2 粒瑤柱 味道根本都唔夾嘅 唉
( 21-FEB-2014 FRI )
佛跳牆 佛~跳~牆 點解咁鬼香 ~~~~ 今朝一起身就唱佛跳牆 里奧大人嚇呆啦 唱埋 d 咁嘅歌 之後就話我真係為食 一起身就諗起食 哈哈 ~
早餐食吉列石斑 食完覺得好熱氣咁呀 ~
菇場忙咗陣 之後又做自己嘢 lu ~
晏晝出去食白粥 + 炒米粉 食完再周圍行 想郁多 d 呀 哈 ~
放工即走喇 雖然里奧大人今日唔駛上大陸 不過我都照番媽咪屋企食飯 ~
等埋家姐 又係 7 點開飯 最理想嘅開飯時間呢 ~
差唔多 8 點 45 分就走喇 因為糟糟過黎車我地 想一齊去佐敦睇下雞煲嘅位置喎 ~
睇完就番屋企喇 原來都 9 點半 要快快手沖涼 因為里奧大人陪我睇電視劇呀 又 12 點先瞓呢 ~
( 20-FEB-2014 THU )
實在太開心喇 尋晚終於正常入睡呢 仲瞓得都唔錯 感恩感恩 ~
今朝仍然凍噃 但就有陽光 呢 d 天氣都好舒服呀 ~
早餐食熱狗餐 見對面食吉列石斑好似好好味咁 一於聽日試下先 ~
菇場唔太忙 之前狂玩 Pokopang 依家對眼又成日眼濛濛 所以都無咩 mood 上網 ~
晏晝出去食韭菜水餃麵 食完再去超市買嘢 之後就番菇場喇 ~
放工去牛頭角藥房買嘢 番到屋企就預備晚餐 之後開機洗衫 再拆埋利是錢 勁開心呀 ~
今年收穫唔錯 不過年年都係媽咪同家姐最大大份 加埋媽咪家姐又比埋生日利是 又係大大份 所以 2 月就最多私己錢 哈哈 ~
里奧大人今日上大陸同煩客開會 所以我今晚可以 7 點食飯呢 ~
是日懶餐 - 黑椒牛扒炒麵
黑椒牛扒炒麵 - 第一次咁整 味道都唔錯 不過如果再辣 d 就更好 哈哈 ~
食完即洗碗再沖涼 之後就睇雜誌 爽呀 ~
大食表妹買比我嘅花街朱古力 不過我未食過呢 d 禮盒裝架 款式都唔多嘅 同埋無我最鍾意果款 都係一罐罐果 d 吸引 d
里奧大人差唔多 10 點半先番到屋企 沖涼之後仲做咗陣公司嘢 好在好快做完咋 11 點半可以瞓覺呢 ~
( 19-FEB-2014 WED )
尋晚又係瞓得唔好 我估係因為之前每月一到時連瞓兩日 瞓到夠哂 quota 所以成日唔係咁易瞓到呢 哈哈 ~
今朝又凍又落毛毛雨 真係無咩 mood 咁囉 ~
菇場唔忙喇 可以 hea 過 ~
晏晝買豬潤酸辣米線番菇場食 我同事話成個菇場都係酸辣米線味 所以佢話佢都想食呀 哈哈 ~
放工即走喇 今晚去百佳買菜 因為依家 d 菜咁貴 去街市都唔會平囉 ~
今晚自己食先 食完就即刻洗碗 抖陣就沖涼 天氣太凍喇 真係想快 d 休息呢 ~
是日晚餐 - 蔥油雞扒 + 皇帝菜
蔥油雞扒 - 想食 d 惹味嘅醬汁呀 所以整蔥油汁 咁我好小喺百佳買蔥嘅 咁我睇哂佢擺蔬菜薯仔呢 d 位置 都唔見有蔥 真係勁失望架 點知我再轉頭睇下 d 菜 比我見到有棵蔥呀 唔知係咪有人唔要 所以放番喺度呢 頭先真係唔見架 今次用光波爐焗雞扒 乾手淨腳 哈哈 ~
皇帝菜 - 我覺得皇帝菜幾好食架 又爽口 ~
里奧大人 9 點先番到屋企呀 所以煮個丁麵佢食啦 依家我都唔會帶 lunch box 番菇場 lu 因為我同事話佢唔食叮嘢 每月一到係無嘔呀 所以我都想試下係咪囉 ~
搞掂哂都差唔多 10 點 叫里奧大人即刻沖涼 之後陪我睇電視劇 哈哈 ~
今晚 11 點都有 d 睡意 希望正常入睡啦 ~


text:
2008年10月28日星期二
2008年10月27日星期一
今日做間諜
今日收到秘密指令要攝取奧地利軍方情報,所以去咗Hofburg國慶(26號)慶祝活動睇睇. 場地好似嘉年華會咁. 奧地利軍方展出咗唔同嘅軍備.
報告: 另外有兩個亞洲間諜哈哈! 奧地利海軍最先進登陸艇(奧地利冇海)
奧地利最新買入嘅戰機Eurofighter
2008年10月26日星期日
音樂之都
好多人話維也納係音樂之都,但係黎旅行淨係見到着古裝嘅人兜售演唱會飛,感受唔到音樂之都.
其實知訂就感受到架喇. 好似喺Stephansdom同 Augustinerkirche, 星期日彌撒好多時都會有弦樂演奏. 禮拜冇街行,聽唔明道理,我都會去教堂聽聽音樂演奏. (男士入教堂記住要除帽)
某夜喺街度聽到遠處傳黎鋼琴聲,原本街頭賣藝者成個鋼琴搬咗上街. 真係佩服.
六合彩
2008年10月25日星期六
打風?
熊貓BB
與清水寺無緣
2008年10月24日星期五
又講Cirque du Soleil
又講Cirque du Soleil啦(冇法啦,真係好鍾意睇,返到香港一定要過澳門幫襯吓)今日經過Ring 一個商場入面,發現原來有一個Varekai 嘅展覽. 有圖片同埋戲服展出.
2008年10月23日星期四
盧森堡遊船河
喺盧森堡時,去過遊船河, 坐MS 'Princesse Marie-Astrid'公司 Grevenmacher出發到Remich嘅船.買飛入場(上船)後, 就被帶到你張檯.其實艘船係一間餐廳,食物價錢同普通歐洲餐廳一樣.食完lunch之後仲有時間到甲板欣賞沿岸景色.因為呢條河已經係盧森堡同德國嘅邊界,望向左面係地勢平坦嘅德國,嗰度有好多camping site.盧森堡呢邊就見到喺山腳嘅小鎮.
2008年10月22日星期三
德國帕紹Passau
德國帕紹Passau 係一個三河交會嘅城市, 亦係最近奧地利嘅城市. 最多遊客會坐觀光船漫遊多瑙河. 我就會喺嗰度買奧地利冇嘅嘢, 例如cola green tea & cola vitamin.
冇競爭冇進步
奧地利同德國有方便過八達通嘅設計,就係自出自入. 呢個設計令一啲人搭霸王車. 所以時不時有便衣查飛. 喺奧地利暑假時查得好密.
奧地利公共交通(地鐵,巴士,電車)係由一間公司營運. 冇競爭當然冇進步. 地鐵車站陰陰暗暗又污糟. 有啲路線仲用舊車, 上落都有樓梯, 老人家,傷殘人士,有BB車人士就好唔方便.呢度大部份啲車冇冷氣,打得開嘅窗又細細個,夏天嗰時熱到你死.
最慘係遇著罷工,完全冇車搭.舊電車
到站要'禁'制先開門
減少排放二氧化碳
字彙上種族歧視
(2.29 euro)
種族歧視邊度都有,字彙上都有. 好似奧地利同德國咁, 係德國最cheap嗰隻腸佢地叫Wienerwurst(維也納腸), 奧地利都唔示弱,同一隻腸呢度叫Frankfurter(法蘭克福腸).呢碟係我今晚嘅晚餐
訂閱: 文章 (Atom)


text:
台中 - 南投賞楓秘境奧萬大
本來呢條路線係諗住加入清境行程裡面的,因為如果我哋要上清境,基本上係同一條路,直上就係清境再上就係武嶺,中間轉入另一條山路就係奧萬大喇,沿途山路已經有難度,絕對唔適合自駕,但風景一流,沿萬大水庫可以遠眺清境一大堆民宿,亦可以睇到日治時期日本人響台灣嘅偉大建設.不過到奧萬大旅客中心大家就要落車改用行架喇,吊橋風景無敵靚,如果玩埋航拍真係無得頂,亦係賞楓秘景,要行幾耐呢?一來一回我行左 3Hrs,上落山樓梯山路都有,個人評級為難度三星,唔行唔知身體好.
言歸正傳,咁奧萬大應該點玩呢?由於香港直飛台中一般都係中午點幾鐘先到,硬住頭皮上山就撞正起霧,我哋梗係建議你住一晚台中先啦,行下夜市玩下市區行程先,可以參考下台中觀光局請我地排嘅台中行程.
http://ilovekenting.blogspot.tw/2015/02/blog-post.html
大家養足精神第二朝早 d 出發,仲有時間玩埋沿途景點添,好似寶島時代村都幾得意架.
跟住就可以上山,車程約 2Hrs,山區食飯就無咩選擇,奧萬大裡面得一間餐廳,我地可以先幫你訂餐,食少少野先出發行山.相中就係萬大水庫,遠處山頂 d 屋仔就係清境喇.都係嗰句 『好近啫,翻過呢兩座山就到!』
未出發先興奮,有親子路線去睇瀑布,來回約 1Hr.我係為吊橋而黎,梗係要去攻頂啦.
入口處無咩驚險場面,生態池好多蛙叫但見唔到蛙,部落有好多小朋友用呢度嘅木造小提琴,值得參觀一下.
見到呢個牌就知到入口喇,除左提供大家量力而為,亦有提醒要注意天色,太晏就唔好入山喇,搵自己黎攪仲攪到人添,奧萬大係國家森林遊樂區,可以預約導覽人員帶你地行的,有需要可以預先同我地講.
好一個好漢坡,因為到目前為止都係平路,心諗你嚇鬼咩,照行.
跟住一路都係落樓梯,我去嘅時候未係旺季亦係平日,沿途耐不耐都會遇到旅客,因為滾落山我最快,扒左幾個人頭就沾沾自喜,仲見到好幾個回頭嘅旅客面都青埋坐響樓梯,心諗人地門口咁大個牌,話左你聽扮勁無錢淨㗎啦.跟住有上山路段,開始有 d 莫氣,大概行左一個鐘多 d,見到個牌話仲有 850公尺, Yeah~ 近喇近喇.
經過一輪上斜,體力消耗比較快,大部份旅客都會停留觀鳥平台休息,回一回氣再上,你睇~ 見到吊橋喇,翻過呢座山就到喇.
奧萬大好多楓葉架,十一月開始最靚,我十月初去未見起色.
抖咗一抖就向吊橋出發,一轉彎只見到樓梯,見唔到頂⋯⋯
撐左大概 15-20mins 先到頂,上到去見到呢堆野真係爆左一個字出黎,我唔信有人玩,你估個個都係甄子丹咩,頂你起張凳黎坐下實際 d 丫.
之後都係平路,可以回一回氣,限人數 110人行架咋,記得數住人頭呀.雖然無乜人》
吊橋景色非常靚,亦好穩陣唔洗面青,但係吊橋中間好大風,山區天氣亦比較涼,行到一身汗,俾佢吹一吹有 d 凍添,對面成山都係楓葉,有涼亭可以休息,吹吹風煮返杯咖啡飲下,坐返夠本先返轉頭.我下次去一定帶航拍機去,真係無敵靚,行到抽筋都值得.
建議大家有興趣的話最好預約導覽員一齊去啦,沿途有個照應之餘仲好多野聽好多野學,因為路段真係有難度,如果要兼顧做司機,我就唔太建議陪你地行喇,山路又比較費神,所以我地可以先安排國家風景區嘅導覽人員陪大家玩.
之後返轉頭就梗係知道錯啦,接近入口處嘅地方變左上樓梯丫麻,水又飲晒,面都青埋坐響樓梯抖左幾轉,返到去腳都軟埋呀,不過我見好多小學五六年班嘅小朋友一齊行,台灣人真係堅,一般香港旅客行完鵝鑾鼻燈塔就跪低喇,話要搵地方坐低飲杯野先,我個女兩歲就同媽咪陪外婆同阿嫲去睇瀑布,自己行足 1Hr,上車就梗係昏迷左啦,不過都估唔到佢行到咁耐,小朋友都係放養比較好,大家有行開山的話值得行奧萬大呀,跟住 book 返晚溫泉酒店泡個湯,幾梳肝,第三日先上清境清清草原同武嶺,住唔住清境就睇之後行程同想唔想睇日出喇,都一樣啦,有日期人數我地可以幫你排排,大家討論下,啱玩咪行囉,就係咁簡單.
Web : www.iLoveKenting.com


text:
本來仲有地方去!不過都係去羅屋先!隔離就有入錢停車場 good!
留低個新o急向到
向日本第一次住 airbnb
跟屋主指示就羅到屋匙
終於可以住下日本屋啦!最重要可煮食!
露台仲見到我架車
除左兩張單人床 仲有兩張床可開!一定夠訓!
間屋都好新下!
全部都好新下
整好野我地就用腳行啦!屋位置都ok 好近二條市場,狸小路同電視塔!
今次無去二條市場去左個叫場外市場 [聽朝去]
行一陣就去到狸小路
點睇佢地都似真
都幾多人
見到有人介紹過既蝦湯拉麵
除左拉麵仲有沾麵!見到就食食你啦!
呢個叉燒竟然係我媽話加
影下今次車匙
呢個我媽蝦湯拉麵 750yen
呢個我既蝦湯沾麵 950yen
呢個F小姐無蛋既 850yen
向香港我都食左兩次櫻花蝦沾麵麵好勁蝦味! 呢到個蝦湯都真係好蝦!
D麵份量我諗有香港2陪!真係超多!
好好味叉燒! 250yen 都算平~ 食完呢餐大家都飽到食唔落晚餐!!!
拉麵店隔離有間柏青哥店!仲show左幾隻貓頭鷹比人影相!
食飽飽就行去搵zoff 佩眼鏡
路經要影
好吸引!!!
行到去札幌站間大丸前
N年後再到的JR札幌駅
向呢到可落地下街
搵到zoff 問左眼鏡可唔可以向和歌山羅~ 因為知道散光超過2百要成星期先羅到~
之後驗眼佢話我左眼太攰聽朝再去驗先可佩...咁就唯有走左啦!
佩唔成就行啦~ 不過都開始收工啦~ 成9點了
札幌時計台
札幌時計台
又行返到電視塔~
晚上都幾凍下都無等到佢變 919
食麵時見到有間超市
D 野真係幾平咖!!!
買左幾個雪糕走啦~
都唔知有咩寓意
行返到屋啦~
多得 yu wifi 個 wifi egg 一到步已經用唔到! 攪到我要買張 2656yen 上網卡!!!
岩岩超市買既好平雪糕~ 宇冶個隻真係好綠茶!!!
我唔會再幫襯 YUYU wifi


text:
十二月二十日
十五個月至十六個月閒記
Titi大叫 : 聖誕快樂 我好開心呀!!!
又到聖誕 又到聖誕 一年一度嘅聖誕又嚟喇
喺度祝大家有個超級開心兼溫馨嘅冧冧聖誔
年年聖誕都要去幾個地方 銅鑼灣 中環 海港城 工展會...
今日就去左海港城 一來同媽媽gather下 二來影下相嘛
星期六要返半日工呀 一收工就自己返屋企
join ti爸同titi食lunch 嘻嘻 食左酸辣湯雲吞 好鬼辣呀
休息一陣 就出車直衝尖咀 見見今年嘅海港城
今年嘅海港城話佢靚又唔係 唔靚又唔係
個景好暗 同埋冇之前咁多水晶閃呀閃
一去到 真係 "吓"左一聲 老實講 有d失望呀
記得有年水晶塲好靚架 今年得架會郁架火車
仲要好多人 影到冇心機...
大眼妹澄澄 hello!!!
今晚見到澄澄同埋桐桐 兩個可愛小妹妹
我地去左翡翠拉麵晚膳 叫左好多野 都係位位一百
真係好抵啊 一邊食一邊傾計 好似傾嚟傾去都傾唔完咁
最後仲約定下次新年見呢
喺海港城好多聖誕樹 每棵都好靚 mami最鐘意彩色嗰幾棵
一邊幫titi同桐桐合照 兩個各有各走
一個去左冒險樂園 手指指 一個去左miki house坐車車
我諗都係要喺公園先可以靜心拖手仔玩咯
而澄澄今晚好聽話 好叻叻 仲著得好靚靚tim
mami好鐘意澄澄 成個公仔咁 對眼更加殺c人喇...
桐桐就識講好多野 仲好高tim...
桐桐今個星期要聽話啊 爸爸媽媽要去威威
靚爸靚媽 玩得開心d喇 yeah!
今次喺海港城影左唔係好多相咋 當中titi佔量就最多
mami仲暗中見到好多人偷影佢 可能佢著左套聖誔衫衫卦...
d後生仔女影佢 mami一d都唔介意 仲叫titi笑
但居然有一個抱左佢去影 依家d人咁大膽嘅
家長都未同意 未話好 就影喇 有時唔知點拒絕
最衰都係隻衰豬懶friend咁 個個都抱得...
ti爸話算啦 人地都係好意啫...唯有自己再睇緊d啦
每年聖誕 海港城都見證住ti爸同ti媽嘅愛情
亦都見證住ti媽大肚 titi出世....一歲 兩歲...
再見喇 2008年嘅聖誕海港城...
明年十二月 我地三個會再嚟....


text:
六四事件
食飽飽 十幾分鐘嘅路程就去到吉隆坡市中心喇
我地落車第一個感覺係好興奮 見到嘅夜市係好似香港嘅銅鑼灣
火車喺市中心穿來又往 加上燈光 好靚嘅街頭夜景
哈哈 媽咪好鐘意d火車 成日指住話好靚...
之後見到M記嘅family breaskfast set覺得好欣賞呀 話呢個set好有家庭溫暖 大讚!
之後我地去左relax 做 spa..
見到d土耳其魚咁大條 初初真係唔敢擺隻腳落去
大家都好驚咁 鬼咩 以為魚仔咋嘛 點知咁大條架啫
我都算好好彩 唔洗我落場玩 我淨係睇都覺得好恐佈喇
做完spa就再行街街
吉隆坡唔算好多酒吧 但勝在每間都好有特色 好熱鬧
我地見對面有市集 諗住過去逛逛...點知
點知 原來市集嗰邊好混亂架 d警察係咁追出去捉賊
可惜得兩個警察 於是比個賊走甩兩次 媽咪見到有人拎刀仔 嚇到即刻走呀!!!
見唔見到polis嗰個位 得兩個警察咋陰公...都係去返mall嗰邊穩陣
yeah 大型商場呢邊 有得行有野買
我地喺當地聞名嘅Vincci掃左d涼鞋同密頭鞋 平靚正
馬來西亞嘅鞋係靚d架 橡膠國嘛
最後去左行Pavillion 係目前為止最大最新嘅商場
門口嘅許願碗好靚 吸引左好多遊客去許願同影相
我地影呀 影 影呀 影....
呢個小朋友係我今次嘅戰友 佢同我一樣三歲半架
所以特別好玩好傾
商場裡做緊batman 嘅event
行上幾層 哇 好多野睇同好多野買呀
有paul frank啦 gap kids啦....
除左大型店 仲有好多精品店
媽咪喺Girls同party princess 都睇中野....hehe d裙好靚架
行到地下 見到有間唔知咩嚟嘅店
原來佢地賣芝士旦糕 我地之後試左 非常好食!!!! 真呀 一定要試!!!!
仲有好多唔同味架!
行返出去 原來吉隆坡商場附近都見到雙子塔
原來佢夜晚好靚架 高高咁偷望我地 呵呵....
行到呢度 都好攰喇
媽咪買左杯鮮蘋果比我 哇 好好味 我未試過飲咁有果味咁新鮮嘅juice
我手上嗰杯唔洗三分鐘就比我地一家消滅左....
攰攰攰
玩左一日 大家都好攰 係時候返酒店
今晚住5星級holiday Inn 果然唔錯 一覺訓到天光 好舒服啊!
婆婆徇眾要求 帶左粽子嚟慶祝
祝大家同我一樣 有個好開心嘅端午節


text:
2014年7月6日 星期日
Easter Okinawa - 沖繩世界文化王國
16 April 2014
沖繩世界文化王國
為左睇鐘乳石洞先至嚟呢度
泊好車一望 好似冇咩人嚟咁嘅
門票之前買定 抵玩好多
第一時間去玉泉洞睇下先
入口同裡面都一樣咁濕
去親鐘乳石洞先留意幾樣野
第一真係有蝙蝠架
第二地下真係好跣 要小心
第三 鐘乳洞一行就半個鐘架喇 要有心理準備
呢度D光會轉色架
好彩有人一起行
沿路有時都幾陰森
呢度話比我地知
鐘乳洞都係化石嘅礦場
呢個位好靚架
有煙出架!
洞口一出就係生果檔
日本人真係聰明
真係唔幫襯唔得 喺洞焗左半個鐘
我地誤打誤撞買左椰皇
真係必定要試啊!!!
點解話要試
因為除左椰汁外
佢會比一盤椰肉你
側邊會有豉汁同wasabi
食落口好似食緊鱿魚刺身咁
好驚喜好得意呀!
呢個沖繩之旅其中一part好delight
陶器部 好多野賣
有興趣仲可以自己燒陶瓷嚟玩
呢度有玻璃體驗
但阿TI太細喇 行埋去頂唔順嗰種熱
除左玻璃同陶瓷
仲有好多workshops比人體驗架
呢個王國有啤酒工場
我地唔多時間興趣又唔大
所以Skip~~~
首里城睇完傳統舞蹈
呢度都有得睇 但唔比人錄影或攝影
呢度仲有一個毒蛇館架
如果唔用入場票換鐘乳石洞門票
可以用換呢度嘅門票
或者再自費入毒蛇館
但...睇呢位小姐同條蛇合照咁遠
就知唔洗入啦
Bye bye喇沖繩世界文化王國
2014年7月5日 星期六
Easter Okinawa - 首里城
16 April 2014
離開波上宮同麵飽店
我地要去一個重要嘅景點喇
沖繩嘅首里城
一泊呢種車位真係要特別小心
一退車總係好鬼驚
首里城喺波上宮附近
靠GPS好快就Locate到
佢地嘅停車場一滿就要泊附近嘅車場
好靚嘅風景
愈嚟愈鐘意沖繩
度度都好靚令人好有渡假嘅感覺 正
嚟沖繩要睇返當地嘅歌舞表演
有D餐廳會包埋有SHOW睇
我地就揀啱時間喺度睇
睇左一陣 真係好靚
但可能佢地郁得好好好慢 我地都係唔太識欣賞
買票入城LU
入場喇
搵返個靚姐姐合照先
再搵阿叔合照 KEKE
入城喇
必拍景點
入到嚟大家都會跟住同一個方向行
就係去參觀文物喇
其實我地就係沖繩文物 :P
皇帝個位
皇帝個印
皇帝間屋
前面有好剛MODELS
洗手間裡面都有首里城嘅details
行返出去喇
首里城附近嘅園比屋武御岳石門列左入世界遺產架
唔好行過左唔知喎
最後係守禮之邦
就係首里城嘅大門 亦係必影嘅景點
最後睇埋冇咩睇嘅玉陵
睇阿ti嘅眼神就知 冇咩好睇
哈哈哈
喺唔知食咩又肚餓嘅情況下
大家食左一餐好地道嘅沖繩粗粗拉麵餐
仲有咖哩
訂閱: 文章 (Atom)


text:
2008年10月29日.星期三 (Part C)
喺街頭買左啲零食同手信.我地喺7仔便利店見到特別包裝嘅温泉蛋,買左熱粟米罐頭湯同明太子飯團,雜菜蛋三文治,午後の紅茶喺火車度食.
有間叫“籠清”嘅舖頭好特別架,門口擺左個燒烤爐同水機,仲有兩大盒魚乾免費俾遊客燒黎食,另有昆布湯贈飲,只係差啲飯就十分完美喇.另外有間賣蜜糖嘅舖頭,啲蜜糖水有得試飲架,個姐姐好好招呼架,我同太太試飲左一杯就即刻幫佢買兩支,搞到個姐姐好開心又手忙腳亂.
我地搭番Romance Car番新宿,太太特別訂展望席睇風景同影相,車頭位置180度望前面,睇風景好似坐過山車咁好high架.雖然車程要個幾鐘,喺車上影吓相食吓野,啲座位又舒服好快就到站.
我地仲要轉車去池袋番酒店check in放低啲行李.上房途中因為我太大意唔小心整跌太太(好彩冇整親),上到房由於件小事又同太太嗌交.
我地換左衫再出上野買手信同食飯(鰻魚飯).去到上野買野食野大家都冇出聲,沿途太太喺“百果園”買生果食(太太食菠蘿我就食哈蜜瓜),喺街邊仲買左燒年糕食.太太喺間藥房買左好多套“魔術髮貼”用黎做手信喎,我地喺手信鋪買左好多糖果同和果子準備分俾啲朋友做手信.我地好早就返左酒店休息,要统計吓仲要買幾多手信…最後梗係食宵夜(杯麵同生果),跟住梳洗舒舒服服覺覺豬…


text:
2016年8月25日星期四
Passionsspiele
出場係一次過所有演員出晒嚟.
Total話有四百位演員喎.
Passionsspiele聽講以前係酬謝神恩而做嘅戲,即係好似我哋嘅神功戲咁.
呢個場係歐洲其中一個最大嘅天然舞台.2001年入咗世遺.
呢日太好天,坐喺度暴曬.條頸曬到刺痛.
有廣播話喺唔妨礙其他觀眾情況下,呢度係歡迎你影相.
故事開始,瑪麗亞未有得生.
鏡頭一轉,盲嘅開咗眼.
耶穌收𡃁.
病到CC吓可以起番身.
呢位一定係最細嘅童工.
中場休息即刻飆去搵個陰影涼吓.
右邊嗰位個死樣...哈哈哈.
耶穌升咗天.
唱聖歌完場.
個劇都幾悶吓.原因1> 一開場所有人出晒嚟,又冇佈景,冇咗驚喜.2 > 啲演員嘅台詞好似讀聖經咁,似去咗教堂.
劇目個個都識,如果年年做一定冇人睇啦(呢日2/3滿).所以下次演出係五年後呢.
22 則留言:
以前讀聖經學校有教過,仲要記金句同背主禱文,早就忘記晒.回覆刪除
冇帶帽擋吓咁猛烈嘅陽光?回覆
以為呢度係一個深坑會有陰.刪除
只喜歡這個露天舞台回覆刪除回覆
夠天然,又幾啱個故事.刪除
係呢個天然舞台好正, 都唔使搭咩佈景啦,夠哂天然.果d小演員都好專業.回覆刪除
你搵塊爛布包實咪唔使曬到燶囉.回覆
天然佈景幾啱個故事.刪除
邊度搵塊布喎.
我唔識聖經故事, 應該唔啱我睇回覆刪除回覆
我只係幼稚園讀過.都係唔多識.刪除
咁得意嘅,呢啲劇目唔係應該响復活節做咩,一係就入秋先做,無咁曬回覆刪除回覆
咁又唔知點解喎.可能呢個時候天氣好.刪除
耶穌升天那一幕是否吊威也?回覆刪除
而呢個露天劇場,要小解時唔知夠唔夠地方去方便?回覆
其實佢只係上咗山頂咋.刪除
呢度設施都幾新吓.廁所都特別大.唔見女士排長龍㗎.
- 回覆
哈哈,我冇駁故吖.刪除
使唔使比入場費㗎?睇咗幾多個鐘?回覆刪除
右邊嗰位個死樣 <-- 可能佢熱得濟申條脷出嚟散熱? :p
啲演員嘅台詞好似讀聖經咁,似去咗教堂 <-- 劇本都慳返 :p回覆
要㗎,三十幾歐.大約兩個鐘.刪除
好似狗咁.
照讀啫嘛,真係唔使劇本.
主要係睇個場面,咁多演員都幾墟陷嘅,由耶穌出生做到升天駛唔駛做兩個鐘?回覆刪除
如果咁晒我寧願去側邊啲企位睇回覆
大約兩個鐘.刪除
唔抵嘛.啲飛價錢唔同.
一個劇講曬主耶穌一生幾好, 比我都會睇.回覆刪除回覆
睇過一次就冇新意.刪除


text:
又喺我哋一班拋妻棄子嘅死佬,一年一次嘅蛇宴兼團年飯局,上年嘅星廚真喺平靚正,有得睇有得食嘅好玩蛇宴飯局.今年,原本唔喺揀嚟富臨,貪佢做緊個蛇宴套餐加多$300就有房,點知後尾又話取消咗,價錢跟之前雖然一樣,但就只無咗包房嘅優惠,費事煩就退而求其次,堂座都照去馬.
因為仲有兩個星期就過年,所以,見好多客幫襯,當喺提早團年,目測所見全場爆滿.
早已訂好個秋冬滋補宴,都只喺等齊腳就開餐.而個滋補宴連湯連蛇羹一共9道菜,全包宴,實價$2,680.
個餐包一支紅酒,兩支大啤及6罐汽水.我哋大部份人唔好酒,有啲又要揸車,所以,只留一支啤酒,其他換埋汽水.當喺參考,一支紅酒換3罐汽水,一支啤酒則換到兩罐,咁換法抵就唔抵架喇,不過,汽水大家都覺得啱飲啲.
以下出菜先後喺當晚實際嘅次序:
蒜子瑤柱甫
第一道菜就嚟碟瑤柱甫,以生菜,髮菜墊底,雖然啲瑤柱唔算好大粒,但味道都濃香,略嫌個茨汁勁杰身.
淮杞烏雞響螺燉三蛇湯
留意咗成晚,負責我哋附近嘅阿姐主要有兩個,幫我哋上湯嘅盡責醒目,拎兜湯嚟仲醒目到滔起少少渣俾我哋相機先食,反觀另一位阿姐成晚同熟客打牙骹,成日扮斟茶,懶到咁明顯都無經理理佢.呻完不滿,講番個湯,燉三蛇湯好足料,睇阿姐撈碟渣出嚟就知,味道都幾醇和.
蛇湯浸時蔬
上依道菜又喺好搞笑,無啦啦嚟個白灼時蔬,隔咗好耐先上埋個蛇湯,佢哋啲服務,尤其出菜真喺亂到不得了,我哋唔喺要求5星酒店嘅水準,只不過喺間正正常常嘅酒樓服務啫.
紅棗香栗扣全鴨
鴨內釀咗好多紅棗及栗子,味道非常之香,不過,唔明點解上枱前鴨殼已經鎅開咗,而且,食落離奇地鴨肉唔多,講明全鴨,而且睇落都唔細隻,好似好少肉.人哋仙鶴神針,我哋就鮮鴨神「針」,封番鴨肚嘅鋼針仲跟埋上碟,好彩支針又粗又大,近視嘅都睇到,如果喺細針就大家鑊.即時向一位男經理反映,佢除道歉外,即時答允送隻燒鵝補償,咁我哋又唔喺要搞大件事,但求食飯開心啫,不過,希望佢哋啲廚房大佬做菜用心啲囉.
鮮竹五蛇卷
明明喺一圍預12人,因為佢都講明包12人茶芥,但出奇地五蛇卷及瑤桂甫都有14件,當喺賣大包.啲五蛇卷不過不失咁啦,外皮都炸得酥化唔油,但蛇肉好少.
陳皮豉汁蒸大鱔
碟蒸大鱔算得上成晚無咩好投訴嘅菜式,因為鱔肉蒸出嚟滑溜,啖啖豆豉及果皮香.
太史五蛇羹(3窩)
可能有3窩嘅關係,啲蛇羹原先喺外邊枱分好先送嚟,所以,我哋要求另外嗰兩窩擺上枱自己搞掂,可驗明喺咪3大窩嘛.雖然足3大窩,但感覺料少,質感都可以,只喺似食普通嘅碗仔翅,而且,勁重胡椒味,得個辣字.
燒鵝
因為「鮮鴨神針」事件,後上嘅燒鵝喺補償菜式.佢哋嘅燒鵝確喺唔錯,雖然,未至於即燒即食咁熱辣辣,但都皮脆肉嫩充滿油香,皮下脂肪卻唔喺多.
支竹羊腩煲(麻辣雞煲)
我無打錯,你亦無睇錯,以下依道菜原本喺支竹羊腩煲,但開始上菜無耐有個女經理走埋嚟話無草羊返,做唔到個支竹羊腩煲,唔喺話?你無羊腩唔喺依一刻先知啩,朝早打嚟再確認張枱時你哋又唔講.雖然佢都好有禮貌講唔好意思,提議話換個麻辣雞煲俾我哋,仲俾夠隻半雞,就算你換夠兩隻雞都唔喺嗰會事,擾攘咗一大輪,最後,我哋都喺求求其其勉強接受就算.不過,個雞煲或許有隻半雞嘅份量,但就肯定喺「雜件」,因為我哋專登數住佢,竟有5隻翼尖,而且無人話食過脾位,根本就喺一般做小菜雞球啲雜件位,真喺好無誠意.
臘味糯米飯
除咗個陳皮豉汁蒸大鱔之外,大家都稍為讚吓嘅喺最尾上枱嘅臘味糯米飯,因為飯粒黏糯有咬口,夠乾身唔太濕,好有臘味香味.
杞子桂花糕
原本個餐唔包甜品,再問問之前個男經理可唔可以送啲甜品嚟,佢都好大方,整碟桂花糕涼一涼降下大家心中「怒火」.桂花糕味道唔差,幾有桂花香,不過,夾起嚟比較易散.
最後負責收錢個小姐,要求打多張單,都黑面「咀妙妙」,態度超唔掂!自從晌網上分享吓飲飲食食之事,又有機會同啲店主文流,知道搞一盤飲食生意唔容易,人工高,鋪租貴,食材又花錢;自已有時都煮開嘢,更知道真喺好花心機,所以,出去食餐飯,都會好用心品嚐,出食評亦唔會好隨意俾個劣評.晌千多篇食評當中,被評為劣評為數好有限,要小弟出手嘅,真喺要食物差,服務又差,無誠意,做菜唔用心……先俾個劣評佢,「富臨」你得咗喇!順便晌度向各位大佬致歉,搵咗間掃興到甩褲嘅酒樓食我哋一年一度嘅蛇宴!
個人評分
味道:6/10
環境:7/10
服務:3/10
抵食:5/10
平均每人消費:HK$225
餐廳資料:
富臨皇宮 Foo Lum Palace
美孚美孚新村百老匯街85號C地下
2368 3738


text:
生炒排骨
( 20-APR-2016 WED )
今朝里奧大人要去機場見客 所以又陪我食早餐 好開心呢 ~
菇場居然忙 咁都好 眨下眼又 lunch time ~~~~~~~~~
家姐話呀姨婆婆會星期日探媽咪 我話未必得閒 之後唔知講開咩 話婆婆想我地每晚探媽咪 我話都痴痴地 唔駛做呀 ?! 叫佢自己晚晚探囉 講就天下無敵 之後家姐話其實我地探得唔多 咁其實我都承認 探佢佢又瞓 同埋佢又唔珍惜 而得妳快 d 走 咁點會有人想探妳呢 ?! 妳咁錫媽咪 叫妳探妳又話晚晚放 8 點 咁其實如果妳真係要探 妳望一眼都可以 妳覺得自己有虧欠嘛 所以唔好同我講話無時間呀 邊個住得近呢 d 無謂嘢 ~
成日覺得同媽咪一齊住 佢就會好番咁 因為有人 mon 住佢食嘢同埋知佢做運動 我話佢忽上腦定啦 我 9 個鐘頭唔喺屋企 點 mon 佢呀 核心問題唔係在於我呀 真係頂佢唔順 完全唔用個腦諗嘢 ~
今日有 lunch box 飽鬼到呢 仲食唔哂 d 扁意粉添呀 但真係唔可以夾硬食 因為已經飽到上喉嚨頂呢 唉 之後同自己講 短期內唔再食咖哩 嗚嗚 ~
仍然忙下停下 好快又放工 lu ~
今晚同媽咪 家姐食飯 我一去到媽咪屋企 佢當然係瞓啦 咁是但佢啦 之後我見到包魷魚絲 上次就見到包花生 唔應該食嘅都有齊 咁工人叫佢坐啦 我望到佢額頭好似黑黑地咁 我話妳真係要郁下啦 成日又亂食哂 排唔到毒好煩架 郁多 d 唔駛揹機 可以去遠 d 食嘢 咁仲好啦 ~
咁家姐 whatsapp 我 話想同媽咪食乳豬 咁我話是但啦 有事佢負責就得架喇 ~
之後同佢傾下計咁啦 隔咗陣 佢無啦啦又話會死 又叫我對家姐好 d 我話妳放心 我對家姐好好嘅 之後佢又講聽日可能會死 我都唔理佢 咁驚死又亂食嘢 ?! 驚死就郁多 d 啦 唔係就咁坐喺度嗌死死死 應該梗加積極面對人生啦 ~~~~
家姐好激氣話無乳豬呀 我心諗都痴痴地 乳豬幾咁鹹呀 ~
去到餐廳 媽咪又話死 可能聽日會死 我無出聲架 因為我唔覺得佢慘 只係覺得好煩 家姐話喎 醫生話妳無嘢 只係話妳懶 要郁多 d 我細細聲再同佢講 仲要唔好亂食嘢 之後媽咪話醫生話佢生 cancer 我話點解咁講 佢話醫生同佢抽血咁講 之後我話妳咁勁嘅 出動到醫生同妳抽血 ?! 我話醫生係唔會同人抽血架 家姐再問點解咁講 佢話佢覺得 我真係好想話佢都忽忽地 咁Q驚死就咪亂食嘢啦 ~
之後佢同家姐講 話我頭先話佢會死喎 呢下我火黎 我話妳咪亂講 我無講妳死 工人都話無啦 之後我黑面 我唔食嘢 同埋我真係好飽 咁家姐仲話叫我唔好咁 我叫佢唔好再講 因為我已經好想喊 同埋我喉嚨已經谷到好難吞口水 ~
咁家姐問媽咪仲想食咩 佢話想食咖哩牛腩同豉汁炒蜆 家姐真係睇下餐牌有無 真係忽上腦 ~~~~
媽咪應該知我好嬲 話我唔食嘢佢會好激氣 我想話慳 d 啦 我全程都無望佢 不過家姐又食唔哂 我先夾硬食 每樣餸剩 1/3 呀 無理由嘥嘛 ~
咁佢話隻狗依家每星期做一次針灸 每次五百蚊 我話一早就唔應該養狗啦 為咗間屋有生氣有聲就養 人地養狗係成日陪佢落街 唔係有病就帶佢睇醫生 比錢醫佢就好 之後佢話咁點解我要供樓 我都費事理佢 九唔Q搭八 養狗養到佢咁 其實個個都話 d 狗最可憐囉 好在唔係得我話 唔係跟得佢地多 真係以為得自己樣樣都係錯 佢地做嘅嘢就最有智慧呢 ~
之後同佢講話媽咪今日都食咗雪糕新地 家姐好錯然 問我點解會知 我話我掉垃圾 見到垃圾桶有 2 個雪糕杯 即係媽咪同工人每人一杯啦 家姐話媽咪尋日打比佢 問佢可唔可以食雪糕 家姐話唔好 之後媽咪喊 我即刻話痴痴地 所以我話其實佢問完妳都會買 打比妳真係好多餘 我仲話佢可能諗住呃埋妳話無食添 但人在做天在看 我好日唔會掉垃圾家嘛 點知一掉就見到雪糕杯 等如佢上次買蛋散咁 無諗過我會探佢 又比我見到 所以其實我都同家姐講 根本佢點都會買 是鬼但佢啦 唔好煩到我就得架喇 ~
同佢行埋萬寧就番媽咪屋企 媽咪第一句問我有無食哂嘢 我知佢知我嬲 咁我都好平淡語氣答佢話食哂 但就無望佢嘅 我覺得我唔走人已經好好 ~
我覺得媽咪隻腳係腫 但家姐話唔係喎 唔係硬嘅腫 叫媽咪郁多 d 就得 我話佢郁先得架 不過妳話唔腫就唔腫啦 妳咁有經驗 ~
之後同家姐傾計 傾到 9 點走喇 其實家姐只係唔鍾意我唔比媽咪食嘢 覺得我好衰咁 但其實佢只會累死媽咪 不過頭先單嘢之後 我決定唔再話唔比乜唔比物 反正我話唔比 佢地會照買照食 由他吧 總知我對手無染到鮮血就可以了 妳地鍾意點就點啦 唔好煩我 而我都唔再講咩 唔好問我意見 唔好叫我上網查依樣果樣 家姐叫工人同媽咪覆診嘅時候 錄低醫生講咩 我心諗都忽上腦 醫生叫媽咪唔好出街食 妳咪一樣同媽咪出街食 咁聽醫生講咩 對妳有乜很用呀 ?!?!?! 佢唔知我會陪媽咪覆診 不過我當日問完醫生嘢 我都會誇大醫生所講嘅嘢比佢知 睇下佢係咪仍然亂比嘢食比媽咪食 之後會問番佢 妳叫我聽醫生講咩 但妳又唔係聽醫生講 咁聽黎做咩 ?! 睇佢點答 呵 ~
里奧大人今晚 6 點唔夠番到屋企 一番到去佢都做緊公司嘢 咁我都沖涼先喇 情緒低落 要沖熱水涼冷靜一下 ~~~~~~~~
我問里奧大人 如果有一日我比媽咪 家姐激到暈咗入醫院 你會點做 佢話都唔需要問佢地 d 咩 因為佢都知媽咪 家姐都係唔用腦嘅人 但就一定比臉色佢地睇 因為激到我入院 哈哈 佢好小答我假設性問題架 所以佢知道有大單嘢發生 哈哈 ~
我忍唔住大喊 話頭先激到我就黎死呀 我話我樣樣咁上心 但到頭來得到 d 乜 個個當我衰人 之後佢用手幫我抹眼淚鼻涕呀 (如果我睇戲咁喊 佢就拎紙巾比我 今次居然用佢自己隻手抹 佢好小見我咁激動 我估佢都心情緊張亂了 哈哈)~
咁佢一路抹一路叫我唔好激氣 驚我甲狀腺翻發 當下我覺得佢真係好愛我 次次我一激氣 佢第一時間就驚我依樣翻發果樣翻發 其實佢真係好驚我有事呢 ~~~~
喊完真係舒服 d 已經忍咗好耐 唔喊可能我會谷死 ~~~~
今晚雖然極之非常唔開心 好在可以同呀 mi 同冰姑呻 再同里奧大人呻埋 心情鬆咗好多 因為我真係好驚 我咁對媽咪 係我嘅錯 ~
同冰姑 whatsapp 到 11 點半呀 原來已經咁夜 係時候要瞓喇 真係第一次咁夜 佢知我唔開心 所以點都會同我傾 事實傾完真係舒服好多 所以今晚好多謝冰姑同 mi 笠呢 ~


text:
根據小弟出發前嘅調查所知,係 Oamaru 睇企鵝有兩個熱點,一個係 Bushy Beach Road,呢道主要睇黃眼企鵝;另一個係 Waterfront Road,呢道就主要睇藍企鵝.下面個地圖就記低咗呢兩個熱點嘅位置.
在較大的地圖上查看紐西蘭南島自駕遊 2014 - Oamaru
因為黃眼企鵝嘅習性係日頭出海搵食,到旁晚六點咁上下就番上岸歸巢休息,所以我哋今日第一場企鵝騷先去 Bushy Beach Road 碰碰運氣.
渣車去到 Bushy Beach Road 嘅盡頭,就咁係路邊泊低架車;
向住海邊方向好容易就可以搵到呢個路牌,行入去路牌旁邊個閘門就係睇黃眼企鵝嘅地點.
啲遊客就係呢個位置望落去下面個沙灘道睇啲企鵝上岸歸巢咖嘞;因為保育嘅原因,每日晏晝 4 點打後係唔俾啲人行落去個沙灘道,以免嚇嚫啲番歸嘅企鵝;所以圍欄呢道已經係最近可以望到晏晝歸巢啲企鵝嘅位置.不過呢個位置離開個沙灘查實都幾遠,要睇得清楚最好都係帶定支望遠鏡,要影得清楚就盡可能用長啲嘅鏡頭嘞.
今次我哋都算幾好彩,一嚟到已經聽到在場啲遊客一陣騷動嘅聲音 ;立刻走到人堆入面往下望,就見到隻黃眼企鵝係個沙灘道.佢一時就係沙灘道行嚟行去,一時就落水游吓好似又想去搵番啲同伴但又唔想出海咁.我哋係嗰個位捕咗個零鐘咁上下,遠嘅近嘅大約見過兩三隻黃眼企鵝係嗰個沙灘道上岸.捕到 7 點零鐘,我哋就離場出車去睇下一場企鵝騷嘞.
藍企鵝又名神仙企鵝,係全球體型最細嘅企鵝嚟.藍企鵝嘅習性係日頭出海搵食,到天剛剛入黑時至番上岸歸巢休息;初夏時節係藍企鵝嘅繁殖高峰期,所以我哋嚟到呢段時間係當地藍企鵝最多嘅其中一段時間;因為唔同季節當地藍企鵝嘅數量同日落嘅時間差別都幾大,所以去 Oamaru 睇藍企鵝之前最好先去呢個網站,下載下面呢個圖表睇睇事先計劃一吓.因為你去陣時啲藍企鵝嘅數量如果唔多,去到見到佢哋嘅機會就會相對地細啲;同如果諗住去睇亦要由個圖表對照番啲企鵝大約幾點鐘上岸,就啱時間到場.
係 Waterfront Road 有兩個途徑可以睇到啲藍企鵝嘅;一個係俾錢參加呢個由 Oamaru Blue Penguin Colony 主辦嘅 Evening tour,入場費由紐幣 28 到 40 大元不等.入場睇嘅好處係可以舒舒服服咁坐係個大看台上面,睇到最多成二百幾隻藍企鵝歸巢嘅盛況.不過要留意入去個看台睇企鵝陣時係嚴禁攝影嘅,啫話俾錢入場嘅話係只可以齋睇,冇得影相留念 .
而我哋今次就選擇咗另一個比較慳家嘅途徑睇藍企鵝嘞.Oamaru Blue Penguin Colony 同我哋一陣睇企鵝嗰道都係近住 Waterfront Road 盡頭嘅位置.我哋渣車去到 Waterfront Road,首先搵個離開一陣睇企鵝嗰道比較遠嘅位置泊低架車,因為驚一陣入黑睇唔清楚條路走陣時一個唔覺意車嚫啲企鵝就唔係幾好.去到查實仲有一排先到企鵝仔出場嘅時間,可以先落車四圍行一陣觀察一吓嗰道啲環境.
行咗冇幾奈就見到海邊一個封咗過唔到去嘅碼頭聚居咗一大群鸕鶿.
係 Oamaru 睇藍企鵝,除咗參加 Oamaru Blue Penguin Colony 嘅 tour 外,查實有少部份藍企鵝會係 Waterfront Road 嘅呢個位置上岸.我哋去嗰日睇見啲藍企鵝就係由紅色箭嘴嗰個位置上岸,沿住條欄杆下面個位行去 Waterfront Road 道過馬路番屋企咖嘞.
係呢個位睇企鵝嘅好處首先當然係唔使俾錢都有得睇喇,另外係呢道睇企鵝可以偷吓雞影吓相;不過影還影,要記住千萬,一定,絕對唔可以開閃光燈影 .
睇番呢條 2010 年陣時嘅 youtube 片段.當時啲遊客見到啲企鵝係條街出現就係咁用閃光燈追住啲企鵝仔嚟射 .可能見啲遊客真係幾失控吓,我哋去嗰日已經見到有啲當地嘅保育人員出嚟維持秩序欄住啲遊客唔俾我哋行得太近啲企鵝.
啲企鵝仔上岸後就會沿住紅色箭嘴示意嘅呢條路線過馬路,我估佢哋應該就係馬路對面個荒廢咗嘅貨倉道築巢.
睇完附近啲環境,我哋就入去 Oamaru Blue Penguin Colony 道坐咗陣休息吓,到 9 點咁上吓,就出番去捕企鵝嗰個位置坐底等運到.等到 9 點半咁上下,終於聽到啲企鵝傳嚟嘅叫聲.
幾隻藍企鵝先由呢個位置上岸 .
可能佢哋對面都集中咗幾大班包括我哋呢班睇企鵝嘅人群,見佢哋一上岸就驚驚青青咁哩埋係個欄杆下面 .
佢哋一時就整理吓啲羽毛,一時就好似未齊腳等緊啲同伴咁.
搞咗一大輪,終於都儲夠勇氣起步番屋企喇 .
行到出馬路邊又停低左望右望.
好似班小學雞 ~ 呀唔係 ~ 小學鵝先啱,唔識過馬路企咗係路邊唔知典算添 .
係馬路邊又係整理吓啲羽毛左望望右望望搞完一輪,再一次儲夠勇氣,一鼓作氣衝過馬路走過去對面貨倉嗰邊,終於番到屋企覺覺豬喇 .
呢幾隻企鵝去到馬路邊時個天查實已經黑齊,但佢哋番歸後好多睇企鵝嘅人群都仲係意猶未盡,又再行番去佢哋頭先上岸嗰個位等 encore.但我哋幾個今日踩到呢個鐘數實在已經夠晒皮,冇跟大隊埋位等睇第二場騷,決定打道回府出車番旅舍休息.
紐西蘭南島自由行 2014 - Oamaru 看黃眼企鵝與藍企鵝
根據小弟出發前嘅調查所知,係 Oamaru 睇企鵝有兩個熱點,一個係 Bushy Beach Road,呢道主要睇黃眼企鵝;另一個係 Waterfront Road,呢道就主要睇藍企鵝.下面個地圖就記低咗呢兩個熱點嘅位置.
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
o係男家斟完茶之後,跟住我o地就出發去尖沙咀Cafe嘞!
我o地o係Cafe攪o左個Lunch Buffet,之後註冊議式亦都係o係呢o度舉行.晏晝呢餐請o既都係我同老公o既朋友,同事,教會弟兄姊妹.o果日到場o既大概有60人o度啦!
去到餐廳大約係12:00鬆D,我o地預o左呢段時間比自己屋企人食o野.至於我同老公由於要執o野,,打點,換衫,所以都無乜食過o野,我就只係食o左兩件好細o既蛋糕仔,好彩唔覺肚餓啫!
我o地去o度餐廳無耐,兩位幫我手o既好姊妹都o黎到,之後整日o既行程就要多謝佢o地o既幫手嘞!因為真係有好多o野要跟,好多謝佢o地o既幫忙,如果唔係就真係唔知點算嘞!
Continue reading »
o係黃金海岸影完相,我o地就出發去男家嘞!
去到男家,攝影師亦照慣例攪o下氣氛,所以都無覺得拘緊.
呢日係第一次叫老爺奶奶,有D唔係好慣呀!話o西叫o左世伯伯母成10年呀!
仲有一樣唔慣o既係,老公妹妹叫我大嫂呀!都係叫番名親切D.
奶奶送o左條鑽石錬比我,晏晝註冊我就係帶住佢嘞!
斟完茶,影o下相o甘,好快又出發去下一站嘞!
屋企離黃金海岸好近,唔駛10分鐘就到,所以我o地揀o係呢o度影相,跟住亦都好順路可以出番去市區.
呢日好好天,係我意料之外,之前天文台預報話係陰天,好彩測得唔準確咋!
睇番我細佬幫我o地o係黃金海岸影o既相,已經覺得靚,好期待睇攝影師幫我o地影o果D,應該會影得好好,好靚,因為感覺攝影師好Pro.
我o地o係黃金海岸大約影o左45分鐘左右,攝影師好似越影越開心,話影埋呢張就走,跟住又影多張,之後又影多張…………,其實我都好想影耐D,不過之後仲有一連串o既行程,真係唔走唔得,無辦法啦!
Continue reading »
o係出發去黃金海岸之前,攝影師同我o地o係屋企樓下影o左幾張相,有俊男,美女,仲有香車.o甘樣講,自己都忍唔住笑添.
Continue reading »
琴晚返o左去奶奶o度食飯,可以話係又食又拎.
奶奶除o左煮多o左餸,預我o地今日帶飯之外,仲另外煮o左兩個餸預備我o地今日做晚餐,除此之外仲有一袋菜,一袋生果,兩塊"葉"好o左o既豬扒,一袋丸,小吃辣尤魚同魚串各一包.
其實奶奶對我o地真係好好,我o地都怕佢會辛苦,但係又唔好意思唔要.
唯有講句唔該o西!奶奶.
琴日去報o左團嘞!我o地會去紐西蘭Honey Moon,下個月8號出發,希望成到團啦!
新娘呢個環節好簡單,無食Washabi,無愛的宣言,無人被糟質 ……….
就連伴郎伴娘,兄弟姊妹,我o地都無搵.我o地都喜歡一切從簡.
當全屋人準備就緒,老公上o黎接我之前,攝影師先上o黎我屋企影o左幾張相.
跟住攝影師怕我o地無o野影,所以提議將我一隻結婚鞋除出o黎收埋,要新郎哥搵番比我,呢一段我o係房,要等遲D攞o左碟先睇到嘞!
之後,就到我細佬充當大妗姐,付責斟茶遞水,攝影師就攪氣氛,會代講"飲過……茶,……中三T又嬴馬" (類似係o甘啦!唔係好記得添).雖然我o地出門比較清靜,但係氣氛好好,感覺好舒服呀!
斟完茶,o係屋企影完相,我同老公就出發去黃金海岸影相嘞!
Continue reading »
Amy同我化好裝set好頭之後,我就即刻去換衫.
由於Amy同我亞媽化緊妝,屋企又無其他女仔可以幫我,於是乎我就嘗試自己拉拉錬,點知一拉,拉到一半條拉錬走o左位,唔上唔落,心諗唔係o麻!我租o左一件婚紗咋!點算呀!
我唯有走出廳求救,好彩最後都攪番好,真係虛驚一場.


text:
係博覽館開四面場, 比起紅館既場地仲正, 坐位超近, 城城話: 就算坐山頂位都係比個台既水平高少少乍, 尤其是今次佢個台仲升得咁高添, 升起再旋轉時仲高過山頂位架, 所以無論坐邊個角度都睇得咁正.
今次諗住帶部大機出黎影城城既, 點知叉完電後放低左出門口時唔記得左攞添, 唯有又係用部手機影下先啦.
演唱會既氣氛相當之好, 我揸住個bonbon舞足全場, 都唔識得影相勒, 去到高潮位仲企起晒身一齊跳添, 呢幾日咁凍, 沃下個身個人都暖左好多喎.
記得上次入黎睇梁詠琪演唱會時左轉車右轉車咁, 坐成個幾鐘至入到去, 覺得好鬼麻煩, 唔想再有下次添, 但今次揀左坐專為呢個演唱會而開既機場快線, 又幾舒服喎, 仲要半粒鐘就入到去添, 咁大個女都係第一次撘機鐵乍, 感覺都ok啦, 最緊要快麻.
於演唱會當日買即日來回博覽館既車飛, 只係收$42乍, 都幾底丫. save time save money麻.
由於要係中環撘機鐵, 咁順便係中環食埋晚飯至入去啦, 天氣凍凍地, 所以揀左呢間食咖哩既舖頭~峇里閣, 入到去好快咁揀左個巴東咖哩牛腩麵, 個汁好野味架, 的牛腩都好淋, 你地唔好睇錯個碟係意粉喎, 真係麵黎架, 佢地將的麵滾完攞起再撈咖哩食既, 幾好味咁架.
另外仲叫左個串燒雞肉黃薑飯, 好其待既黃薑飯真係有的失色, 個飯又凍又硬, 又無咩薑味, 無知點解叫黃薑飯呢, 好在跟飯既串燒仲算過得去, 不過我都係揀左攞人地的巴東咖哩汁去撈呢個黃薑飯食囉, 咁樣個飯就變得暖暖地無咁凍食, 的飯又有返的味咁啦. 但我個朋友話, 呢間嘢晏就食既午餐就幾好喎, 晚餐佢都覺得麻麻地, 咁下次有時間既咪再黎試下午餐有幾正囉.
峇里閣:
地址: 中環卑利街35號地下
電話: 2854 1532


text:
Friday, August 5, 2016
怒呻
激氣事不嬲都有,但呢件事都要記底去先.
本來已經少寫blog, 但唔呻下我會勁辛苦,所以都係呻左先算啦. 我唔係想再講人地,不過影響到我既野我唔可以唔講.
事緣係,我99 打算10月返大陸探親,咁我地緊係要arrange下點樣接送小朋友. 我個陣返hk, 已經拎左兩星期假,跟住我又岩岩轉左地方做野,同埋上個月佢地去旅行我又要遲到早退返工去接送hannah,趕到我!所以一早mark 左62 去幫我手接送佢地去學校. anyway, 本身99 想10月頭去,10月尾返,點知個d殘障突然同佢講話,oh, 我地book左機票去玩,10/10先返,搞到99 d schedule都亂哂,因為佢本身係10/10同佢自己亞媽慶祝生日嘛, 而家我唔知點lu. 咁因為我99 去旅行,咁佢地就要搵人湊d小朋友啦,咁我就話,上個月我已經遲到早走,無可能成日都係咁,所以我叫左62 去接送hannah同emma, 佢話無問題, 咁問題就黎啦,佢地就係度勁bitch, 話佢地無咁多假,叫左婆婆請一星期假,其他個d就自己拎幾日,都仲差幾日,就叫我地請幾日去接送hannah, 講真,我請假應該唔係問題,問題係佢manage我d野我就勢係假.佢地無假係佢地自己事,邊個叫佢地拎哂d假去旅行,點解我要成日都圍住佢地走?神經病. 咁佢地自己有假,又明知99 要返大陸都唔留比自己用,咁佢地咪on 9 囉! 只係識得享受自己,完全唔會理人地d schedule. 好黑我憎. 咁琴日我同99 反映完叫佢地自己搞掂,佢地就好唔gur, 跟住99 話佢地有假都唔留d比小朋友,佢地就話我地既時間識自己manage, 唔駛你理. 係,識manage自己去玩時間, 但唔會理人地囉. 跟住我99 就話叫公公請幾日幫手,佢地就話,佢唔洗做呀?咁我同我老公又唔駛做咩? 痴痴地線. 總之,有d人逆佢地意就勢係假. 問10 個parents有10 個都會留d假比小朋友,佢地直頭唔係parents tim, 佢地個陣返hk去左兩星期,岩岩去carribbean又去左一星期, 跟住10月又話去10日, 用假咁chur, 咁梗係啦,所以呢d人唔駛幫,都唔抵幫. 我99 話佢地去旅行影響唔到我地,我咪話佢地就係因為拎哂d假去旅行而家無假咪影響到我地囉!我講得無錯架! 我地個家,有咩事我地都自己搞掂,唔會影響人地,而家佢兩條廢柴因為自己要享樂而影響哂所有人就勢係假! 所有d公公婆婆嫲嫲爺爺永遠都要圍住佢地轉,我就算想搵人睇住佢地一晚我地都唔敢望,除左我亞媽黎我先可以算係休息個兩星期.
多謝大家聽我呻,佢地兩個應該放係高登比人地搜查下佢地d衰野.
11 comments:
呢D行為真係衰到無朋友呀! 自己仔女自己揍,一係豪D帶埋仔女去旅行,一係就取消唔好去囉,老實講,我都好怕呢D要成個地球圍繞住佢轉嘅親戚,奈何梗有一個喺左近.希望Mrs. Wu一家最終唔會受到影響啦!ReplyDelete
Have a wonderful weekend!
Mrs. Wu,ReplyDelete
-聽到都勞氣
-我覺你唔好靠奶奶,因你奶奶偏愛两條費柴嗰一家
依家人超自私又無品, 再次戥小朋友無陰公囉!!! > <ReplyDelete
真係好自私!自己去玩放低細路都算,咁好心就諗點安排,確認有人幫你做先放啦,而家全世界都老馮幫你架X(ReplyDelete
我哩D單身中女,唔駛點照顧頭家,去玩前都諗清楚公司有無嘢要跟,屋企有無特別事先請假啦~~
佢地可能根本已經慣左了,唔覺得咁樣唔妥啊...ReplyDelete
I agree that you should have someone else watches your girls.ReplyDelete
Your in-laws aren't very reliable.
唉..唔好嬲.佢兩個小朋友最可憐ReplyDelete
真係乜人都冇,冇鬼理佢,唔好令自已激氣ReplyDelete
真係好過份!自私到極點,自己想點就點,完全唔理人感受!你6299 又唔點理,乜都就哂佢地,佢地梗係惡哂啦!ReplyDelete
有D人自私到習慣左, 唔會覺得自己有問題~ 真係堅嬲ReplyDelete
有啲人真係以為個地球圍住佢一個轉,比著係我都堅嬲ReplyDelete


text:
我好似傻左咁!成晚無瞓過!尋晚2點幾寫完blog同阿仔玩陣沖凉後打算瞓覺!點知瞓唔着!可能用腦過度興奮得濟!睇左陣書連老公都醒埋!佢又瞓唔返!兩个傾吓又試吓瞓但結果4個鐘都無瞓着!最後就一早起身食早餐,而老公就去返工了!
回家check email收到Hay House嘅reply!! 話中文版已被East Communications出左!咁我就上網揾下呢間公司啦!又唔似有喎!再睇番我上次千辛萬苦係中央圖書館嘅參考圖書館不得外借影印嗰尾版係佛教青年協會印過?上網揾台灣嗰本就係生命潛能文化事業有限公司印嘅?咁即係點呢?到底license左比邊個?
於是唯有再reply番人地個foreign rights dept., 話比佢知揾唔到佢話嗰問East Comm.啦!問到底係咪只係台灣有copyrights, 香港未有呢?係咪分開唔同地區?
再話佢知我揾到嗰本中文版比人譯到變左「佛」書,同埋無左我最想譯嘅 !好想同香港人分享一本好書啫!有無計仔呀?
如果大家有興趣就睇下啦!已被譯嘅台灣中文版叫 ,其實都係跟Louise Hay嘅理念,不過人地原本無特別講宗教!有提god同universe嘅!不過只係代表至高或宇宙嘅意思!但台版變晒我佛同加左改左某啲意念做佛教嘅terms囉!
我並無任何宗教歧視,只不過覺得翻譯應該忠於原著!唉!
如果肯睇英文書當然最最最好睇番英文版啦!Louise Hay - You can Heal Your Life!誠意推介!
其實我已經試緊翻譯呢本書!原來都好高難度!中英文grammar好大分別!但又好想譯!如果係好嘅應該會有nature support嘅!希望有好消息啦!


text:
星期三, 7月 31
禮義廉
見到其他金三都脫唒脚, 再收水係咪想硬食先. 但入面買礦偷食有之, 上市即做數又有之, 被你扼一次都話, 係咪可以成世做傻仔先. 咁唯有畀個折完再大減價, 做番高個風險溢價, 咁就係低價磨, 話知你保七定保三嘞.
呢幾年係大陸仲揾到食既唔係炒波幅, 就係自己做庄個尐先可以有得賺, 唔係就唔會個個變哂僵屍戶. 大個尐係有佢既霸權, 但係民粹同無驅動力下, 錢係賺多咗, 但債亦多咗, 估價亦愈趨向下. 民企十九都係騙, 唔買好過, 歐洲股神有板睇嘞. 創業板香江無得抽, 如做接火棒, 你話嘞. 其他理財產品又話要爆, 怪唔得只剩買樓一途矣. 諗番自己都咁心淡, 都係一個信号嚟既, 咁唯有就睇位做嘢, 橫掂每次升都係外資做嘢先, 其他都係跟風啫. 睇位買 2823 可能已經夠, 但呢幾年都係分嘢有效尐, 咁分尐都新興同邊沿高息, 再跌都有得圍數.
商人眼光狹隘, 只見少利, 不見公利. 古代寒瑩十年, 心無旁騖, 先可以論道. 現代花旗大都是律師出身, 終身從政先可探得高位, 就算有把柄亦早有防火牆, 技術含量頗高. 如視權位為槓桿套嘢工具, 或每以良心自許, 厚皮賴死奮進骨水, 咁就要拿把槍對住路人係咁掃, 先有機矣.
星期五, 6月 28
收水
今個月跌咗成千六七點, 最低時仲要多個一千點, 都唔好話唔夠絕. 睇吓美息可以由一點六急速升到二點六, 就知跟住尐按息可以升到去邊樹嘞. 回想未 q 時, 十年息通常係四五厘左右, 而家尐香江定期已蠢蠢欲動, 而家暫按息係二點五左右, 今次咁升上去, 起碼四厘係底, 上高都怕且睇到六厘啩. 而家大話精配合尐樓花放到三十月期咁玩, 送尐后生矇董一程, 尐后果任內都應睇到啩, 雖則佢都做唔得幾耐矣.
先前入尐資源齋睇 rsi 嚟撈, 又中左技術降, 今次食得幾應, 仆到直一直. 追悔都唔係我等為之, 睇番組合內資源博得太多, 唔減都唔好再加, 事必要記住. 今次里面銀根抽得咁勁, 外資拆倉下尐人民幣都要回軟, 係整治非規范貸款下, 短期內中港市都會升得起, 咁就要有耐性慢慢揀肥而噬, 反正估值真係無話可說, 大爆炸輸咗都可以守啩. 阿邱生今浪都無乜走樣, 荷包又咁緊, 都算係奇蹟.
星期三, 6月 19
星期五, 5月 31
機率
安祖蓮娜做咗切除手術, 有尐人話明智, 有尐話發都未發, 咁做係乜有尐畀人誤導. 如果個情景持續咁遇, 除咗人地既數據外, 自己都有個普, 咁都可以用期望值或最低損失項嚟估或其化方化定性咁選擇. 但好多決定只係得一次, 就好似走難咁, 走或者留就連命運都唔同唒.
切咗就係切咁, 功效如有, 即係咪都觀察唔到, 咁怕且做決定嗰個會否后悔呢. 唔做亦未必會有嘢發生, 咁係僥幸下都唔好話唔會諱疾忌醫嘞. 但賭個樣係絕對唔輸得既, 就算幾有把握咁都係無得賭啩. 但係賭既注係輸得起, 咁就要秤吓輸贏既對比, 當然要加權以各自發生既機率, 其和必為一. 賭嗰個可以懷疑專家畀出個機率分佈, 佢唯有自己對多幾個來源驗證, 但佢自己斷估出嚟或情願作出既斷估, 怕且唔會好得過現時可以作得出最好既平均啩, 做出判斷係難, 唔係計算個種難, 而係係個樣嘢仲未發生就要痛苦付出個種難, 仲要加埋后悔個種澀, 呢個就係理性同唔理性既分別嘞.
星期二, 4月 30
平衡
百萬倉繼續跑輸, 要大大超前都係要付出高波動既代價嘞. 月初大家睇得淡, 個市就用幾日又升番高位, 都係唔做好過亂做. 花旗市迭創新高, 但無人話牛市已到, 雖則尐大戶都布署得七七八八矣. 無可否認其為領頭羊, 睇吓尐金融股既强勢都好明顯了, 雖則係濟后, 但我唔會將新興睇得太淡, 係牽絆之下, 都係遲早要升而已. 日元跌咗一排, 金市就超速完成大調整, 有尐人話係升之前既大調整而已, 又尐話長期熊市, 但上高高位一浪低過一浪, 以炒家角度睇, 都係逄高沽有數, 止蝕可以有限, 下低食落就啖啖矣.
尐基金經理話降低金屬資源股比例, 咁怕且係開始見低既信号, 如個市要上, 個種升法都係唔係咁品, 橫掂而家跌到咁既位, 再跌都係有限數嘞, 當然要自己限碼, 0.1 跌去 0.01 都唔係咁盞. 金碟收入減低, 都係怕且係公司延長投資, 躲避經濟風險, 但只要尐公司要古惑咁出報表, 都係要搵尐土炮去揼石仔, 都係無得走雞, 爭在幾時 u turn 啫. 中信都係被開礦期拖延困擾, 都係等時日而已, 最后都係要落單.
hit 有香港七成市佔, 已有獨佔既力量. 仲要將尐部份工人打散去各関連外判, 無联合下工人係根本係做 hit 既 price taker 而已. 如無工會介入整合各游勇, 根本無得鬥. 如係花旗, hit 早已畀打散九世了, 尐大袋反對起十号碼頭, 減低自己生產, 提高貨運價, 對香港當然利不抵害. 嗰個競爭法都係怕且無佢乎, 但阿李生隻手遮天, 政府都唔會咁易控到啩, 阿梁都近唔少囉. 工會如成功既話就會限制會員資格, 和以工齡做分界. 要保持流動及生上力, 唔偏向是但一邊, 年會討論薪酬人事, 需由三方包括政府代表嚟攞個平衡.
星期四, 3月 28
春夢
衝唔到就要落番嚟, 雖則花旗已迭創新高. 賺差唔多成倍, 係咁碌落嚟, 仲要升 st, 雖則心口有個大勇, 但都要攞番個平衡, 縮短戰線, 減低些少風險先, 耐玩先係正路, 無咗就係無咗加嘞.
上高猛咁收銀根, 仲要堵塞番尐風險債銀行渠道, 個微調都係要控通脹為道目標, a 唔升, 香市都幾難升矣. 再加尐咸水沙, 無底礦, 縮骨鋼, 真係唔知要守幾耐. 唯有可以知既, 就係要係心慌低位, 慢慢, 慢慢咁溝, 唔係尐茄鼠擺咁耐都唔知做乜好嘞.
阿貪曾話玩鋪勁, 都知從政都係口嗑嗑啫, 都怕且要自己落場先有效. 上次尐四五十歲既中坑民主握完手, 咁又反轉話唔愛國, 又畀人搞到分裂埋, 呢次怕且無人再做傻仔囉. 咁難得有個催化劑, 今次就要眾志成城, 為神工, 為弟子嘞, 希望係渺茫, 雖則禽獸只要飽食男女而已.
星期四, 2月 28
稅基
衝力射球, 上得急, 落得更快. 尐三四線, 剛剛炒得不亦樂乎, 咁就由賺一個開, 跌剩番個零頭, 都唔好話唔揼心, 但要食幾倍, 咁就係要付出既代價嘞. 坊間話回補裂口, 而家補咗第一口嘞, 如未跌破 21800, 向上之勢其實還未受到最大考驗.
有尐股真係一路係弱, 要等佢爆, 真係要等到天荒地老. 倉內無乜邊隻唔係抵, 咁不如就趁呢次調整, 咁就去轉弱去比較强, 估值都唔好話沒陷阱, 數目少尐, 睇路都無咁哂神, 當自己做馬戲團雜耍嗎. 跟住每月有機會會慢慢做, 希望縮番做十個左右, 仲避免番尐種類重叠.
今年四月尐有老人家開始攞到廿千鬆尐, 呢樣我唔會反對, 雖則無印花稅回贈. 但全民退休, 我不嬲都反對, 而家呢一代緊係拍枱贊成, 但咁用下一代爆煲呢支撐, 咁係咪負責任既做法呢. 需求當然無窮無盡, 但自立自足是做人第一要義, 唔通好似要求共產咁做到生養死葬嗎, 係咩后果往績已有眼睇嘞. 香港問題根本就係資源人才錯配, 將安居樂業既房變做炒賣工具, 生死以夢之, 做成最昂貴既囚籠, 做樓價既奴隸同共孽. 當然我唔會激進到話要平均地權, 盡皆王土咁又係死路一條, 但古語都有訓, 走得了和尚走不了廟, 唔稅多尐地主個荷包, 唔通仲稅尐畀壓迫中既小民. 尐租金緊係去到盡咖嘞, 同你有親嗎, 咁攞咗佢都無乜空間再追加尐租戶囉. 尐人實話會減少供應, 但咁既回報率, 都怕且全球第一, 尐資本會流出去嗎, 再咁講, 西德咁管制下, 咪個個要瞓街. 將尐稅種均勻尐穏定尐, 等尐少民少商戶可以喘番啖氣, 咁係咪合理尐呢, 雖則個尐地產路既打手會畀你過嗎?
星期四, 1月 31
星期一, 12月 31
年結
本來想買番所有麗丰, 下過遠東咁鬼抵, 怕且官非后, 阿邱家唔會走路啩, 都係同佢鬥耐性而已, 橫掂啱啱二供一, 又係左手交右手, 又係統計低位, 都係走高機會多得多, 好過擺現金囉. 大眾真係好鬼眼冤, 但教訓太多, 轉都要唔好一次過轉, 慢慢轉都係一樣, 仲可以睇耐尐, 自己既反應都係信号呢既.
粗略一計, 而家既注碼又去番一一年尾既高位, 用咗兩年既時間去番先前既位. 朋友有尐心雄, 有尐遲疑問係咪再升會高得濟. 股市高低其實用常識平常心估自己都知, 唔使用數學模型份扮高深嚟計囉. 雖則自己成日係個心入面畫圖, 其實落實都係睇係咪過到自己個関而已, 想一買就贏或一年內必有收成, 真係發夢好過囉. 點解散仔十個之中九個輸, 都係走唔甩個情緒管理既問題, 專業炒家更加唔使講嘞, 學吓觀心或寫投資日記好過嘞.
每隻狗都有佢既好日子, 上年係相對低位加高風險卜都直一直, 今年年中咁做效果真反哂嚟. 方法無話好定壞, 表面情形睇落一樣, 其實細睇都係有尐唔同, 差之毫厘呢. 以 347 為例, 上年咁調都係去番七八蚊個位, 同近期個廿蚊個位都係調多一半啫, 係咪值博個位呢, 以佢地既波動性嚟睇真係未到位囉. 如個時溝個尐係中間既或低波動, 個組合就少尐肉酸囉, 雖則彈上嚟會贏少尐. 今年尐二三線真係到哂位, 就算大爆炸都可以一守, 值博得多, 到最后, 都係估值同統計既判斷同執行.
睇經濟學人尐十年對沖基金統計, 扣除個尐基金收費同獎金后, 都得得個二十巴仙左右, 反而保守咁六成股四成債都係一位回報; 而十年有九年都係跑輸 s&p, 除 2008 外, 不過都係 marginal 而已. 咁咁多富豪榜都係尐對沖基金經理, 都係正確既. 如果真係想對沖, 都係現金或中期美官債基金足矣.
星期四, 12月 27
星期五, 11月 30
五十
雖則未到年尾, 但 A 場連鑽石底都穿埋, 加到咁重中華成份, 尐乜强積金同真實倉, 想唔跑輸真係幾難矣. 但見到入面哀鴻遍野, 出面尐散仔又雞飛狗走, 雖則話有增長陷阱, 但估值咁低, 乜都補番唒嘞, 中期輸真係接近零囉, 連少少損都捱唔到, 仲炒乜鬼股先, 轉唒去對沖或高息債好過嘞.
21800 突破今個月都算企得穏, 係咁以跌番去二萬一邊又彈番. 咁就當係持續突破已成, 下年都係要創新高去, 唔係年年都咁樣衰啩, 都要補番呢幾年既脫脚. A 場年尾要交數, 新曆年前都唔會彈得去邊, 可以十二月慢慢入. 阿經濟話要彈上番一萬, 今次都幾有機囉. 內房不嬲係春江鴨, 咁怕且相關股都要跟住郁啩.
阿廖氏一辭職, 個股價就一支箭係咁上; 估值點都無 626 咁平, 但人地一直炒, 你又要係到守株, 唔理尐催化劑, 咁真係無人幫個喎. 惠理咁年點都有尐獎賞咯, 市場似乎有尐疏忽咗. A50 係有溢價, 但折如 820 同 133, 最終係會爆升, 但可能係大爆炸前先有機會套現, 怕且真係要睇吓大股東動作做嘢先, 唔係真係畀佢地悶死. 啊 267 終於有鐵磁礦投產, 如派息維持到, 咁有實力下, 怕且都可以開始買啩. 606 啱啱供完嘢, 跌又差唔多, 又可以投機性買入囉.
中華知識份子都係老親底, 尐人唸吓開誠佈公, 咁就同佢地敲邊鼓, 好似尐愚民一樣, 真係信青天大老爺咁幫佢出頭一樣. 點知一個屈尾十爆煲, 咪又係五十步同一百步之爭, 仲要係加埋伶牙利齒尐既訟棍 FEEL, 先前尐承諾即刻走唒樣, 三個巴仙地話住成百萬人, 而家變咗原居民既酬庸, 仲要開中宣部同加大埋個政治梯隊, 分明係紅色滲透消融. 與其信上天打救, 不如諗吓點樣團結自保好過, 唔好望變好, 唔變差落去, 已經呵喱吉弟嘞.
星期三, 10月 31
耐人
上兩月話會有大突破, 升就係升, 但亦都唔係預見得咁誇, 唔準就係唔準, 再估過好過. 睇五年圖真係上高都係二萬五六頂住, 唔計個三萬上咁話, 下底就係個萬一同萬六二斜斜頂住, 都係向上機會多得多, 雖則唔知乜原因, 咁就當係花旗加上高除二嘞.
ipo 咩都死, 呢排興供嘢. 隻大美人又要供, 有家底同埋早炒低要收集既, 就話同你鬥耐性, 賺吓尐差價. 死供去話番身品牌, 咁咪係天真尐呢, 咁把炮咁不如開過新嘢好過, 尐人唔又係貪新鮮, 都唔知點解咁以前都可以做到藍嘢, 真係耐人尋味.
海潚前走咗個隻安全倉, 係六蚊左近, 今日怕係十一二蚊, 怕且無乜邊個咁有耐性賺得到. 自己倉入面都唔少咁郁都唔郁, 死守又唔憤氣, 走又隨時走宝, 咁怕且要好似股神買起變大股東先可以賺個價值差, 唔係內部點知先. 大包圍散仔做唔到, 本地尐價值基金都係以大價為主, 都係個十隻八隻大白象, 投機價值怕且難過估大圍.
星期五, 9月 28
懺悔
至今為止, 大市最大調整底為 16250, 而上次鐵底係 11015; 上證既鐵底係 1707, 而今就去到差唔 多二千, 唔使計都知上高幾弱矣. 反觀花旗係咁升, 唔知以為佢地保八多尐囉. 零八就上高做領頭羊, 今次就係西方樓市日出, 東方怕點都有尐滯后囉. 全世界都係咁印銀紙, 十八大上場后, 都要做旺個場先, 谷就未必, 但打壓怕且都無乜可能. 而家尐高風險股都起碼跌個五六成以上, 剩番零頭亦通處都係, 月尾指數都反住上月尐驚青咁貼住高位收, 怕且都係開大既勢多尐, 仲加埋大突破就近, 唔賭鋪大仲等何時先, 橫掂跌到雙底個衰殘位都唔爭在輸多廿個咯.
睇番國企既中期報告, 如少尐定力, 都怕且會一路滴汗. 買佢個時, 尐債仲係若有若無, 過咗一兩年所謂保守既就一半股本, 一半係債, 都算係本人既投資極限嘞; 有尐仲去到總債係股本既三四倍以上, 起因都不離以銀行貸款或發債嚟收購資產, 槓杆就大咗, 但盈利就一尐都跟唔上, 跌二成已算强, 跌五六成都不少. 上高股市半死不活, 圈唔到錢, 就唯有猛咁借. 咁就要定期檢視自己既持股, 要分清係乜投機緊, 雖則升起嚟會爽尐, 但一日上落起碼半成都唔係咁好玩.
最近睇咗本書 "Confession of Economic Hitman", 都唔係真事定係小說嚟. 但主旨不離講美帝國主義利用大企業如跨國銀行, 石油公司及基建顧問及建築公司, 誇大第三世界增長率, 再旁利用黑金, 間諜, 暗殺及軍事介入, 以令之破產以控制其政府, 以畀其放任提取資源及保証其忠誠. 當然其主意怕且老馬已一早破解, 但入面講述既內幕雖則有尐舊, 但同平時睇既西報都有幾大既差別, 要知道花旗對自己人可以民主, 但對外都係以利益行先, 睇番出面幾多暴君既盟友就知勒, 尐國民咪又係詐傻咁去取利. 唔好咁天真呢個世界會有正義超人, 爭取乜都係要靠自己, 唔好咁 naive 嘞.
星期三, 8月 29
暗湧
谷哥唔再 update 本地股價, 咁就唯有沽哂尐美股, 專心咁用 editgrid 炒港股去咯. 其實花旗尐官債行都變番黑, 樓價又開始止跌回升, 唔怪得咁鬼强, 現實點都要留尐睇門口, 想套戥都唔使哂冷咁轉, 兩三成慢慢轉都得, 橫掂個 game 都係成世咁玩, 使乜急呢.
a50 跌吓跌吓又去番個傳說既鐵底, 咁就用美股跌無咁多嚟守一半先, 點知會唔會跌去煉獄咁低. 尐二三線跌去未升時同幾年新低, 見位就自動做嘢. 珠江做內河運輸同珠三江既近海客運, 無乜競爭又有被收購概念. 廣南馬蹄鐵做得唔錯, 又有專賣豬牛, 咁低隻現金年仲想點. 金碟就古古惑惑, 但呢行其實同印銀紙差唔多, 入咗局都幾難唔畀落去, 用過 ERP 你就知乜事嘞.
820 獅王四成咁以淨值回購, 睇落唔會唔食啩. 市面好似見唔到 A50 期指嚟做對沖, 但有類似既 A50 或 A 股基金, 食個無風險既四巴仙唔好 (前提當然期內為淨持貨者), 都係個十日八日啫. 133 係咁做就呵呢吉帝囉.
前幾日睇報紙畫個恆指圖, 見到呢三四年由歷史高位三萬二, 壓二萬六, 到二萬四, 到近來既 20500, 下低就係一萬一, 一萬六托到最近既一萬九, 為超大型三角 WEDGE, 雖則最近波幅變少成交創新低, 怕且都係大波動前既暗湧而已. 用指甲咁亂畫, 個爆炸點就係九月尾, 遲至十月, 怕且買尐 CALL 可以博吓大霧.
星期二, 7月 31
討厭
成個月由萬九又彈番去牛熊, 唔理大海潚咁恐落去, 都係要執番張地圖咁估, 不離上落市咁睇法. 既然歐盟同花旗同新興都係唔畀個市跌落去, 就算唔番生, 最差都係要上落咁磨. 如果低位唔敢加, 真係唔知點可以有得贏, 唔通識高位去沽, 似乎高難尐囉. 呢一季民企同尐中投愛股係咁跌, 尐賊股真係無得估底, 咁就揀尐有背景跌到討厭階段既咁博一下, 預左仲要調, 咁就用一成咁去溝一溝, 賺就開心, 再調咁就再搵位再溝, 死守同佢鬥長命.
梁營上場, 雖則都係改唒口, 但推多尐地同居屋都係無得走, 唔係仲有乜師奶支持佢. 新世界睇位沽之, 咁去溝先前沽既碼頭同已持有既水泥. 廈門話要斬件畀人做郵輪, 跌去咁殘, 乜都反映唒, 咁就當佢無咁狼死咁去搶卦, 1893 早就想去溝, 估吾到可以跌個八成你睇, 溝就唔好估底勒, 眯眼就算咯.
過一個月就好似過左一世紀, 月頭月尾兩次大遊行, 同阿梁生增慶. 呢排睇書咁話, 主權打散左就等於無物, 咁阿老毛都怕且后悔起左個天安門廣場. 開頭都奇怪綠衣點解唔把把聲咁放, 好似個時百萬大遊行咁早收工咪仲好, 又可以畀尐小民出下氣, 但敵我觀咁督促下, 分明已經變左對壘, 禁少總好過開大, 交差都易尐. 咁都好, 起碼畀其他市民知道咪叫做乾煎. 但煎下焗下, 遲早出火, 怕且好似湖南咁, 無高官會信, 但事實終歸會事出來既.
星期六, 6月 30
深淵
呢排係咁磨, 有尐話睇番萬四. 其實呢半年都係得個六月三四兩日低過年初個位, 咁都算反覆向上卦, 雖則每月都有舊料再炒過, 仲未低得過上年下位 16250 住. 年初升既都係美國尐增長指標做得唔錯, 其實呢半年都無乜點甩轆, 回得快反而係上高同巴印, 夾埋愛琴海就將個市做低. 如睇住尐新聞同情緒去做買賣今年又剷多一層皮而已, 倒不如靜待其變, 都係一種磨練同策略黎既, 好過大巴大巴咁輸.
阿爺話可以推香港 etf, 香江又有 a 股 etf, 咁即係不久起碼又多一重套戥兩市既工具, 2823 有溢價, 但翔龍 (820) 都話要沽鬼哂尐 h b 股黎買 a, 好追番尐折讓, 封閉基金香江無幾多隻, 折讓由九折到五折都有, 咁都怕且唔少遐想既空間卦.
照劇情到呢頭十五年, 應去到第二任既一半者, 但都要俾隻 hello kitty 從無犯錯既狼上場. 唔係對佢無幻想過, 但一件事過到骨算你 ok, 但加下十件八件, 下下都唔關佢事, 尐口供仲夾到無縫, 技術上無犯過錯, 咁既機會率好似田雞話齋, 真係椄近零囉. 今次變陣明眼人都睇得出, 係革左尐本地一線地產, 連合本地同植入既左營黎做全面渣旗, 睇今次打唔到尖就知乜事勒. 你話一線仲有運行咁真係太 naive, 人地都係咁移動畀二仔勒, 咁怕且紅色同二線尐機會高尐囉. 但一個人從來無錯都幾恐怖, 仲要自己猛咁話先得人驚, 咁又幾似佢個老祖宗既, 唔係點會有 ab, 57, 64, 71 同旺陽呢? 短線港人可能有尐 so, 但有尐線係唔可以退, 后面就係萬丈深淵.
發佈者: Philip 1 留言
星期四, 5月 31
燒炭
年初的人仲話去二萬七八,今個月就狠狠跌回年初既萬八中, 咩牛都殺鬼晒. 希臘人要脅呢個大爆炸, IMF話點都無非洲飢民甘需要打救卦.姣婆要守寡, 都唔會忍到兩三年甘鬼耐勒, 都係俾的炒家咁舞高弄低而已, 但死氣頂住甘追牛, 好無謂咁炮灰羅.只不過係腥風血兩下, 只不過又整爆多個追高殺跌倉者, 人生又能有幾多個實倉呢.但睇番自己都好似危危乎, 舞甘耐都未死得, 怕都係一個奇蹟勒.
油係甘跌,唔知點解尐石化股仲跌得多的, 如果跌得差吾多, 轉番去石油股怕正路得多卦.西方企得甘硬正,也就沽渠黎溝其他. 一路宏利都守得唔差, 波幅夠大, 都值得去溝既, 大眾真係口吾想加, 仲要無厘頭咁跌,但照估值規則, 係甘意都要做的野. 尐金今浪避吾到咩險, 仲要倒蝕, 怕且跌勢已成, 石油起碼都可以開車做生產卦.官員冰火論出埋口術, 阿李生就話樓市健康, 量力就可入市喎.咁怕且只有三孫既力先頂得住個脫離現實既樓市勒, 證諸九七年初既樓市升勢, 係甘托住咁黎滲俾用家, 守得住七八年既還可, 怕未至如燒炭卦. 歷史話俾人昕, 唔好同政策對著幹, 而大升后未必會大跌, 但中期表現差不多必然差過其他類別囉.
看書睇到大數原則, 竟然黎解釋到為何美女會配醜男, 虎父會生犬子.咁自我安慰下自已, 係呢幾年得個吉, 仲未講倒輸個的, 但吽下吽下, 怕且跟住會一次過補番幾年尐回報卦, 要長期咁持貨, 真係要有的痴痴地先得.
星期一, 5月 14
大我
書商減左變左加番, 一係食你一大啖, 政府發悔氣要搞電子書甘話.睇下蘋果賣書夾硬都可以挾高三四成, 點關咩紙價同運輸先? 要知教局的規矩死定下來, 剩番個几間書局去壟斷, 個價點會唔俾住甘舞先? 網上免費軟件任你用, 維基就任你查同去改. 香江唔係無有心人分享教材, 將個大綱網上分享官方認定, 支節教材就微價定位, 大量發售自印或及, 好似的apps 一樣, 甘的書商係甘大競爭下, 有點會敢狼死去略呢?
而家隻狼話再拉布落去小民無得住屋咁話, 真係唔知佢現形緊定係腦殘. 邊班人要去但無去開會先, 食二星表演既又有, 憩十分鐘既又係個個寶, 黎黎去去都係個的功能組別既尸位, 呢的人到底想點, 廁又霸住, 又唔去痾, 就話隔離點解吾幫佢拉, 沒有最無恥, 只有更無恥, 真係唔知點形容呢班尊貴既議員勒.
訂閱: 文章 (Atom)


text:
有啲化妝品牌,只要你成為會員,間唔中都會有啲著數,好似Sweetie每次同陽光玩遊戲,都會用Shiseido嘅Annessa 防曬,嗰時幾年前只買咗一支防曬同埋一支卸防曬液就已經做到會員.做咗會員後就間唔中有人call Sweetie參加Shiseido
嘅免費面部護理,好多時都會喺帝都酒店ballroom做,最豪華一次就係包了間帝都酒店套房比你上去做.唔洗錢又可以做埋facial,緊係好到極啦!
Sweetie主要用LANCOME嘅護膚產品,自自然已經成為咗LANCOME
member好多年.LANCOME每年都有幾次VIP
day,除咗有購物優惠,仲有積分換禮品同埋facial 體驗,LANCOME 嘅facial真係very
good! 雖然都頗貴,但Sweetie都好捨得喺到做過幾年facial.
講返LANCOME會員母親節有花收,呢年母親節LANCOME特別安排免費嘅束花班比member,以電話通知形式call member.Sweetie收到電話聽落都幾有趣,當然唔執輸報名參加啦!活動喺母親節前一日嘅星期六,Sweetie去到圓方LANCOME單對單睇住一位哥哥教你點束一個細細嘅花球.其實呢個活動只係象徵式教束花,主要都係送束花比member,都算有心思丫.


text:
由於是次文章篇幅較長,英文版將會分開發佈
As the post is long, English version will post on other page
English Version
一年一度既萬聖節又到喇,無論你係大膽定細膽都可以為左應下節去下鬼屋架,去海狗公園同迪迪尼鬼屋玩到厭? 觀塘百厭星而家為你介紹不一樣既主題密屋解謎鬼屋「香港之死」.
(題外話: 由於其他百厭星話好好好驚唔敢玩,所以今次得百厭星C孤身上路,真係好孤獨啊..嗚嗚嗚嗚...)
上到去豐利中心3樓,基本上一向左望就會望到佢地既易拉架,雖然冇門牌亦都冇招牌,但係都唔算話好難搵
因為之前已經經wtsapp預約左,所以去到既時侯只係講返電話就可以買飛喇
入場費學生價89蚊,成人價109蚊,相比出面鬼屋平
因為係星期六又係3點佢地岩岩開鋪既關係,入到去果時只係得3個女仔係前面等緊,鬼屋負責人話正常會預4-6人一組,由於未係好多人,百厭星C可以選擇同佢地一姐或者自己玩.百厭星C見佢地驚驚青青咁,最後決定都係弧身上路到底!!!
係等玩既同時,可以係等侯區睇下一啲關於鬼屋既細則同埋係四圍影下相先.
鬼屋既細則同一般既鬼屋大同小異,不過有樣唔同既野就係入面既鬼係唔會同你有任何身體接觸架~ (其實佢唔掂你驚嚇度已度大減一半:P)
入口既等候區既佈置一啲都唔馬虎架,入面幾暗而且佈置到好似一個靈堂咁,氣紛都幾好架
我諗好多人都會問,點解鬼屋會叫「香港之死」既? 百厭星同大家一樣都有呢個疑問,於是就去問鬼屋負責人.
鬼屋負責人話鬼屋主題之所以會叫「香港之死」係因為佢想打造一間只係屬於香港人既鬼屋,鬼屋入面會以好似戲劇既型式咁進行,以一啲近年香港人會面對既種種問題加入鬼屋元素,希望玩家可以切身處地咁去了解問題所在,深入體驗香港情同埋香港事而更加有共鳴,鬼屋入面設有5個主題房間講述唔同既香港問題,玩家係每一間房都會有3分鐘時間解謎,成功通過每一間房都會得到一啲帛金,係最後就可以用呢D帛金買孟婆綿花糖再行過奈何橋,希望每一個玩完呢個鬼屋既人都會有反思同埋可以放低所有負能量咁話!
講講下前面既3個女仔已經開始入去玩喇!~
佢地入左去之後有陣陣既尖叫聲傳出黎,每組人入去既時候都會有個道士先生陪住你,負責人話等多大約6分鐘就會到我(聰明既你一定會知6分鐘代表啲咩啦!)
等多左一陣終於到我喇~
可愛既道士先生會先講解下香港到底係點死既同埋之後落黎既房間大約係點(即係上面負責人講既野),再拜完同上一炷香俾香港之後就可以由靈堂既左面出發喇!
入左去房之後因為唔可以影相同錄影,所以由百厭星繼續口述落去啦~
主題房間包括有雙非床位,大學畢業即變負資產貧窮問題,自由行問題,結婚置業花盡金錢,年老退休獨居老人問題等等.
每一個房間都有3分鐘時間幫隻鬼解決一啲問題,解謎方法都係搵野搵野同搵野..變化唔算好大,最令百厭星印象深印既人一隻個名好可愛既鬼同埋一個反串既女鬼
(因為太嬌俏....),想知佢地係咩鬼,咁就一定要自己入去玩下喇!
係每間房既佈置方面,雖然因為成間鬼屋既總面積唔大,只係大約有2500呎,所以每一間房都唔算太大,不過房間既佈置唔錯,恐怖感唔輸出面大型既鬼屋,呢方面真係好抵讚啊!
因為鬼屋加入左戲劇既元素,有恐怖位之餘仲有啲搞笑位(雖然百厭星C係由頭笑到落尾,不過前面3個女仔都頻頻發出唔少尖叫聲)
係完成左5間房,拎完帛金同孟婆買完綿花糖再行過埋奈何橋之後,就會黎到最後一站影相區喇~
係影相區度有好多唔同既恐怖佈置俾大家影相
係影相區度仲有好多唔同既道具俾我地用或者著黎影相既,呢D道具都係同岩岩玩過既房間有關架
另外影相區仲設有即影即有相機梳紙俾人用,價錢係20蚊一張
最後最後..佢地就會好似一般靈堂咁俾一封吉儀俾你,其實只係用黎找錢...(百厭星終於明點解佢地入場費係9蚊尾)..如果屋企比較迷信記得唔好帶個封套返屋企..唔係實俾阿媽鬧架!
玩完呢間「香港之死」鬼屋之後,百厭星C覺得係幾好玩既
因為以香港做主題既鬼屋幾特別之餘,由於再加入左戲劇同解謎既成份,令到鬼屋唔只係得個驚同睇字,娛樂性即刻加左唔少分.而且收貴唔算太貴,以一個大約30分鐘玩完又唔洗山長水遠去搭一輪車同俾幾百蚊入場費既鬼屋黎講,都算抵玩同玩得過,抄鬼抄馬既道士同鬼又入戲又好玩,呢個萬聖節唔知去邊好? 不防考慮一下觀塘既「香港之死」鬼屋啦~
由於工廠鬼屋位於室內,所以朝早同夜晚去唔會有太大分別,如果你唔想等太耐同清靜啲咁玩,不防選揀佢地岩岩開鋪既時間去.
最後~俾大家睇下百厭星C同紙公仔既自拍相啦~
後記:
雖然鬼屋對外公佈只係開放到10月31,不過負責人話由於有佔中活動,鬼屋將會考慮廷期開放到11月中.
想重溫由百厭星製作既觀塘百厭星 X「香港之死」Trailer 請按以下連結:
http://kwuntongnaughtyboy.blogspot.hk/2014/10/spd4459-x-playground-by-hide-n-seek_6.html
「香港之死」鬼屋
地址:觀塘開源道 54 號豐利中心 302 號館
開放時間:10 月逢星期五 7pm - 11pm,逢星期六及日 3pm - 11pm
收費︰學生每位 $89(6 人同行 1 人免費),成人每位$109(8 人同行 1 人免費)
查詢︰5545 2991(可經wtsapp預約)
以下為英文版之連結:


text:
2016-06-19
懷孕17週
17weeks4
話咁快已經懷孕17週 除左每月一次去私家醫生度產檢外
今胎都無咩特別注意 (健康院一直都未去呢! 而家book 左7月先第一次去)
如無意外都會揀返順產 希望第二胎可以生得快d 唔駛痛咁耐就好了
之前15週去產檢 醫生話應該都係仔仔 oh... 又係仔仔
雖然醫生話七成準 但通常照到仔仔都好準架喇!
最初失望會有少少掛? 唔知點解有左之後, 對仔女無咩感覺了 (覺得健康就足夠)
見到人地D 囡囡好可愛時就覺得好想生女
但其實我自己本身都係一個唔太打扮的人 生左個女唔知會點呢?
老公講得岩 兩兄弟將來感情會好過好兄妹
因為喜好都一樣 可以一齊去踢波 玩車車
我自己屋企都係 我哥由細到大好錫我 但佢同我細佬感情始終好d
會一齊去買衫 一齊去睇波 一齊踢波 一齊睇戲 一齊去旅行
可能男仔話題點都會多d 掛!? 所以小時候好希望有個姐姐或妹妹呢!
其實 生仔生女都一樣 都係個天送俾我嘅禮物
最緊要身體健康 聽聽話話就得喇
好多人話第二胎個肚會大得好快 但我到而家都唔係好見肚
所以搭車時都無乜人會讓座 通常我都企埋一邊唔好俾人撞到就ok了
過左15週後 由一日三,四嘔減少到三日一嘔 算係舒服左好多
不過坐太耐車都係會想嘔 所以到而家都係隨身帶住嘔吐袋
胃口好左 體重都重左了 而家暫時51.8 kg
但係呢兩個星期成日想食甜野 (我無大肚時係唔太好甜食的)
所以而家都好擔心中妊娠糖尿 不過自我控制力變得好低啊!
老公成日話我:"恃住大肚就任性" ...
呢胎陀得比上一胎辛苦 主要係因為湊住劉BB
劉BB 正值trouble 2 成日都扭計 有好多事未做得到但又要自己做
我都會放手俾佢試 但試完就要執手尾
平時返工有姨姨湊 放工我會自己湊返 劉BB好中意坐喺我大脾上聽故事
有時會唔小心壓到我個肚仔 雖然佢都知我個肚內有個BB 不過始終未識得"小心"
所以我時時刻刻都提高警覺 有時真係怕左佢
陪玩就全部交俾爸爸喇!
劉BB, 希望你將來會錫下細B 喇! 話晒佢都係陪你一齊長大的"手足"啊!
12 則留言:
仔女都錫,兩兄弟有兩兄弟好,因為你依然是女王呢 ^^回覆刪除
妊娠糖尿  <"""""""不過生完冇野了,嘻嘻.....
一切順利呀回覆
我上胎無中呀~ 不過都擔心之後中左要戒口會好慘呢!!刪除
點解可以無肚@@回覆刪除
我個肚好大呀!
1日3嘔真係好辛苦喎?!
時間好快過,一齊加油!回覆
其實都有肚 不過真係好細...刪除
不過去產檢時醫生又話BB size無問題我先無咁擔心!
我同你一樣, 都係兩個細b 呀! 又係兩個小王子~
真係要一齊加油喇!^^
兩兄弟一齊踢波都好開心吖!最緊要健康回覆刪除回覆
係呀, 以前未結婚時成日想生一仔一女,刪除
到真係要生育時,見到好多朋友的例子, 又覺得其實生仔生女都唔係太重要, 最重要係生一個健康寶寶出黎!!
如果有下一胎~健康最緊要! 雖然奶奶暗視追仔~不過我完全唔會在意回覆刪除回覆
仔女根本都唔到自己控制, 聽完就算喇! 最緊要兩公婆有共識生唔生第二個就OK 啦^^刪除
犀利呀,17w都咁瘦,好羨慕呀!!!!回覆刪除回覆
其實都唔係瘦呀,可能影相睇唔出,不過個肚真係唔突出...刪除
小洚真係好fit一啲都唔似有17w呀,咁搭車果啲真係要好子護肚呀,依啲時候最尷尬(冇人留意到).回覆刪除
少少失望梗會有嘅,不過兩個同性別又有佢嘅好處,感情一定更好呢 ^^回覆
有護肚呀不過返工時間真係好逼,好易俾人撞親@@刪除
第一下照完真係有失望, 跟住老公立即話我傻架!?仔女咪一樣, 兩個仔唔好咩? 衫仔又唔駛買過,將來大個又可以一齊踢波玩車仔... 我就
立即醒左喇!


text:
MG 骷髏高達X-1
丙戌年八月初九
傍晚
〈模型〉
今日我老Blue放假.
當然又係訓到黃朝八晏啦!
由午餐轉做茶餐,順道去下模型鋪兼買D模型油,
亦見到有新MG﹣骷髏高達出左!
去開「三星」問有無美國貨既金屬油?
佢就介紹我老Blue去「肥蛙蛙」間新鋪睇下喎!
肥蛙蛙間新鋪起旺角中旅社對面上二樓,
不過,上到去見到肥蛙佢老人家起到set-up緊,
佢仲話要過多兩禮拜先至攪掂喎,唯有過多一排先至再去囉!
緊住返屋企附近間玩具鋪行下,
見到玩具鋪老細何生好忙,
原來剛巧有貨返兼禮拜六,特別多客.
佢見我就劈頭第一句話係咪要盒骷髏高達?
係!不過唔駛咁急下?
佢話唔急架啦!仲話我咁遲先買貨.
?!剛剛先見老細你返貨仲話遲?佢話我見到呢水已經係第二水貨啦!
第一水先個兩日已經俾客掃埋.
下!!佢仲話呢水仲要留幾盒俾呢熟客留哂咁誇張.
咁有心買無理由唔要貨架?
其實呢類玩具大致上分上色(合金魂或上色Figure)及不同比例既未上色模型兩種.
前者因質料及已上色關係,
一向都好受玩家歡迎,但係價錢比較貴.
後者模型雖然平,
但係同一盒模型經唔同人砌,砌出來效果可以相差好遠.
可以話係講求技術及心機,
所以好多朋友砌模型,砌砌下就無乜心機,
唔再繼續玩落去......(我老Blue之前亦有提過有兩位朋友咁樣quit左)
砌模型往往比人感覺係少眾玩意!
所以今次繼上次MG-Z高達及強人搶貨熱潮後,
今次MG骷髏高達亦有搶貨效應,
我老Blue諗唔通砌模型有復興跡像?
有待觀察.
〈影視〉
我老Blue好欣賞既日劇「女王的教室」,
無記播放已經接近尾聲,
聽晚就係大結局.
呢套戲除左俾D細佬睇之外,
其實當中意思亦都好適合成年人.
Blueman


text:
事前準備
開快車可能係你同我嘅夢想,但係呢個夢想係香港永遠都唔可以實現,因為喺香港最快嘅高速公路都只是限速每小時110 km.要快嘅話大家可以考慮前往德國,呢個高速公路網絡遍布全國的國家.德國既高速公路總長超過12,000km,係全球第五大的公路網,而特別既地方就係當你駛到一啲稱為Autobahn公路嘅時候,係無時速限制嘅!即係話你架車可以開幾快,你就可以揸到幾快!咁嘅高速公路全球唯德國獨有,所以當你下次去歐洲旅行,不妨到德國體驗一下極速駕駛嘅樂趣.
貴為全球汽車工業重鎮,喺德國租車一啲都唔貴.比起大家係其他歐洲國家租車,通常你所租到嘅係歐洲二三線車廠既小型汽車,不過付出相同的價錢,喺德國租到嘅可能係寶馬或者平治.而且由於德國正正就係各大著名車廠嘅根據地,所以每當新車推出嘅時候,你都可以輕易咁樣係租車公司做到.仲有一啲特別嘅汽車類型,例如係開蓬車,跑車或者豪華轎車等等,係德國嘅租車公司你都可以租得到.詳情大家可以參考Sixt
同Europcar
呢兩間租車公司.
有幾樣嘢要注意既就係第一,同大部分歐洲國家一樣,德國棍波車係比較普遍,如果大家租車嘅時候要自動波,就要係大概兩三個禮拜之前租車,再向租車公司要求自動波.否則你到達當地攞車嘅時候先要求自動波車,通常租車公司都唔可以提供.
另外就係GPS係歐洲唔算普及,當你租車嘅時候,大部份車輛都唔會內置GPS,你要向租車公司額外要求外置GPS系統.普遍嘅收費係每日10至12歐羅.但係部分新汽車型號,尤其係自動波車型號,可能已經附有GPS系統而無需額外收費,大家係租車嘅時候記得比較清楚.其實普遍德國既公路網絡,路牌指示非常清晰,如果唔係穿梭於巿內大街小巷一般都唔需要導航系統,只需要一份地圖你就可以穿梭全國.所以通常喺歐洲揸車,我都會選擇用電訊網絡商提供嘅全日任用數據漫遊,咁樣喺有需要嘅時候可以使用GoogleMap搜尋你要前往嘅目的地,另外又可以全日用手機上網,價錢同喺租車公司租用GPS其實差唔多.


text:
Sunday, June 27, 2010
一週回顧 (2010年6月21日 – 6月27日)
Sick leave一日,有少少懷疑老公傳染比我,覺得眼暈暈又鼻塞,本來係一個好relax既日子,可惜比樓下個38搞到我勁唔開心,呢個38唔應該係我blog度留下任何痕跡,我只可以話佢真係不折不扣既38,我搬個日唔搞佢條天線,我唔姓陳~~
6月22日:
今日嬲左個死人老公,所以唔會諗dinner食咩,仲要放工去左ikea行左好耐先返mos,返到去連watson’s都唔放過,終於都去買返ad+既body milk同hand cream用.點解要話”終於”呢?因為之前執skin care,發現有d好貴搽面既野冇用到,好似好浪費,於是就拎黎搽身,又拎返之前買落既body cream黎用,不過用用下,唔知係唔係用得太雜,右腳濕疹又起返,所以都係要的起心肝用返一排ad+先得,左腳冇事冇幹,個印越來越淡,ad+真係好有用,我好信佢.另外因為見到watson’s門口有之前買過好好用個對鞋墊,因為冇野搵野買,所以買多一對白色試下有咩分別,買既藉口係著涼鞋要用白色,因為有時係個邊度露左少少藍色出黎真係好醜,呢個藉口真係好偉大,足以令我買對155既鞋墊都買得好安落,卡卡.
6月23日:
夜左放工,所以決定係mos食埋飯先返屋企,不過老公又未返到,唯有兩頭盪啦.一開始就買左本sweet睇,其實sweet係幾好睇,不過太貴,又唔會期期買,不過pat痕個時會係1st choice囉.之後碌左去新港城見到買japan snack個間小店唔知幾多週年又話半價咁,種類一d都唔多,不過伊藤園烏龍茶只係$19,真係平到爆,加上我覺得日本茶真係好飲好多,所以唔理重唔重,都買一支先啦,拎住支2L茶我都仲可以去pet line買野食比nic nic,幾勁呀.老公都仲未返到,游到去千色$10店,見又有返之前覺得好好用放耳環既盒仔,又買返幾個看門口囉,超冇聊.買完一堆野,老公終於都返到,我終於有得食飯,太感動喇~~
6月24日:
返媽咪屋企之前,偷偷做左d壞事,遲下先update件壞事,hahahahahaha~~
今日返到媽咪屋企終於都可以試big ribbon sandal啦,其實36真係有d細既,不過我覺得ok,我會要呢個size,再試下37可唔可以賣出啦,好開心次次返媽咪度都有野拎走,感覺非常好,哈哈~
6月25日:
黑到爆既一日,今個星期一直都為左一件production issue而搞到我好唔開心,唔開心唔係因為我做唔掂,唔識做 or what啦,唔開心係因為死肥野個態度真係超衰,做多左又唔高興,做慢左又瞄我,我真係唔知有咩得罪佢,佢要咁唔like我,激死!
今日又一早比我知道佢地有密訐傾,野又唔同我講,做又要我做,已經好唔高興,仲要做做下連notebook都唔爭氣,hang完之後就上唔返公司network,打晒電話求救最終既回覆係叫我拎部機返公司試remote control repair先,唔得先再搵人on site整,好唔開心呀,死死氣咪梳洗返工囉,返到公司都15:00,坐一陣就走,好冇聊.返工之後又去jusco買餸,樓下間jusco除左牛扒其實係冇野好買,咁就買牛扒,少少配菜,最癲係買左一盒榴槤,勁開心.
今日老公又話唔會太遲,結果我食榴槤都食到飽晒佢都未返黎,真係激死人喇~~
今晚睇kingsley大結果,睇到我好開心囉,呢套劇係抄,不過都抄得ok啦,係最後個兩節真係好低能姐,比起以前劇集既大結果都唔算差得好緊要,今次楊怡做感情戲真係幾好,好感受到佢其實好愛kingsley.
6月26日:
今日正常返2:30先睇michelle,不過又係遲到,癲左,下星期唔可以再遲啦~
今次老公拮到暈囉,我睇住佢冇端端面青唇白,好得人驚,最終原來係因為冇食過野,血糖太低所以暈,佢一定係覺得好冇面,hehe~
所以睇完michelle第一件事就係落樓食野,食完等佢舒舒服服先離開,本來今日又想去beyond organic買d野黎拎free parking,不過見唔駛泊3個鐘,咁就算啦,比兩個鐘錢.再之後就去左電器道搵我真真正正既第一個客仔,其實係我做nic house識既朋友,佢係第一個好快手就同我order野既人囉,我好開心,所以送貨送到佢shop,hehe~
其實我一心想去太古行下,老公又話好攰,又唔肯啦,最終我樣衰係架車,佢又係冇我苦要同我去apm行一轉,我居然可以係佢監管底下係d-mop買左一件marie top,勁呀~
食埋dinner就回家去,由於今晚都仲係落住雨,nic nic連散步都冇得去,慘喇,今個星期冇運動喇!!!!
6月27日:
係屋企hea左好耐,好夜先出mos買d菜返屋企煮飯,完全冇特別既一日,唯獨睇完波又唔覺得好眼訓,所以死都要帶nic nic出去散步,行完返黎都成點,又唔捨得訓,搞到2am先去訓,第二日眼訓都死呀,救命!!!
2 comments:
- 竹太 said...
-
XXX拮到暈咁得人驚?? 佢應該真係覺得好樣衰~ 卡卡~
- July 01, 2010 8:23 PM
- Nic Nic said...
-
係呀,真係暈架,咀唇都白晒,講野都冇氣,michelle再遲多半分鐘先入黎,佢應該會成個暈低囉
係呀,佢自己都同michelle講覺得好醜架,哈哈
- July 01, 2010 8:37 PM


text:
TVB已經由大台升級變宇宙台
睇無線既《網絡挑機》(利申:無貢獻過收視),好忟,一黎係因為TVB集集都係度耍手段,二黎係因為望住班傻豬youtuber俾人玩,三黎係條八婆導師Elsa.
其實班youtuber有幾唔抵可憐,已經有好多篇文分析過,司徒夾帶話要利用TVB,大佬,你唔係諗住睇TVB班師奶會因為咁上Youtube睇你啊話?學阿咪咪姐話齋,佢都唔識上網,識上網既,都唔使靠睇電視識你啦,幾多網民係係Facebook知道呢個節目,先倒返轉去睇下十世無睇既TVB,邊個利用邊個,或者話邊個成功利用邊個,好明顯啦.每一場比拼背後都係唔公平既setting,醒下啦,呢個節目叫《網絡屈機》岩啲,不過係TVB屈曬機就真.
阿Elsa姐,你成日話人地講就天下無敵,仲自己落埋場拍片挑班youtuber機,我問你,剪片係咪你做,effect你識唔識落,揸機你OK嗎?唔得既話嘈乜撚野呢,根本就唔係比緊同一樣野.Youtuber受人欣賞,唔單止係因為佢地係鏡頭面前既演出,而係成條片每一個組成部份都係佢地一手一腳搞掂.肯做咁多,可能係想紅,可能係熱血,可能係有message想同大家講,呢啲咪青春,你無左好耐既野.
講真,雖然班youtuber 俾人咁玩法好慘,但我覺得最後損失最大,咪又係大台自己.好不容易有個機會令後生仔肯睇下你仲有咩搞,睇完就發現,哦,原來大台之所以要拍師奶劇,係因為覺得後生觀眾無乜價值,仲要羞辱大家一番.唔該大台搞清楚,依家係後生仔俾個機會你,而唔係師奶們俾個機會班Youtuber,醒既話討好都黎唔切,點會咁趕客.我睇台灣既節目,每次請網絡紅人黎,係當佢地明星咁訪問,因為人地知道夾硬同網絡呢樣野過唔去,只係自毀前程.TVB成日話唔會為一棵樹放棄成個森林,聽落好似好合理,但諗清楚啲,你一日播三套劇,分一套係for後生既觀眾群唔可行咩?如果係都要按呢個模式落去,先至係為師奶群放棄成個市場.
而叻哥覺得師奶同後生既分別就係電視睇同上網睇,已經就咗你地架啦,都已經將D師奶劇搬上網啦,你地依班得一萬幾千既好多人仲想點??
都係個句,睇完,唔好打開電視睇呢個節目,可以既話,盡量連大台啲劇都唔好睇,總之大台出品就杯葛.你話我唔應該咁偏激,無線都偶有佳作?係嫁,大台口中既後生仔係咁嫁嘛,我都係證明返呢個節目講既野係岩咁解.(再次利申:天與地之後已經無睇過大台既劇)
偏差值
常常在發掘離經叛道的可能,長期與體內因社教化留下的痕跡搏鬥.
Related Articles
[劇評]《秦時明月》﹕大格局,小言魂
春秋戰國至秦亡這段時間,無論從政治,軍事
[劇評] 《請回答1988》:別因為站錯CP而錯過最後一集
先來說明一下,雖然筆者在韓圈裏打滾了這麼
(點評動畫:《寄生獸:生命的準則》觀後感)
[評論含有劇透,請自行斟酌觀看] 看完《
No commentsWrite a comment
Only registered users can comment.